އިންތިޒާރު 13 – Esfiya\nދެހަފްތާ ވަންދެން ވިސްނުމަށްފަހު ލޫތު “ރޯޔަލް” އަށް ދިޔައީ ދުޖާނާއަށް ޖަވާބެއް ދިނުމަށެވެ.\nލޫތު ކައިވެންޏަށް އާބަސް ބުނުމުން ދުޖާނާގެ މޫނުމަތި އުޖާލާވެ ހިނިތުންވެލިއެވެ. އެތައް ފަހަރަކު ޝުކުރު އަދާކުރިއެވެ. ލޫތު އަކީ ދަރިއަކަށް ހަދަން އެންމެ ހިތްހަމަ ޖެހޭ ޒުވާނާކަމަށް ބުނެ ތަޢުރީފުގެ ބަސްތައް އޮއްސިއެވެ.\n“އެކަމް މަންމަ ޖަންނަތު އާއި ބެހޭގޮތުން ކިޔައިދޭން އެބަހުރި ވާހަކަތަކެއް… ޖަންނަތު އަކީ އަސްލު މަންމަ އެޑޮޕްޓް ކުރި ދަރިއެއް… ޖަންނަތުގެ މާޒީ………” “މާޒީ އެނގުން މުހިއްމެއްނޫން.. މިހާރު މުހިންމީ ޕްރެސެންޓް…. “ ލޫތު ދުޖާނާގެ ވާހަކަ ހުއްޓުވިއެވެ. ދުޖާނާގެ ވާހަކައިން ލޫތު ޚައިރާންވިނަމަވެސް އެކަމާއި އިތުރަށް ވާހަކަ ދައްކަން އޭނާ ބޭނުމެއްނުވިއެވެ. ޚުދު އޭނާއަކީވެސް ދެމަފިރިއަކު އެޑޮޕްޓްކޮށްގެން ގެންގުޅުނު ދަރިއެކެެވެ. ނަމަވެސް އޭނާއަށް އުނިވީކަމެއްނެތެވެ. އެދެމަފިރިން ދުނިޔޭގައި އުޅުނު އިރު އިންތިހާއަށް ލޯބިދިނެވެ. މާލިކްގެ މުޅި ވިޔަފާރިވެސް ލޫތު އާއި ހަވާލުކުރީ ހަދިޔާއެއްގެ ގޮތުއެވެ. މިޒަމާނުގައި އެޑޮޕްޓްކޮށްފައިވާ ދަރިއަކަށް އެހާ ހެޔޮ އެދޭނެހެއްޔެވެ؟\nލޫތުގެ ޖަވާބުން ދުޖާނާ ހިތްހަމަޖެހުނެވެ. ނަމަވެސް ލޫތު އާއި ކޮންމެހެން ހިއްސާކުރަން ޖެހޭ ވާހަކަތައް އެބަހުއްޓެވެ. ދުޖާނާ ނިންމީ ކައިވެންޏަށްފަހު އެވާހަކަތައް ހިއްސާކުރާށެވެ. އެހެންކަމުން މަތިމަތިން ޖަންނަތު އެކްސިޑެންޓެއް ވިކަމާއި އެކަމުގެ ސަބަބުން ބައެއް ކަންތައްތައް ހަނދާންނެތިފައިވާ ވާހަކަ ލޫތުއަށް ހިއްސާކުރިއެވެ.\nދުވަސްތައް ފާއިތުވަމުުން ދިޔައީ ޖަންނަތު އާއި ލޫތުގެ ކައިވެނީގެ މަޝްވަރާތައް ކުރެވެމުންނެވެ. ކައިވެނިކުރާނެ ތާރީޚެއް ކަނޑައަޅައި ދުޖާނާ އެވާހަކަ އިޢުލާންކޮށްލީ ހުކުރު ދުވަހެއްގައެވެ. އެދުވަހަކީ ދުޖާނާގެ ހުރިހާ ކުދިން “ރޯޔަލް”އަށް އެއްވާ ދުވަސްކަމުންނެވެ. އެންމެންވެސް ތިބީ ވަރަށް އުފަލުންނެވެ. އެންމެނަށްވެސް ސިއްރުވީ ޖަންނަތުގެ އިހްސާސްތަކެވެ. ޖަންނަތު އޭނަގެ މޫނުފޮތިކޮޅުން ފަރުދާވެފައިވި މޫނުމައްޗަށް އެރި ކުލަވަރުތައް ސިއްރުކުރިއެވެ. ކައިވެނިކުރަން ހަމަޖެހިފައިވާ ޒުވާނާގެ ނަން އޮޅުންފިލުވައިލަން ވެސް އޭނާގެ ޝައުޤެއްނެތެވެ. އޭނާގެ ހިތުގައި ރަސްކަންކުރަމުން ދިޔަ ޒުވާނާއަށް ހިތްދެވިފައިވީ މާބޮޑަށެވެ. އަބަދު ޚިޔާލުގައިވީ އެޒުވާނާއެވެ. ލުޢައްޔުވެސް އަބަދާއަބަދު ދައްކަނީ ލޫތުގެ ވާހަކައެވެ.\nހަވީރުގެ ހިތްފަސޭހަ ވަގުތެވެ. ކޮންމެވެސް ވަރަކަށް ވާރޭވެހިފައި އޮތުމުން ޖައްވުގައި ތެތްފިނިކަމެއްވިއެވެ.\nލޫތު ޓެރެސްގައި ހުރީ ލުޢައްޔުގެ ފިލާވަޅެއް ބުނެދޭންށެވެ. ލުޢައްޔު ފިލާވަޅު ހަދައިނިންމާފައި ތިރިއަށް ފޮތްތައް ލާން ދިޔުމުން ލޫތު ރެއިލިންގައި އަތް އަޅުވާލާ ބޭރަށް ނަޒަރު ހިންގާލިއެވެ. އެދިމާލުން ގޭގެ ފުރަގަހުގައި އޮތް ބަގީޗާ ވަރަށް ރީތިކޮށް ފެނެއެވެ. ލޫތުއަށް ބަލާލެވުނު އިރު ގަސްތަކުގެ މެދުގައި ގާޖަހާފައިވާ ހަނިމަގުގައި ހިޖާބުން ނިވާވެގެން ހުރި އަންހެންކުއްޖަކު ހުއްޓެވެ. ކަޅިޖަހާނުލާ ލޫތުއަށް ބަލަން ހުރެވުނިއިރު އެއީ ދުވަސްކޮޅެއްގެ ތެރޭގައި އޭނަގެ އަނބިމީހާއަށް ވާން އުޅޭ އަންހެންކުއްޖެކޭ ހިތަށް އެރުމުން ލުއި ގޮތަކަށް ހީލިއެވެ. ލޫތު ބަަލަން ހުއްޓާ ކުއްލިއަކަށް ޖަންނަތު އިސްއުފުލާފައި މައްޗަށް ބަލާލިއެވެ. އެއާއެކު އޭނާގެ ދެލޯ ބޮޑުކޮށްލިއެވެ. ލޫތުވެސް ކުޑަކޮށް ސިހުނެވެ.\nރަން ކިޔުމުގެ ދުވަސް ކައިރިވަމުން އަންނާތީ ބޯހަމަ ޖައްސާލަން ޖަންނަތު ބަގީޗާއަށް ނުކުތެވެ. ލޫތުގެ ޚިޔާލަކަށް ގެއްލިފައިހުރެ ޖަންނަތުއަށް މަތިން މީހަކު ބަލަން ހުރި ކަމުގެ އިހްސާސްވެގެން ޓެރެސްއަށް ބަލާލިއިރު ލޫތު ފެނުމުން ވަރަށް ސިހުނެވެ. ދެލޯ ބޮޑުކޮށްލެވުނުއިރު ނިޤާބްގެ ތެރެއިން ލަދުން މޫނުވެސް ރަތްވެގެން ދިޔައެވެ. ލަދުގަތްވަރުން އަވަސް ހިނގުމެއްގައި ގޭތެރެއަށްވަނީ ލޫތުއަށް ފިލަންށެވެ. ޢެހާ ދުރުންވެސް ލޫތުއަށް އޭނަގެ ހިތާއި ކުޅެލެވިއްޖެއެވެ. ނަމަވެސް ޖަންނަތުގެ ސިކުނޑި އަންގައިދިނީ އެއީ ގޯހެއް ކަމުގައެވެ. ކައިވެނީގެ ދުވަސް އެހާ ކައިރިވެފައިވަނިކޮށް އެހެން މީހަކަށްޓަކައި ޖަންނަތުގެ ހިތްތެޅިގެން ނުވާނެނޫންހެއްޔެވެ؟\nކައިވެނީގެ ދުވަސްކައިރިވަމުން ދިޔަވަރަކަށް ޖަންނަތުގެ ބޮލުގެ ރިހުން އިތުރުވިއެވެ. އަބަދުހުރެވުނީ ހިތްނުތަނަސްވެފައެވެ. ދުޖާނާ ހިތް އެދޭގޮތަކަށް ހުރިހާ ކަމެއް ކުރަން ހަވާލުކޮށްފައި ޖަންނަތު އޮންނަނީ ކޮޓަރީގައެވެ. ކޮންމެ ރެއަކު ދަމުނަމާދުގައި ދެރަގޮތެއްނުވުމަށް ދުޢާ ކުރެއެވެ. މާޒީވެ ގޮސްފައިވާ ދުވަސްތަކުގެ ހަނދާންތައް އެނބުރި އައުމަށް އެދި ދަންނަވައެވެ. މީހުން ކައިރީގައި އެވާހަކަ ނުދެއްކިނަމަވެސް ޖަންނަތުއަށް އެންމެ އުދަނގޫވަނީ އޭނާގެ މާޒީ ހަނދާންނުހުންނާތީއެވެ. އެކަމާއި ޖަންނަތު ހަމައެކަނި ޝަކުވާކުރަނީ ހެއްދެވިފަރާތަށެވެ. ދިރިއުޅުމުގެ ބޮޑުބައެއްހަނދާން ނެތުމުން ދިރިއުޅުމުގެ ހުސްކަން އިންތިހާއަށް އިހްސާސްކުރެވެއެވެ. އަމިއްލަ ސިކުނޑިއަށް ބާރުލާ ހަނދާންތައް ގެނައުމަށް ކުރާ މަސައްކަތްވަނީ ބޭކާރެވެ. އޭގެ ބަދަލުގައި ބޮލުގައި ގަދަޔަށް ރިއްސައެވެ. ޖަންނަތު ދެކޭ ގޮތުގައި އޭނާއަކީ ނުކުޅެދޭ މީހެކެވެ. ކުޑައިރުގެ ހަނދާނެއްނެތެވެ. ދަރިއަކު ހުއްޓަސް ފިރިއަކު ހުރި ހަނދާނެއްނެތެވެ. ފުރަތަމަވެސް ލޯ ހުޅުވާލިއިރު އޮވެވުނީ ހަސްފަތާލުގައެވެ. ކުރިމަތީގައި ހުރީ ދުޖާނާއެވެ. ދެން ފެނުނީ ތުއްތު ލުޢައްޔުއެވެ. އެއަށްފަހުު “ރޯޔަލް” އެވެ. އެއީ އޭނާގެ ހަނދާންތައް ފެށޭ ހިސާބެވެ.\nއައްޔާޝް އެނދުގައި އޮށޯވެލައިގެން އޮތްއިރު ވިސްނަމުން ދިޔައީ ކައިވެނިކުރުމާއި މެދުގައެވެ. ކައިވެނި ކުރުމުގެ ޝައުގު އެހިތުގައި އުފެދިފައި ވީނަމަވެސް އޭނަ ކައިވެނިކުރަން ގަސްތުކުރަނީ ބޭބެ އާލިޝްއަށް ފަހުގައެވެ.\nދުޖާނާވަނީ އާލިޝްއަށް ބައިވެރިއަކު ހޮވާފައެވެ. ދުޖާނާގެ ގާތް އެކުވެރިއެއްގެ ދަރިއެކެވެ.\nދުޖާނާ ނިންމާފައިވަނީ ޖަންނަތުގެ ކައިވެންޏާްއި އާލިޝްގެ ކައިވެނި އެއްކޮށް ބޭއްވުމަށެވެ.\nއާޔާ އަނަަސްގެ ކާރުގައި އަމްރުގެ ސުކޫލު މަގުގެ އެއްފަރާތެއްގައި މަޑުކޮށްލިއެވެ. އާޔާ ލައިސެންސް ނެގުމަށްފަހު އެކަނި ކާރުގައި ދަތުރުކުރާ މީ ފުރަތަމަ ފަހަރެވެ. ކާރު ދުއްވުމަކީ މާކުރާ ހިތްވާ ކަމެއްކަމުން އަނަސް ގާތު އާދޭސްކޮށްގެން އަމްރު ބަލާ ދިޔުމަށް ހުއްދަދިނީ ބާރަށް ކާރު ނުދުއްވާ މަތިންނެވެ.\nއިރުކޮޅަކު ކާރު ތެރޭގައި ހުރުމަށްފަހު އާޔާ ގަޑި ބަލާލިއެވެ. އޭރުވެސް ގަޑިޖެހެން އެތައް އިރެއްހުއްޓެވެ. ވާނީވެސް އެހެންތާއެވެ. ކާރު ދުއްވާ ހިތުން ގެއިންނުކުމެވުނީ މާކުރިންނެވެ. އެހެން އިނުމަށްފަހު އާޔާ ނިންމީ ސުކޫލާއި ޖެހިގެން ހުރި “އައިސްކްރީމް ޝޮޕް”އަށް ވަންނާށެވެ.\nބޭނުންވާ ވައްތަރުގެ އައިސްކްރީމަށް އޯޑަރު ދިނުމަށްފަހު އާޔާ ވަށައިގެން ބަލާލީ ހުސްމޭޒެއް ފެނޭތޯއެވެ. ހަވީރުގެ ވަގުތުކަމުން އެތަނުގައި މީހުން ގިނައެވެ. ކޮންމެ މޭޒެއްގައި އާއިލާއެއް ނޫނީ ރަހްމަތްތެރިންގެ ގްރޫޕެކެވެ. ހޯދަނިކޮށް ފެނުނީ ހުސްކޮށްހުރި އެންމެ މޭޒެކެވެ. ވަރަށް އުފަލުން އަވަސް ހިނގުމެއްގައި އެތަނުގައި އިށީންދެލިއެވެ.\nއައިސްކްރީމްގެ އިންތިޒާރުގައި ފޯނާއި ކުޅެން އިން އާޔާ ސިހުނީ އެމޭޒުމަތީގައި އޮތް ފޯނެއް ރިންގްވާން ފެށުމުންނެވެ. ބަލާލެވުނު އިރު “أمي ❤“ ޖަހާފައިވާ ނަމްބަރަކުން އެފޯނަށް ގުޅަމުންދިޔައެވެ. އެތަނުގައި ފޯނެއް އޮތުމުން އެމޭޒަކީވެސް އެހެން މީހަކު ނަގާފައިން މޭޒެއްކަން އާޔާގެ ސިކުނޑި ދެނެގަތެވެ.\nމާޔޫސްކަމާއެކު ތެދުވަން އުޅެނިކޮށް އެތަނުގެ ވެއިޓަރެއް އޯޑަރުކުރި އައިސްކްރީމް ގެނެސްދިނެވެ. ނުކައި އެތަނުން ތެދުވާކަށް އާޔާ ބޭނުމެއްނުވިއެވެ. އެހެންކަމުން އަވަސްކޮށްލައިގެން އައިސްކްރީމްތަށި ހުސްކޮށްލާފައި އެތަނުން ނުކުތުމަށް އާޔާ އުޅެގަތެވެ.\nފޯރީގައި އައިސްކްރީމް ބޯން ހުރި އާޔާއަށް ކޮޅަށް ތެދުވެވުނީ ކުރިމައްޗަށް ހުއްޓުނު ޒުވާނާ ފެނިފައެވެ.\nއައްޔާޝް ވޮޝް ރޫމަށް ވަދެލާފައި ނުކުތްއިރު އޭނާ އިށީންދެގެން އިން މޭޒުގައި އަންހެންކުއްޖަކު އިންތަންފެނުނެވެ. އެތަނުން ނުކުންނަން ހިޔާލުކޮށްގެން ހުރެ މޭޒުމަތީގައި ބޭއްވުނު ފޯނު ނަގަން ކައިރިވެލި އައްޔާޝްގެ ޚިޔާލު ބަދަލުވީ އަންހެންކުއްޖާގެ މޫނު ފެނުމުންނެވެ.\nކުރިމަތީގައި ހުއްޓިލުމާއެކު އާޔާ ސިހިފައި ތެދުވުނުއިރު ތުންފަތުގައި އައިސްކްރީމް ހޭކިފައި ހުރުމުން އައްޔާޝަށް ހެވުނެވެ. މަޑު ފިޔާތޮށި ކުލައެއްގެ ކަފްތާން ހެނދުމެއްލައިގެން ފްލޯރަލް ސްކާރފަކުން އިސްތަށިގަނޑު ނިވާކޮށްލައިގެން ހުރިއިރު އާޔާ ފެންނަލެއް ވަރަށް ލޯބިއެވެ. ޗަބީ ކޮލަށް ރަތްކުލަ އަރާފައިވުމުން އައްޔާޝްއަށް މާބޮޑަށް ކަމުދިޔައެވެ.\nއައްޔާޝް އާޔާގެ ކުރިމަތީގައި ހުރި ގޮނޑީގައި އިށީންދެލާފައި އަތުގެ އިޝާރަތުން އާޔާވެސް އިށީނުމަށް އެންގިއެވެ. ބަސްއަހާ ކުޑަކުއްޖެއް ފަދައިން އާޔާ އިށީނުމާއެކު އައްޔާޝް ހީލާފައި އޭނާގެ ނަން ބުނެލާފައި ތަޢާރަފްވެލިއެވެ. އާޔާ ބަހެއްވެސް ނުބުނެ މަޑުމަޑުން ހުރުމުން އައްޔާޝް އިސްވެ ވާހަކަދެއްކިއެވެ.\n“ ސުކޫލަށް އަމްރު ބަލާ ދޯ ތިއައީ؟” އައްޔާޝްގެ ސުވާލަށް އާޔާ ޖަވާބު ދިނީ ބޮލުގެ ހަރަކާތުންނެވެ.\nސުކޫލު ނިމޭ ގަޑިޖެހެންދެން އައްޔާޝް އާޔާ އާ ވާހަކަ ދައްކަން އިނެވެ. އަސްލު ރަހްމަތްތެރިންނަކީ ލުޢައްޔު އާއި އަމްރުކަމަށް ބުނެފައި އަނަސް އާއި ދިމާވިގޮތް ކިޔައިދިނެވެ. އާޔާ އިނީ އަނގައިންވެސް ނުބުނެ އަޑުއަހަންށެވެ.\nއެދުވަސްވެގެން ދިޔައީ އައްޔާޝް ވަރަށް ހިތްހަމަ ޖެހުނު ދުވަހަކަށެވެ. އާޔާ އާއި ވާހަކަ ދައްކާލެވުމުން އައްޔާޝް ހުރީ ބުނެދޭން ނޭނގޭ ކަހަލަ އުފަލެއް ވެފައެވެ. މުޅި ދުވަހުގައި ހުރީ އުފާވެރި މޫޑެއްގައެވެ.\nރަންކިޔަން ހަމަޖެހިފައިވި ދުވަހުގައިވެސް ޖަންނަތު ބޭނުންވީ ވީހާވެސް އާދައިގެ ގޮތަކަށް ކުރިއަށް ގެންދާށެވެ. ހެކިވެރިން އައުމުން ގަނޑުކޮޅެއްގައި ރަނުގެ އަދަދު ޖަހާލުމަށްފަހު ދިން އިރު ޖަންނަތުގެ ހިތް އޮބިނޯންނަ ވަރަށް ތެޅެން ފެށިއެވެ. ކުއްލިއަކަށް ކައިވެނި ކުރެވެން މިއުޅެނީ ކާކުތޯ ބަލަން ބޭނުންވިއެވެ.\nAlheyy mi part haadha lwbi eyy, your great, Ma Sha Allah 💜💜💜💜💜💜💜💜💜💜💜💜💜💜 when is next part? Avahah up kollahche 🥰🥰🥰 Imma curiously waiting for next part 🌼🌼🌼🌼🌼 ly\nThank you so much Izabell\nVarah ufaa vejje kamudhiyaeema\nThis has been my favourite story ever your the best writer ever can’t wait for the next part ❤👍\nI’m glad to know love 💞\nVvv reethi mi part ves. When is next sis.\nLove this story. 😊😊\nހިތާމަ އެހެނިހެން މަޖާ ލޯބި August 5, 2020


Ukaalaa karudhaas recycle koh raajjeyn beyrah export kuranee | Mihaaru\nއުކާލާ ކަރުދާސް ރިސައިކަލްކޮށް ރާއްޖޭން ބޭރަށް އެކްސްޕޯޓް ކުރަނީ\nވެމްކޯގެ މެނޭޖިން ޑިރެކްޓަރު ފުއާދު ވާހަކަ ދައްކަވަނީ. އުކާލާ ކަރުދާސް ރީސައިކަލްކޮށް ރާއްޖޭން ބޭރަށް އެކްސްޕޯޓް ކުރަން މަސައްކަތް ކުރާ ކަމަށް އޭނާ ވިދާޅުވި. - ފޮޓޯ: ވެމްކޯ\n31 އޯގަސްޓް 2016\nބޭނުންކޮށްފައި އުކާލާ ކަރުދާސް ރީސައިކަލް ކުރުމަށް ފަހު ރާއްޖޭން ބޭރަށް އެކްސްޕޯޓް ކުރުމަށް މަސައްކަތް ކުރަމުން އަންނަ ކަމަށް ވޭސްޓް މެނޭޖްމެންޓް ކޯޕަރޭޝަން (ވެމްކޯ) އިން މިއަދު ބުނެފި އެވެ.\nކަރުދާސް ރިސައިކަލް ކުރުމުގެ އެއްބަސްވުމުގައި ވެމްކޯއިން ވަނީ އެމް ސެވަން ޕްރައިވެޓް ލިމިޓެޑާއެކު ސޮއިކޮށްފަ އެވެ. މި އެމްއޯޔޫގައި ސޮއިކުރެއްވީ ވެމްކޯގެ މެނޭޖިން ޑިރެކްޓަރު އިބްރާހިމް ފުއާދެވެ. އެމް ސެވަންގެ ފަރާތުން ސޮއިކުރެއްވީ މެނޭޖިން ޑިރެކްޓަރު މުހައްމަދު އަބްދުލްސައްތާރެވެ.\n"އެޕްރިޝިއޭޓެޑް އެވޯޑް" އަދި "އެޕްރިޝިއޭޓެޑް ބެޖް" ތައާރަފް ކުރުމަށް ޕީއެސްއެމްގެ ސިިނެކޯ މާލަމުގައި ބޭއްވި ރަސްމިއްޔާތުގައި ވާހަކަ ދައްކަވަމުން ފުއާދު ވިދާޅުވީ ކަރުދާހުގެ ގޮތުގައި ވަރަށް ބޮޑު އަދަދެއް އުކާލާ ކަމަށެވެ. އެހެންކަމުން މި ސްކީމްގެ ތެރޭގައި ސަރުކާރުގެ އެކިއެކި އޮފީސްތަކާއި ސްކޫލްތަކާއި ރިސޯޓުތަކާއި ކުންފުނިތަކާއި މުއައްސަސާތަކުން ބައިވެރިވުމަށް އޭނާ އެދިވަޑައިގަތެވެ.\nސްކޫލްތަކުން އުކާލެވޭ ހުރިހާ ފޮތްތަކެއް، ސްކޫލްތައް މެދުވެރިކޮށް އެއްކޮށް ރީސައިކަލް ކުރެވޭނެ ގޮތް މި އަންނަ އަހަރު ފެށުމަށް މަސައްކަތް ކުރަމުން އަންނަ ކަމަށް އޭނާ ވިދާޅުވި އެވެ.\nފުއާދު ވިދާޅުވި ގޮތުގައި ރާއްޖެއަށް ކުނީގެ މައްސަލަ ބޮޑުވެފައިވަނީ އިސްރާފު ކުރާލެއް ގިނަ ކަމުންނެވެ. ވެމްކޯ އިން މަސައްކަތް ކުރަނީ ކުނި މެނޭޖް ކުރަން ކަމަށާއި އިސްރާފް މެނޭޖް ކުރަން ނޫން ކަމަށް ވެސް އޭނާ ވިދާޅުވި އެވެ.\nވެމްކޯއިން ވަނީ އުކާލެވޭ ޒާތުގެ ބައެއް ތަކެތި ރީސައިކަލްކޮށް، މީރު ބަހުރު ބަނދަރުގައި ވިއްކޭނެ އިންތިޒާމު ހަމަޖައްސައިފަ އެވެ. އެގޮތުން ރީނދޫ ހަމާއި، ޕެލެޓް، ކަރުދާސް ފޮށި އަދި އެކި ސައިޒްގެ ގޯނި ހެޔޮ އަގެއްގައި ވިއްކަމުން އަންނަ ކަން ފާހަގަކޮށްލެވެ އެވެ.\nކުނި ވޭސްޓް ކޯޕަރޭޝަން\nކަރުދާސް ރިސައިކަލް ވެސް ކުރަންވީ، އެކަމަކު ތިއަށްވުރެ މުހިއްމުކަންނޭގެ ދޯ މިމާލެއަށް އަދި ހުޅުމާލެއަށް އެޅެމުންދާ ކުނިނައްތާލަން އިންވެސްޓް ކުރިއްޔާ، ފުރަތަމަ ކުރަންޖެހޭ ކަންކަން ބަހައްޓައިފައި ފަހުން ކުރަން ހުރިކަންކަން ކުރަން އުޅުމުން މިއޮންނަނީ އެއްވެސް ކަމެއް ނުވެފައި، ތިފަދަ މެސިންތަށް ގަނެގެން ގެނެސް ބަހައްޓައިގެން ތިމެސިންތަށް ހަލާކް ވުމުން އެހިސާބުން ކަރުދާސް ބޭނުންވާވަރަށް ނުލިބެއޭކިޔައިފައި ތިކަންދާނީ ބޮނޑުނިގުލަށެވެ. ތިހެން ތިފަދަ ކިތައްކަންކަން ކޮއްފީމުހެއްޔެވެ، ޕުލާސްޓިކުފުޅި ނައްތާލަން ތިފަދަ ކިތައްމެސިން ބަހައްޓައިފިންތޯއެވެ، ފުޅިތަށް މަގުމަތިން މަދުވެއްޖެހެއްޔެވެ. ފުރަތަމަކަމީ ތިފަދަ ކުނިއެއްތާކަށް އެއްކުރެވޭނެ ނިޒާމްތަށް ގާއިމް ކުރުމެވެ. އެއަށްފަހުދެން ނައްތާލަން ވިސްނަބަލާށެވެ. ރާއްޖެއަކުން ރިސައިކަލްކޮށް ބޭރަށް އެކްސްޕޯޜޓް ކުރާވަރަށް އެއްވެސް ބާވަތެއްގެ ވޭސްޓެއް އެކެއް ނުކުރެވޭނެއެވެ،\nގުޅޭނެ ނަންބަރެއް ދހެއްވިނަމަ ހާދަ ރަނގަޅުވީސް!!!!!\nއޭރުން ރާއްޖޭގެ ކަރުދާސް ގަނޑެއްގެ އަގު ބޭރުގެ ކަރުދާސް ރީމެއްގެ އަގާއި އެއްވަރުވާނެ، ވާނެ ބާ؟ ކަރަންޓްބިލަށް އަރާނެވަރަށް ނަޒަރު ހިންގާލަމާ!\nބޯކޮށާ ތަންތާގައި ހުންނަ މީހުންގެ އިސްތަށިވެސް ރިސައިކަލް ކޮއްފާ އެކުސްޕޯޓުކުރަން ރަނގަޅުވާނެ ..\nތީ ނުވެފަ އޮތްކަމަކީ. މި ގައުމު މި އުޅެނީ ކަރުދާހުން ސަލާމަތް ނުވެގެން ވިއްޔާ.\nހަމަ ހިނި އަންނަނީ. ތިމަސައްކަތް ފަށަން ގެންނަ މެޝިނަރީ ތަކަށް ކިހާވަރެއްގެ ކަޓެއް ލިބޭބާ.\nކޮންމެވެސް ގޭސްގަނޑެއް އަނބުރަނީދޯ؟؟\nމިއީ އަހަރެން އެވާހަކައެއް ދައްކާތާ ހާދަދުވަހެއްވީ މައްސަލައެކެވެ. ރާއްޖެއަކީ ނިސްބަތުން ވަރަށް ގިނަ ކަރުދާސް އުކާލާ ގައުމެކެވެ. އަހަރެއްގެ މައްޗަށް އެތައް އެތައް ޓަނެއްގެ ކަރުދާސް ރާއްޖެއިން އުކާލެވެއެވެ. ނަތީޖާ ފެންނާނެ ކަމަށް އުންމީދު ކުރަމެވެ.


Raees Yameen massalaige aduehumeh mimahu 16 vana dhuvahu – adduLIVE\nޚަބަރު ޝަރުއީ ދާއިރާ\nރައީސް ޔާމީން މައްސަލައިގެ އަޑުއެހުން ބްރާސްފަތި ދުވަހު\nSep 13, 2021, 13:33 އަބްދުﷲ ޔާމީން\nރައީސް ޔާމިންގެ މައްސަލައިގައި ސުޕްރީމް ކޯޓުގައި ވާހަކަ ދައްކަވަނީ---\nކުރީގެ ރައީސް އަބްދުﷲ ޔާމީންގެ އިސްތިއުނާފު އަޑުއެހުމެއް ސުޕްރީމް ކޯޓުގައި ބްރާސްފަތި ދުވަހަށް ތާވަލުކޮށްފިއެވެ.\nމިއަދުވެސް ސުޕްރީމް ކޯޓުގައި އެ މައްސަލައިގެ އަޑުއެހުމެއް ބާއްވާފައިވާއިރު މިއަދުވެސް ކުރިއަށް ގެންގޮސްފައިވަނީ ރައީސް ޔާމީންގެ ފަރާތުން އިސްތިއުނާފު ކޮށްފައިވާފައިވާ ނުކުތާތަކާ ގުޅޭގޮތުން ވާހަކަ ދެއްކުމެވެ.\nއެގޮތުން ވާހަކަ ދައްކަވަމުން ރައީސް ޔާމީންގެ ޤާނޫނީ ވަކީލް އަލީ ޝާހް ވަނީ މި މައްސަލައިގައި ކްރިމިނަލް ކޯޓުން ފަނޑިޔާރުންގެ ބެންޗް އެކުލަވާލާފައިވަނި ގާނޫނާ ހިލާފަށްކަން ފާހަގަކުރައްވާފައެވެ. އަދި އެކަން ހައިކޯޓު މަރުހަލާގައި ފާހަގަކުރުމުން އެކަމާ މެދު ހައިކޯޓުން ރަނގަޅު ނިންމެވުމެއް ނިންމާފައިނުވާކަން ފާހަގަކުރެއްވިއެވެ.\nމީގެ އިތުރުން އަލީ ޝާހް ވަނީ ރައީސް ޔާމީނާ ދެކޮޅަށް ހެކިބަސްދިން ކުރީގެ ނައިބު ރައީސް އަހުމަދު އަދީބާއި އެމްއެމްޕީއާރްސީގެ އޭރުގެ އެމްޑީ ޒިޔަތު އަދި އޭސީސީގެ ރައީސް މުއައްވިޒް ރަޝީދުގެ ހެކިބަހާ ގުޅޭގޮތުންވެސް ވާހަކަ ދައްކާފައެވެ. އެގޮތުން އަދީބާއި ޒިޔަތުގެ ހެކިބަސް ޕީޖީން ހޯދާފައިވަނީ ރައީސް ޔާމީން ފްރޭމް ކުރުމަށް ކަމަށާއި، އެމީހުންނަކީ ފާސިގުންކަމަށް ވިދާޅުވިއެވެ. މީގެ އިތުރުން އަދީބާ އެކު ދައުލަތުން ހަދާފައިވާ އިއުތިރާފް އެއްބަސްވުމުގައި ހުރި ކަންބޮޑުވާ ކަންތައްތައްވެސް ފާހަގަކޮށްފައިވެއެވެ.\nމިއަދުގެ އަޑުއެހުން ނިންމާލައްވަމުން މައްސަލަ ބައްލަވާ ފަނޑިޔާރުންގެ ބެންޗްގެ ރިޔާސަތުގައި އިންނެވި ފަނޑިޔާރު މަޔާޒް އަލީ ޒާހިރު ވިދާޅުވީ މި މައްސަލައިގެ އަޑުއެހުމެއް ބްރާސްފަތި ދުވަހުވެސް ބާއްވަވާނެ ކަމަށެވެ.\nރައީސް ޔާމީންގެ ފަރާތުން ވަނީ ސުޕްރީމް ކޯޓުގައި އެމަނިކުފާނު ކަފާލާތުގެ ދަށުން ދޫކޮށް ހުކުމް ތަންފީޒުކުރުން ފަސްކުރުމުގެ އަމުރަކަށް އެދިފައެވެ.\nރައީސް ޔާމީންގެ މައްޗަށް މަނިލޯންޑްރިންގެ ކުށް ސާބިތުވެ5އަހަރު ދުވަހުގެ މުއްދަތަށް ޖަލަށް ލުމާއެކު 5،000،000 ޔޫއެސް ޑޮލަރުން ޖޫރިމަނާކޮށް، އެ ފައިސާ މަދުވެގެން6މަސްދުވަހުގެ ތެރޭގައި މޯލްޑިވްސް އިންލޭންޑް ރެވެނިއު އޮތޯރިޓީ (މީރާ)އަށް ދެއްކުމަށް ކްރިމިނަލް ކޯޓުން ހުކުމް ކޮށްފައިވަނީ 28 ނޮވެންބަރު 2019 ގައެވެ.\nސުޕްރީމް ކޯޓުގައި މި މައްސަލަ ބައްލަވާ ފަނޑިޔާރުންގެ ބެންޗުގައި ހިމެނިވަޑައިގަންނަވަނީ ފަނޑިޔާރު މަހާޒް ޢަލީ ޒާހިރާއި ފަނޑިޔާރު ޑރ.އަޒްމިރާލްދާ ޒާހިރާއި ފަނޑިޔާރު ޑރ.މުހައްމަދު އިބްރާހީމްއެވެ.\nރައީސް ޔާމީން ޝަރުއީ ދާއިރާ


Masthuvaathaketheege viyafaari kohgen hoadha faisa beynun kuraanama maoney laundering ge dhauva kuranee\nމަސްތުވާތަކެތި ވިޔަފާރިކޮށްގެން ހޯދާ ފައިސާ "ދޮންނަ" ކަމަށް ތުހުމަތު ކުރެވޭ މީހުންގެ މައްޗަށް، (މަނީލޯންޑްރިން އަދި ޓެރަރިޒަމް ފައިނޭންސްކުރުން ހުއްޓުވުމުގެ ޤާނޫނު) ގެ ދަށުން މަނީ ލޯންޑްރިންގެ ދަޢުވާ ކުރަން ފަށައިފިއެވެ.\nޝަމީމް ކުރެއްވި ބްލޮގް ޕޯސްޓެއްގައި ވިދާޅުވީ މަސްތުވާތަކެތީގެ މައްސަލައަކީ، ރާއްޖޭގެ ޖިނާއީ އަދުލުގެ ނިޒާމުގައި އޮތް އެންމެ ބޮޑު، ޙައްލުކުރަން އެންމެ އުނދަގޫ އެއް މައްސަލަ ކަމަށެވެ. އަދި އެ މައްސަލައަށް ޙައްލެއް ގެންނަން، ޖިނާއީ ޢަދުލުގެ ނިޒާމުގެ ތެރެއިން ސިޔާސަތަށް ބަދަލު ގެނެސްގެން ކުރެވޭނެ ކަމަކީ ކޮބައިތޯ ބަލާއިރު ފައިސާ ފަހަތުން ދިއުމަށް ފެނިވަޑައިގަންނަވާ ކަމަށެވެ.\nއެގޮތުން މަސްތުވާތަކެތި ބޭނުންކުރާ މީހުންގެ އަދަދު މަދު ކުރެވޭނެ ގޮތެއް ހޯދައި އެކަން ކުރެވެން އޮތީ، އެތަކެތި ރާއްޖެއަށް އެތެރެވެ، ވިޔަފާރި ކުރާ މީހުން ފަހަތުން ދެވިގެންނެވެ. އެކަން ކާމިޔާބުކުރެވޭނެ ތަޅުދަނޑިއަކީ، މަސްތުވާތަކެތިން މަންފާވާ މީހުންގެ ފައިސާގެ ފަހަތުން ދިއުން ކަމަށް ޝަމީމުގެ ބްލޮގްގައި ލިޔުއްވާފައި ވެއެވެ.\nމަނީ ލޯންޑްރިންގ އަދި ޓެރަރިޒަމް ފައިނޭންސްކުރުން ހުއްޓުވުމުގެ ޤާނޫނުގެ7ވަނަ މާއްދާގެ (ނ) ބުނާ ގޮތުން، މަސްތުވާތަކެތި ޓްރެފިކްކުރުމުގެ ކުށަކީ، އެކުށާ ގުޅިގެން މަނީ ލޯންޑްރިންގެ ދަޢުވާ ކުރެވޭ ކުށެކެވެ. އެޤާނޫނުގެ ދަށުން، މަސްތުވާތަކެތި ވިޔަފާރި ކުރާކަމަށް ތުހުމަތުކުރެވޭ މީހުންނާއި، އެމީހުންގެ އަނބިންނާއި ފިރިންނާއި، ގާތްތިމާގެ މީހުންވެސް، ފައިސާ ގެންގުޅުމުގައި ބައިވެރިވެއްޖެނަމަ ދަޢުވާ ކުރެވެއެވެ.\n"އެކަން ކާމިޔާބުކުރެވޭނެ ތަޅުދަނޑިއަކީ، މަސްތުވާތަކެތިން މަންފާވާ މީހުންގެ ފައިސާގެ ފަހަތުން ދިއުން. އަޅުގަނޑު، ޕްރޮސިކިއުޓަ ޖެނެރަލްގެ މަޤާމާ ހަވާލުވުމަށްފަހު، އެ ދިމާލަށް ސިޔާސަތު މިދަނީ ބަދަލު ކުރަމުން"، ޝަމީމް ވިދާޅުވިއެވެ.\nޝަމީމް ވިދާޅުވީ މަސްތުވާތަކެތީގެ މައްސަލަތަކުގައި ދަޢުވާކުރުމަށް ޕީޖީން ގެންގުޅޭ އުސޫލަށް ބަދަލެއް ގެނެސްފައިވާކަމަށެވެ. އެގޮތުން މަސްތުވާތަކެތީގެ ވިޔަފާރި ކޮށްގެން ލިބޭ ފައިސާ ބޭނުންކުރާ މީހުންގެ މައްޗަށް މަނީލޯންޑްރިންގެ ދަޢުވާ ކުރަން ފަށާފައިވާ ކަމަށާއި، އެފަދަ ފުރަތަމަ މައްސަލަ މާޗް 18 ވަނަ ދުވަހު ކްރިމިނަލް ކޯޓަށް ހުށަހަޅާފައިވާކަމަށެވެ.\nއެގޮތުން ގދ. ތިނަދޫ، ރަންގަލް، ޙަސަން ލޫޠުއާއި، ހުޅުމާލެ ފްލެޓް ނަންބަރު 01-ޖީ-45، ޙަސަން ރަޝީދާއި، ތ. ތިމަރަފުށި، ވައިޓްރޯސް، އިސްމާޢީލް ޝަރީފްއާއި، މއ. ހަސްލަތު، ޝާނިޔާ އިބްރާހީމް، 12 ޖަނަވަރީ 2021 ވަނަ ދުވަހު އިތުރު ބަޔަކާ ގުޅިގެން ދިވެހިރާއްޖެއަށް މަސްތުވާތަކެތި އެތެރެކޮށް އެތަކެތި ބޭނުންކޮށް ގެންގުޅެ އެތަކެތި ޓްރެފިކްކުރާކަމަށް ތުހުމަތުކުރެވިގެން މާލޭގެ 04 ގެއެއް ބަލައިފާސްކޮށް ފުލުހުން ހިނގި އޮޕަރޭޝަންގައި ގިނަ އަދަދެއްގެ މަސްތުވާތަކެތި ފެނުނު މައްސަލާގައެވެ.\nއެމައްސަލައިގައި، އިސްމާޢީލް ޝަރީފާއި، ޝާނިޔާ އިބްރާހީމާއި ޙަސަން ރަޝީދާއި . ޙަސަން ލޫޠުގެ މައްޗަށް، މަސްތުވާތަކެތި ޓްރެފިކް ކުރުމުގެ ކުށުގެ ދަޢުވާގެ އިތުރުން މަނީ ލޯންޑްރިންގެ ދަޢުވާ ވާނީ ހުށަހަޅާފައެވެ.\nޝަމީމް ވިދާޅުވީ މަސްތުވާތަކެއްޗާބެހޭ މައްސަލައަށް ޖުމްލަ ޙައްލެއް ގެނެވޭނީ، ދާއިރާގައި ހަރަކާތްތެރިވާ ހުރިހާ މުއައްސަސާތަކުން އެއްކޮށް، ބާރަށް މަސައްކަތް ކޮށްގެން ކަމަށެވެ.\nކޮވިޑް ޓެސްޓުގެ ނަތީޖާ ނުލިބި ލަސްވާތީ މީރާއަށް މަސައްކަތް ނުކުރެވިފައި!018 minutes ago\nއިދިކޮޅުގެ މުޒާހަރާގެ ތެރެއަށް ރައީސް ނަޝީދު ވަދެވަޑައިގަތުމުން ފައްސަވާލައިފި022 minutes ago\nދިވެހިންނާއެކު އިނގިރޭސި ސަފީރުވެސް ރޯދައަށް! 1 1 hour ago


ސަރުކާރަށް ފާޑުކިޔައިގެން ވަޒީފާއިން ވަކިކުރި ކަމަށް އެންގުނީ އޮޅުމަކުން: އެމްޕީއެލް – Dhen.mv\nސަރުކާރަށް ފާޑުކިޔައިގެން ވަޒީފާއިން ވަކިކުރި ކަމަށް އެންގުނީ އޮޅުމަކުން: އެމްޕީއެލް\nރައީސް އިބްރާހީމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް މީސް މީޑިއާގައި ފާޑުކިޔާފައިވާ ކަމަށް ބުނެ ހިތަދޫ ޕޯޓް ލިމިޓެޑްގެ މުވައްޒަފަކު ވަޒީފާއިން ވަކިކޮށްފައިވާ ކަމަށް އަންގާ ޗިޓް ފޮނުވުނީ އިދާރީ އޮޅުމަކުން ކަމަށް އެމްޕީއެލްގެ މެނޭޖިން ޑިރެކްޓަރު ޝާހިދު އަލީ ވިދާޅުވެއްޖެ އެވެ.\nއެކަމާ ގުޅިގެން މަގާމުން ވަކިކޮށްފައިވާ ކަމަށް އަންގާ ލިޔުން ފޮނުވާފައި ވަނީ ހިތަދޫ ޕޯޓް ލިމިޓެޑްގެ އެސިސްޓެން އޮޕަރޭޝަންސް އޮފިސަރުގެ މަގާމު އަދާކުރަމުން އައި މީހެކެވެ. އޭނާ ވަކިކޮށްފައިވަނީ، ރައީސް ސޯލިހު އަށާއި ރައީސް ނަޝީދުގެ އަބުރު ގެއްލޭ ގޮތަށް މީސް މީޑިޔާގައި ވާހަކަ ދައްކާތީ ކަމަށް ވަކިކުރި ކަމުގެ ނޯޓިސްގައި ބަޔާންކޮށްފައިވެއެވެ.\nނަމަވެސް އެމްޑީ ޝާހިދު ވިދާޅުވީ އެ މުވައްޒަފު ވަޒީފާއިން ވަކިކުރަން ފޮނުވި ފުރަަތަމަ ޗިޓްގައި ދެ ރައީސުންގެ ވާހަކަ ހިމެނިފައިވަނީ އިދާރީ އޮޅުމެއްގެ ތެރެއިން ކަމަށާއި އެކަން ފަހުން އިސްލާހުކޮށްފައިވާނެ ކަމަށެވެ. އަދި އެ މީހާ ވަޒީފާއިން ވަކިކުރީ ކޯޑް އޮފް ކޮންޑަކްޓް ޕޮލިސީއާ ހިލާފުވުމުން ކަމަށް ޝާހިދު ވިދާޅުވިއެވެ.\nޝާހިދު ވިދާޅުވީ މުވައްޒިފަކަށް ފެންނަ ހިޔާލެއް ފާޅުކޮށްގެން ވަޒީފާއިން ވަކިނުކުރާނެ ކަމަށާ އެޗްޕީއެލްއިން ވަޒީފާއިން ވަކިކުރި ޒުވާނާއާ އޭނާ ފާޅުކުރި ހިޔާލަކާއި ގުޅުމެއް ނެތް ކަމަށެވެ.\nމި މައްސަލާގައި ޖުޑިޝަރީ ކޮމިޓީގެ މުގައްރިރު އިމްތިޔާޒު ފަހުމީ(އިންތި) ވިދާޅުވީ ސަރުކާރަށް ފާޑުކިޔައިގެން މީހަކު ވަޒީފާއިން ވަކިކޮށްފި ނަމަ، ޓްރައިބިޔުނަލުން ޒިންމާ އުފުލާގޮތް ޖުޑިޝަރީ ކޮމެޓީ އިން އެކަމަށް ފާރަވެރިވާނެ ކަމަށެވެ.


Griezmann ah rai card dhekki matchun Liverpool molhuvejje.\nގްރީޒްމަން އަށް ރަތްކާޑު ދެއްކި މެޗުން ލިވަޕޫލް މޮޅުވެއްޖެ\nސިޓީން ފަސޭހަ ކަމާއިއެކު ބުރޫޖް ބަލިކޮށްފި\nމެސީގެ2ގޯލުން ޕީއެސްޖީ މޮޅުވެއްޖެ\nފަސޭހަ މޮޅަކާއިއެކު ބަޔާން ގްރޫޕްގެ އެއްވަނައަށް\nޔުއެފާ ޗެމްޕިއަންސް ލީގުގައި އެތްލެޓިކޯ މެޑްރިޑް ބަލިކުރި މެޗުގެ ފަހު 10 މިނިޓް ތެރޭގައި ސަލާހު ޖެހި ލަނޑުން ލިވަޕޫލް ލިވަޕޫލް މޮޅުވެއްޖެއެވެ.\nރަށުން ބޭރުގައި ކުޅެ އެތުލެޓިކޯ މެޑްރިޑް އަތުން 3-2 ގެ ނަތީޖާއަކުންނެވެ. ފޯރިގަދަ ކުޅުމެއް ފެނިގެންދިޔަ މި މެޗުގެ ފުރަތަމަ 13 މިނެޓުގެ ތެރޭގައި ލިވަޕޫލުން ވަނީ ދެ ލަނޑުގެ ލީޑެއް ނަގާފައެވެ. އެގޮތުން މެޗު ފަށައިގެން އަށްވަނަ މިނެޓުގައި އޭރިއާ ބޭރުން ފޮނުވާލި ހަމަލާއަކުން ސަލާހު ވަނީ ލިވަޕޫލަށް ލީޑު ނަގައިދީފައެވެ. މި ލަނޑާއެކު ސަލާހު ވެފައިވަނީ ލިވަޕޫލުގެ ތާރީޚުގައި ޖެހިޖެހިގެން ނުވަ މެޗުގައި އެ ޓީމަށް ލަނޑު ޖަހައިދިން ފުރަތަމަ ކުޅުންތެރިޔާއަށެވެ. އޭގެ ފަހުން މެޗުގެ 13 ވަނަ މިނެޓުގައި އޭރިއާ ބޭރުން ފޮނުވާލި ރީތި ހަމަލާއަކުން ނަބީ ކެއިޓާ ވަނީ ލަނޑެއް ޖަހައި، ލިވަޕޫލުގެ ލީޑު ފުޅާކޮށްދީފައެވެ.\nއެކަމަކު މި މެޗުގެ ފުރަތަމަ ހާފު ނިމުމުގެ ކުރިން އެތުލެޓިކޯއިން ވަނީ ނަތީޖާ އެއްވަރުކޮށްފައެވެ. 14 މިނެޓުގެ ތެރޭގައި މި ދެ ލަނޑުވެސް އެތުލެޓިކޯއަށް ކާމިޔާބުކޮށްދިނީ އެންޓޮއިން ގްރީޒްމަނެވެ. މެޗުގެ ފުރަތަމަ ހާފު އެއްވަރެއްގައި އޮވެ ނިންމާލި ނަމަވެސް ދެވަނަ ހާފުގެ 54 ވަނަ މިނެޓުގައި މި މެޗުގައި އެތްލެޓިކޯގެ ދެ ލަނޑު ޖެހި އެންޓޮއިން ގްރީޒްމަން ކުރި ނުރައްކާތެރި ފައުލަކާއި ގުޅިގެން އޭނާއަށް ރެފްރީ ރަތްކާޑެއް ދެއްކިއެވެ. މިއީ ބޯޅަ ހޯދަން އުޅުމުގެ ތެރޭގައި ރޮބާޓޯ ފިރްމީނޯގެ ބޮލުގައި ފައިން ޖެހުމުން ދެއްކި ރަތްކާޑެކެވެ.\nއެއާއެކު އެއް ކުޅުންތެރިއަކު މަދުކޮށް ކުޅުނު އެތުލެޓިކޯ އަތުން މޮޅުވި ލަނޑު މެޗުގެ 78 ވަނަ މިނެޓުގައި ލިބުނު ޕެނަލްޓީއަކުން ލިވަޕޫލަށް ކާމިޔާބުކޮށްދިނީ ސަލާހުހެވެ. މިއީ އޭރިއާ ތެރެއިން ލިވަޕޫލުގެ ޑިއޯގޯ ޖޮޓާއަށް އެތުލެޓިކޯގެ މާރިއޯ ހާމޯސޯ ކުރި ފައުލަކަށް ރެފުރީ ދިން ޕެނަލްޓީއެކެވެ. އަދި އޭގެ އިރުކޮޅެއް ފަހުން އޭރިއާ ތެރެއިން ޖޮޓާ ކުރި ފައުލަކަށް އެތުލެޓިކޯއަށް ރެފުރީ ޕެނަލްޓީއެއް ދޭން ނިންމި ނަމަވެސް، ވީޑިއޯ އެސިސްޓަންޓް ރެފުރީ (ވީއޭއާރް) ބެލުމަށްފަހު ރެފުރީ ވަނީ އެ ނިންމުން ބަދަލުކޮށްފައެވެ.\nމި ނަތީޖާތަކާއެކު ގްރޫޕް ބީގެ އެއްވަނައިގައި ލިވަޕޫލް އޮތީ ކުޅުނު ތިން މެޗުންވެސް މޮޅުވެ ނުވަ ޕޮއިންޓާއެކުއެވެ. ދެވަނައިގައި އޮތް އެތުލެޓިކޯ އާއި ތިންވަނައިގައި އޮތް ޕޯޓީއަށް ތިން މެޗުން ހަތަރު ޕޮއިންޓް ލިބިފައިވާއިރު،ފުލުގައި އޮތް މިލާނަށް އަދި މިހާތަނަށް ޕޮއިންޓެ\nލިވަޕޫލް, ގްރީޒްމަން, ޗެންޕިއަންސް ލީގު


Pakistan doctor aku 900 kudhinnah HIV jassaifi\nޕާކިސްތާނު ޑޮކްޓަރަކު 900 ކުދިންނަށް އެޗްއައިވީ ޖައްސައިފި\nޑރ. މުޒައްފަރު ގަންގްރޯ\nޕާކިސްތާނުގެ ސިޓީއެއް ކަމަށްވާ ރިޓޮޑޭރޯ މިހާރު އޮތީ ބިރުވެރި ކަމެއްގެ ތެރޭގަ އެވެ. އެ ސިޓީގައި އެޗްއައިވީ ފެތުރުން އިންތިހާއަށް އިތުރުވެފައިވާތީ އެވެ. އެޗްއައިވީ ޖެހޭ މިންވަރު މާ ބޮޑަށް އިތުރު ވެގެން އުޅެނީ ޑޮކްޓަރެއްގެ ފަރުވާ ކުޑަކަމުން ގިނަ ބަލި މީހުން ތަކަކަށް އެއް ސިލިންޖެއް ބޭނުން ކުރުމުގެ ސަބަބުންނެވެ.\nމިހާތަނަށް އެ ސިޓީގެ 900 ކުއްޖަކު އެޗްއައިވީއަށް ޕޮޒިޓިވް ވެފައިވާއިރު ކަމާ ބެހޭ ސަރުކާރުގެ އިދާރާތަކުން އިންޒާރު ދޭ ގޮތުގައި މިއަދަދު މިއަށް ވުރެ މާ މައްޗަށް ހިނގައިދާނެ އެވެ. ސަބަބަކީ ޝައްކު ކުރެވޭ އެންމެން އަދި ޓެސްޓް ކުރެވިފައި ނުވާތީ އެވެ.\nމިހާތަނަށް 1100 އަށް ވުރެ ގިނަ މީހުން އެޗްއައިވީ އަށް ޕޮޒިޓިވް ވެފައިވާއިރު މީގެ ތެރެއިން 900 އަކީ 12 އަހަރުން ދަށުގެ ކުޑަކުދިންނެވެ. މިއީ ދެ ލައްކަ މީހުން ޓެސްޓް ކޮށްގެން ފެނިފައިވާ އަދަދު ކަމަށް ނިއު ޔޯކް ޓައިމްސް އިން ބުނެފައި ވެއެވެ.\nމިހާ ބޮޑު ކަންތައްގަނޑެއް މެދުވެރިވީ ކުޑަކުދިންގެ ޚާއްސަ ޑޮކްޓަރެއް ކަމަށްވާ ޑރ. މުޒައްފަރް ގަންގްރޯގެ ސަބަބުންނެވެ. މި ޑޮކްޓަރު ޕާކިސްތާނުގެ 31 ރުޕީސް އަށް ބަލި މީހަކު ބަލައި ދެއެވެ. އަދި އެންމެން ގަޔަށް ވެސް އިންޖެކްޝަން ޖަހަނީ އެއް ކަށިންނެވެ. އަދި އެ ކައްޓަކީ އެޗްއައިވީ އިންފެކްޓްވެފައިވާ ކައްޓެކެވެ.\nމުޒައްފަރަކީ މި ސިޓީގައި ވެސް ހުރި އެންމެ އަގު ހެޔޮކޮށް ބަލިމީހުން ބަލައިދޭ ޑޮކްޓަރަށް ވާތީ ގިނަ އަދަދެއްގެ ފަގީރުން އޭނާ ކައިރިއަށް ފަރުވާ ހޯދަން ދެއެވެ. ކޮންމެ ދުވަހަކު ވެސް ޑޮކްޓަރުގެ ކްލިނިކް އޮންނަނީ ފުރި ބާރުވެފަ އެވެ.\nމިކަންތައްގަނޑު ފަޅާ އެރުމުން މުޒައްފަރު ހައްޔަރު ކުރި އެވެ. އަދި ފަރުވާ ކުޑަކުރުމާއި ގަސްތުގައި ބަޔަކަށް ގެއްލުން ދިނުމުގެ ދައުވާ އޭނާއަށް ވަނީ އުފުލާފަ އެވެ.\nމުޒައްފަރު ބުނަނީ އޭނާ ކުށެއް ނުކުރާ ކަމަށެވެ. އަދި އޭނާގެ މައްޗަށް ކުރެވޭ ހުރިހާ ތުހުމަތުތަކަކަށް އޭނާ އިންކާރު ކުރެ އެވެ. މިއަދާ ހަމައަށް ވެސް އޭނާގެ މައްޗަށް ކުށް ސާބިތުވެފައެއް ނުވެ އެވެ. މިހާރުވެސް އޭނާ ދަނީ ޕަބްލިކް ހޮސްޕިޓަލެއްގައި ޖީޕީއެއްގެ ވަޒީފާ އަދާ ކުރަމުން ކަމަށް މި ޚަބަރުގައި ބުނެފައި ވެއެވެ.\nއިމްތިޔާޒު ޖަލްބާނީ ކިޔާ މީހަކު ވަނީ މުޒައްފަރުގެ ކްލިނިކުން އޭނާގެ ހަ ދަރިއަކަށް ފަރުވާ ހޯދާފަ އެވެ. އިމްތިޔާޒު ބުނި ގޮތުގައި ޑޮކްޓަރު އެއްދުވަހަކު ކުނި ވަށިގަނޑުން ބޭނުންކޮށްފައި އޮތް އިންޖެކްޝަން ކައްޓެއް ނަގައިގެން އޭނާގެ ހަ އަހަރުގެ ދަރިފުޅުގެ ގަޔަށް އިންޖެކްޝަން ޖެހިތަން އޭނާއަށް ވަނީ ފެނިފަ އެވެ. ފަހުން މި ކުޑަކުއްޖާ ވެސް ވަނީ އެޗްއައިވީ އަށް ޕޮޒިޓިވް ވެފަ އެވެ.\nމި ސިޓީގެ 900 ކުދިންނަށް އެޗްއައިވީ ޖެހުމުގައި އެހިސާބުގަނޑުގައި ދިރިއުޅޭ މީހުންގެ ހޭލުންތެރިކަން ކުޑަކަމާއި ފަގީރުކަން ވަރަށް ބޮޑު ރޯލެއް ކުޅެފައި ވެއެވެ.


BREAKING: Raajje Ah Ithuru Ventilator Eh Genesfi - Vaguthu\nރާއްޖެއަށް ކުރިން ގެނައި ވެންޓިލޭޓަރުތަކެއް. --- ފޮޓޯ: މުހައްމަދު ފިރާގު\nރާއްޖޭގައި ކޮވިޑް-19 ގެ ހާލަތު ނުރައްކާތެރި ހާލަތަކަށް ގޮސްދާނެ ކަމަށް ބަލައި، ރާއްޖެ ގެންނަން ނިންމި 200 ވެންޓިލޭޓަރުގެ ތެރެއިން މިއަދު އިތުރު 10 ވެންޓިލޭޓަރެއް ރާއްޖެ ގެނެސްފައިވާކަން ސަރުކާރުން ހާމަކޮށްފިއެވެ.\nމިއާއެކު ރާއްޖޭގައި މިހާރު ހުރި ވެންޓިލޭޓަރުތަކުގެ އަދަދު ވަނީ 129 އަށް އަރާފައެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމުގައި ރައީސް އޮފީހުގެ އަންޑާ ސެކެރެޓަރީ އަދި ނޭޝަނަލް އެމާޖެންސީ ރެސްޕޮންސް ސެންޓަރ (އެންއީއޯސީ)ގެ ތަރުޖަމާނު މަބްރޫކް އަޒީޒު ވިދާޅުވީ، ދުބާއީ ގެންނަން ނިންމާފައިވާ ވެންޓިލޭޓަރުތަކުގެ ތެރެއިން 10 ވެންޓިލޭޓަރެއް މިއަދު އައިސްފައިވާ ކަމަށެވެ.\nމީގެ ކުރިން މެއި 10 ވަނަ ދުވަހު ރާއްޖެއަށް ވަނީ 18 ވެންޓިލޭޓަރު ގެނެސްފައެވެ.\nރާއްޖެ ގެންނަން ނިންމި 200 ވެންޓިލޭޓަރުގެ ތެރެއިން މި މަހު 38 ވެންޓިލޭޓަރު ރާއްޖެ ގެނެވޭނެ ކަމަށް ހެލްތު މިނިސްޓަރު އަބްދުﷲ އަމީން ކުރިން ވަނީ ވިދާޅުވެފައެވެ.\nއަމީން ކުރިން ވިދާޅުވީ ވެންޓިލޭޓަރުތައް ގެނައުމަށް ދަތިތަކެއް ހުރީ ވެންޓިލޭޓަރުތައް އުފައްދާ ގައުމުތައް ލޮކްޑައުން ކުރެވިފައިވުމާއި އެތަކެތި އުފައްދާ ކުންފުނިތަކަށް ހުރަސްތަކެއް ކުރިމަތިވެފައިވާތީ ކަމަށެވެ.\nރާއްޖެއަށް 50 ވެންޓިލޭޓަރު ގެނައުމަށް މެޑްޓެކް އާއި ޙަވާލުކޮށްފައި ވަނީ މިދިޔަ މާރިޗު މަހުގެ 19 ވަނަ ދުވަހުއެވެ. އެ ކުންފުންޏާއި މިކަން ޙަވާލުކޮށްފައި ވަނީ 14 މިލިއަން ރުފިޔާއަށެވެ. މި ވެންޓިލޭޓަރުތައް ގެންނަނީ ދެކުނު ކޮރެއާ އާއި ސުވިޒަލޭންޑުންނެވެ. މެއި 10 ވަނަ ދުވަހު ގެނައި 18 ވެންޓިލޭޓާރަކީ އެ ކުންފުނިން ރާއްޖެ ގެނައި ވެންޓިލޭޓަރުތަކެވެ.\nރާއްޖެއަށް އިތުރު ވެންޓިލޭޓަރުތައް ގެނައުމަށް މެޑްޓެކްގެ އިތުރުން ނާޑު ޕްރައިވެޓް ލިމިޓެޑް އާއިވެސް ޙަވާލުކޮށްފައި ވެއެވެ. އެ ކުންފުންޏަށް 26 ވެންޓިލޭޓަރު ގެނައުމަށް ވަނީ ޙަވާލުކޮށްފައެވެ.\nސަރުކާރުން ކުރިން ވިދާޅުވެފައި ވަނީ ރާއްޖެއަށް އިތުރު 200 ވެންޓިލޭޓަރު ގެނައުމުގެ މަސައްކަތް ކުރަމުންދާ ކަމަށެވެ.\nމިރޭގެ ނޫސްވެރިންގެ ބައްދަލުވުމުގައި މަބްރޫކް އިތުރަށް ވިދާޅުވީ، އައިސީޔޫ ފެސިލިޓީތަކަށާއި، އައިސޮލޭޝަން ފެސިލިޓީތަކުގެ ހުރިހާ އެނދެއް މިހާރު ރާއްޖެ އައިސްފައިވާ ކަމަށް މަބްރޫކް ވަނީ ވިދާޅުވެފައެވެ.\nއަދި ރާއްޖޭގެ ހުރިހާ ކަންކޮޅުތަކެއްގައި ޕީޕީއީ ސެޓްތައް އެބަ ހުރި ކަމަށާއި، އަދި ހުރިހާ ހެލްތް ފެސިލިޓީއަކަށްވެސް ޕީޕީއީ އިތުރު ސެޓްތައް ފޮނުވުމަށްޓާކައި ހެލްތް މިނިސްޓްރީން މަސައްކަތް ކުރަމުންދާ ކަމަށް މަބްރޫކް ފާހަގަކުރެއްްވިއެވެ.


Shaithaanaa Abadhuves Hunnaanee Fithuna Aai Hasadha Ufadhaane Furusathakah Balabalaa: Mufthee Menk | Dhiislam\nޝައިތާނާ އަބަދުވެސް ހުންނާނީ ފިތުނައާއި ހަސަދަ އުފައްދާނެ ފުރުސަތަކަށް ބަލަބަލާކަމަށް ޒިމްބާބްވޭގެ މުފްތީ އިސްމާޢީލް އިބްނު މޫސާ މެންކް ވިދާޅުވެއްޖެއެވެ.\nޝެއިޚް މިހެން ވިދާޅުވެފައިވަނީ ދަރުސެއްގައި ވާހަކަފުޅު ދައްކަވަމުންނެވެ.\nޝެއިޚް މި މަޢުޟޫއަށް އިތުރަށް ވާހަކަފުޅު ދައްކަވަމުން ވިދާޅުވެފައިވަނީ ބައެއްފަހަރު އަޅުގަނޑުމެންނަށް ފެންނަ ހުވަފެންތައް އަމިއްލަ އާއިލާއާއި ވެސް ހިއްސާ ނުކުރުމަށެވެ. އަދި ލިބިދާނެ އުފާވެރި ޚަބަރެއްވެސް އަދި ނިޢުމަތެއްވެސް މީހުންނާއި ހިއްސާ ނުކުރުމަށެވެ.\nމީގެ އިތުރުން ޔޫސުފުގެފާނަށް ހުވަފެންފުޅު ފެނިވަޑައިގަތުމުންވެސް ޔަޢުޤޫބުގެފާނު އެހެން ބޭފުޅުން ގާތު އެހުވަފެންފުޅުގެ ވާހަކަ ނުދެއްކެވުމަށް ވިދާޅުވިކަމެވެ. އެއީ އެބޭފުޅުންގެ ޙަސަދައަށް ބިރުފުޅުވެވަޑައިގެންނެވެ. އަދި އެހުވަފެންފުޅުގެ މާނަ އިނގިވަޑައިގަތުމުންވެސް ޔޫސުފުގެފާނަށް ވިދާޅުވެނުދެއްވެވިކަމެވެ.\nނިންމާލަމުން ވިދާޅުވެފައިވަނީ ޢާއިލާއާއި އެކު ކުރަންއުޅޭ ދަތުރުތަކުގެ ވާހަކައާއި، ވިޔފާރީގައި ލިބޭ ކުރިއެރުމުގެ ވާހަކަވެސް މީހުން ކައިރި ނުކިޔުމަށެވެ. އެހެނީ ޝައިތާނާ ހުންނާނީ ފިތުނަ އުފައްދާނެ ފުރުސަތަކަށެވެ.


Ithubaaraaeku Dharivarun kiyavana fashaifi\nއިތުބާރާއެކު ދަރިވަރުން ކިޔަވަން ފަށައިފި\nދަރިވަރުންތަކެއް މިއަދު ސްކޫލަށް އައިސް: ރައްކާތެރި ކަމަުގެ ފިޔަވަޅުތަކާ އެކު ދަރިވަރުން މިއަދު ސްކޫލަށް ގޮސްފައި -- އަހުމަދު އަސްހާދު އަބްދުﷲ | އަވަސް\nބޮޑު މެދުކެނޑުމަކަށް ފަހު ސްކޫލުތަކުގެ ދެވަނަ ސެމިސްޓާގެ ކިޔެވުން ދަރިވަރުން މިއަދު ފަށައިފި އެވެ. ސްކޫލްތަކަށް ދިޔަ ދަރިވަރުންގެ މޫނު މަތިން ފެނުނީ އިތުބާރާއި ހިތްވަރުގަދަ ކަމާއި ރައްކާތެރި ކަމުގެ ފިޔަވަޅުތަކަށް ތައްޔާރުވެފައިވާ ތަނެވެ.\nކޮވިޑްގެ ބަލިމަޑުކަމުގެ ހާލަތާއެކު ސްކޫލްތައް ބަންދު ކުރި އިރު ކިޔެވުން ގޮސްފައިވާ ހިސާބުން ސްކޫލްތަކުގައި މިއަދު ކިޔަވަން ފެށީ އުންމީދާއެކު އެވެ. މިއަދު ދަރިވަރުން ސްކޫލަށް ދިޔައީ ވެސް ރައްކާތެރިކަމުގެ ފިޔަވަޅުތަކާއެކު އެވެ.\nރާއްޖޭގެ ހުރިހާ ސްކޫލަކު މިއަދު ކިޔެވުން ފަށަން އެޑިއުކޭޝަން މިނިސްޓްރީން އަންގައިފައިވާ އިރު ދަރިވަރުންގެ ރައްކާތެރިކަން ކަށަވަރު ކުރުމުގެ ގޮތުން ކުރަންޖެހޭ އެންމެހާ ކަންތައް ކޮށް ސްކޫލުތަކުން އޮތީ ތައްޔާރުވެފަ އެވެ. ސްކޫލުގެ ކިޔެވުން ކުރިޔަށް ގެންދާނީ އެޗްޕީއޭގެ ގައިޑްލައިނާ އެއްގޮތަށެވެ. ހުރިހާ ސްކޫލަކަށް ދަރިވަރުންނާއި މުވައްޒަފުން ވެއްދީ ހުން ބަލާ ސެނިޓައިޒް ކޮށްދީފަ އެވެ.\nދަރިވަރުން ހުން ބަލަން ސަފު ހަދާފައި: ދަރިވަރުން ސްކޫލަށް ވައަދަނީ ހުން ބަލާ ސެނިޓައިޒް ކޮށްދީފައި -- އަހުމަދު އަޝްހާދު އަބްދުﷲ | އަވަސް\nދަރިވަރުން ސްކޫލްގައި ގައިދުރުކޮށް އުޅޭއިރު ވެސް ގަވައިދުން ހުން ބަލަން ޖެހެ އެވެ. މާސްކް އަޅައިގެން އުޅޭއިރު ސްކޫލު ތަކުން ދަރިވަރުންނަސް އަންގައިފައިވަނީ އިތުރު މާސްކެއް ވެސް ގެންގުޅުމަށެވެ.\nދަރިވަރުންގެ ރައްކާތެރިކަމަށް އަޅާފައިވާ ފިޔަވަޅުތައް މިއަދު ހެނދުނު ސްކޫލްތައް ހުޅުވި ގަޑީގައި ފެނިފައި ވެއެވެ. ސްކޫލަށް ވަނުމުގެ ކުރިން ހަދާފައިވާ ކިއުތަކުގައި ގައިވެސް ތިބީ ތިން ފީޓް ދުރުމުނިގަ އެވެ. އަދި ކިއު ގައި މަޑުކުރަންވީ ތަން އަލުން ފާހަގަ ކޮށްފައިވާއިރު ކޮންމެ ސްކޫލެއްގެ ވެސް ގޭޓް ކައިރީ ދަރިވަރުންގެ ހުން ބެލުމަށާއި ސެނިޓައިޒް ކޮށް ދިނުމަށް މުވައްޒަފުން ތިއްބެވެ. އިތުބާރާއެކު މިއަދު ވަނީ އަލުން ކިޔަވަން ފަށާފަ އެވެ.\n22،000 ދަރިވަރުން ވެކްސިން ފުރިހަމަކޮށްފި\nފޮތްތަކުގައި ކުށެއްވާނަމަ އަންގަން އެދިއްޖެ\nމާލެ-ހުޅުމާލެ ސްކޫލް ބަސް ތައާރަފު ކުރަނީ


Raajje Geybisee ehge average aamudhanee akee 28,764 rufiyaa\nރާއްޖޭގެ ގޭބިސީއެެއްގެ އެވްރެޖު އާމްދަނީއަކީ 28،764 ރުފިޔާ\nގޭބިސީގެ އާމްދަނީ އާއި ހަރަދުގެ ސާވޭ ފެށުމުގެ ކުރިން ވ. ކެޔޮދޫގައި ޓެސްޓް ސާވޭއެއް ކުރަނީ -- ފޮޓޯ: އެންބީއެސް\nރާއްޖޭގެ ގޭބިސީއަކަށް އެވްރެޖު ގޮތެއްގައި އާމްދަނީގެ ގޮތު ލިބެނީ 28،764 ރުފިޔާ ކަމަށް، ނޭޝަނަލް ބިއުރޯ އޮފް ސްޓެޓިސްޓިކްސް (އެންބީއެސް) ގެ ސާވޭއަކުން ދައްކައިފި އެވެ.\nއާއްމު ކޮށްފައިވާ މިދިޔަ އަހަރުގެ ގޭބިސީގެ އާމްދަނީ އާއި ހަރަދުގެ ސާވޭއިން ދައްކާ ގޮތުގައި އެވްރެޖްކޮށް މަހެއްގެ މައްޗަށް ގޭބިސީއަކަށް ލިބޭ އާމްދަނީ އަކީ 28،764 ރުފިޔާ އެވެ. ގޭބިސީ އަކަށް މަހެއްގެ މައްޗަށް ލިބޭ އާމްދަނީ އަކީ އެ ގޭބިސީގައި ހިމެނޭ މެންބަރުންނަށް އެކި ގޮތްގޮތުން ލިބޭ އާމްދަނީ އެވެ.\nއާމްދަނީ ލިބެނީ 2.6 މިހުންނަށް\nމި ސާވޭ ދައްކާ ގޮތުގައި މާލޭގެ ގޭބިސީއަކަށް އެވްރެޖު ގޮތެއްގައި އާމްދަނީގެ ގޮތުގައި ލިބެނީ 35،596ރ. އެވެ. އަދި އަތޮޅުތަކުގެ ރަށްރަށުގެ ތެރޭގެ ގޭބިސީތަކަށް އެވްރެޖު ގޮތެއްގައި އާމްދަނީގެ ގޮތުގައި ލިބެނީ 19،633ރ. އެވެ. އެވްރެޖު ގޮތެއްގައި ގޭބިސީއެއްގައި އާމްދަނީ ލިބޭ މީހުންގެ އަދަދަކީ 2.6 މީހުންނެވެ. ނަމަވެސް އަތޮޅުތަކުގެ ތެރޭގައި މާލެއަށްވުރެ އާމްދަނީ ލިބޭ މީހުންގެ އަދަދު މަތި ކަމަށް ސާވޭއިން ދައްކާފައި ވެއެވެ.\nފްލެޓަށް ފޯމު ދޫކުރަން ފެށުމުން ފޯމު ހޯދަން ހައުސިން މިނިސްޓްރީގައި ގިނަ ބަޔަކު ޖަމާވެފައި -- ފޮޓޯ: އަވަސް\nސާވޭ ދައްކާ ގޮތުގައި ރާއްޖޭގެ އިދާރީ ރަށްރަށުގައި 87،537 ގޭބިސީ ހިމެނެ އެވެ. މީގެތެއިން 48 ޕަސެންޓް ހުންނަނީ މާލޭގަ އެވެ. މާލޭގައި 41،737 ގޭބިސީ ހުންނައިރު، އަތޮޅުތަކުގައި 45،808 ގޭބިސީ ހުރެ އެވެ. ރާއްޖޭގެ އެވްރެޖު ގޭބިސީއެއްގައި 5.2 މީހުން ދިރިއުޅެ އެވެ. އަދި 48 ޕަސެންޓް ގޭބިސީގެ އިސް މީހާއަކީ އަންހެނެކެވެ. މާލޭގައި ގިނައީ ފްލެޓުގައި ދިރިއުޅޭ ގޭބިސީތަކެވެ. އަމިއްލައަށް ނުވަތަ އަމިއްލަ ފަރާތަކުން ހަދައިދީފައިވާ ތަންތަނުގައި ދިރިއުޅެމުންގެން ދާ ގޭބިސީގެ ނިސްބަތަކީ 82 ޕަސެންޓެވެ. އަދި ސަރުކާރުން އަޅައިދީފައިވާ ފްލެޓް އާއި ރޯ ހައުސްތަކުގައި ދިރިއުޅޭ ގޭބިސީގެ ނިސްބަތަކީ 15 ޕަސެންޓެވެ. ލޭގައި ދިރިއުޅޭ ގޭބިސީތަކުގެ ތެރެއިން ހަތަރުބައިކޮށްފައި އެއްބަޔަށް ވުރެގިނަ ގޭބިސީ ދިރިއުޅެމުން ގެންދަނީ ސަރުކާރުން އަޅައިދީފައިވާ ފްލެޓް / ރޯ ހައުސްތަކުގަ އެވެ\nގޭބިސީއެއްގައި ހުންނަނީ 4.4 ކޮޓަރި\nއެމްބީއެސްގެ ސާވޭ ދައްކާ ގޮތުގައި އެވްރެޖްކޮށް ގޭބިސީއެއްގައި 4.4 ކޮޓަރި އަދި 6.2 ނިދާ ކޮޓަރި ހުރެ އެވެ. މުޅި ރާއްޖެއަށް ބަލާއިރު އެވްރެޖްކޮށް 4.4 ކޮޓަރި ގޭބިސީއެއްގައި ހުރެ އެވެ. އަދި މާލެއާއި އަޅާބަލާއިރު އަތޮޅުތަކުގައި ޖުމްލަ ކޮޓަރީގެ ނިސްބަތް\nއިތުރެވެ. (އަތޮޅުތަކުގައި އެވްރެޖްކޮށް 2.5 ކޮޓަރި އަދި މާލޭގައި 6.3 ކޮޓަރި) އެވެ. ޖުމްލަ ކޮޓަރީގެ ތެރެއިން ނިދާ ކޮޓަރީގެ އެވްރެޖްއަށް ބަލާއިރު މާލޭގައި އެވްރެޖްކޮށް ގޭބިސީއެއްގައި 2.4 ނިދާ ކޮޓަރި ހުރެއެވެ. އަދި އަތޮޅުތަކުގައި އެވްރެޖްކޮށް 2.8 ކޮޓަރި ހުރެއެވެ. ޖުމްލަ ކޮޓަރީގެ ނިސްބަތަކަށް ބަލާއިރު ގިނަ ގޭބިސީތަކުގައި 4-5 އާއި ދެމެދުގެ އަދަދަކަށް ކޮޓަރި ހުރެއެވެ. އަދި ނިދާ ކޮޓަރިއަށް ބަލާއިރު 2-3 ގާތްކުރާ އަދަދަކަށް ކޮޓަރި ހުރެއެވެ.\nއާބާދީގެ ނުވަ ޕަސެންޓް ތޮއްޖެހިގެން\nހުޅުމާލެ: ރާއްޖޭގެ އާބާދީގެ ނުވަ ޕަސެންޓް ދިރިއުޅެނީ ތޮއްޖެހިގެން -- ފޮޓޯ: އެޗްޑީސީ\nރާއްޖޭގެ އާބާދީގެ ނުވަ ޕަސެންޓް ދިރިއުޅެމުން ގެންދަނީ ތޮއްޖެހިފައިވާ ހާލުގަ އެވެ. ކޮންމެ 10 ގޭބިސީން އެއް ގޭބިސީއަކީ ތޮއްޖެހިފައިވާ ހާލުގައި ދިރިއުޅެމުންދާ މީހުނެވެ. ތޮއްޖެހިފައިވާ ހާލަތް ކަމަށް ބަލަނީ ނިދާ ކޮޓަރިއެއްގައި ތިން މީހުންނަށް ވުރެ ގިނައިން އުޅުމެވެ. އަދި އަތޮޅުތަކުގެ ގޭބިސީތަކުގެ ތެރެއިން ހަ ޕަސެންޓް ގޭބިސީ މިފަދަ ހާލުގައި މީހުން ދިރިއުޅެމުންދެ އެވެ. މާލެ އަށް ބަލާއިރު ބައިބޯމިން ބޮޑެވެ. އަދި މާލޭގައި ދިރިއުޅޭ ގޭބިސީގެ ތެރެއިން 12 ޕަސެންޓަކީ ތިން މީހުންނަށްވުރެ ގިނަ އިން އެއް ކޮޓަރިއެއްގައި މީހުން ދިރިއުޅޭ ގޭބިސީ އެވެ.\nއަތޮޅުތަކުގެ 48 ޕަސެންޓަށް ނަރުދަމާ\nސާވޭ ދައްކާ ގޮތުގައި އަތޮޅުތަކުގައި ނަރުދަމާގެ ނިޒާމާ ގުޅިފައިވާ ގޭބިސީގެ ނިސްބަތަކީ 48 ޕަސެންޓެވެ. މުޅި ރާއްޖެއަށް ބަލައިފިނަމަ އެކި ބާވަތުގެ ފާހާނާގެ ނިޒާމް ވަނީ ގާއިމްކޮށްފަ އެވެ. ނަމަވެސް މީގެ ތެރެއިން ނަރުދަމާގެ ނިޒާމް ގާއިމްކޮށްފައި ވަނީ އަތޮޅުތަކުގައި މީހުން ދިރިއުޅޭ ގޭބިސީގެ ތެރެއިން 48 ޕަސެންޓެވެ. އަދި 43 ޕަސެންޓް ގޭބިސީ ބޭނުން ކުރަމުން ގެންދަނީ ވަޅުގަނޑާއި ގުޅާފައިވާ ފާހާނާ ކުރުމުގެ ނިޒާމެވެ. އަދި ގިނަ ގޭބިސީއިން ކުނިއުކުމުގައި ބޭނުން ކުރަމުން ގެންދަނީ ކުނި ބަލާދާ ފަރާތެއްގެ ހިދުމަތެވެ.\nމާލޭ ސިޓީ ނޭޝަނަލް ބިއުރޯ އޮފް ސްޓެޓިސްޓިކްސް - އެމްބީއެސް ދިރިއުޅުން


Beysfaruvaa ah fahu Mahloof Raajje vadaigenfi | Mihaaru\nމަހުލޫފު ބޭސްފަރުވާއަށް ފަހު މިރޭ ރާއްޖެ ވަޑައިގެން، ވެލާނާ އިންޓަނޭޝަނަލް އެއާޕޯޓުގައި ފޮޓޯއަކަށް ހުއްޓިވަޑައިގެން\n27 ފެބުރުއަރީ 2017 - 23:30 8 comments\nޖަލަށް ލި ފަހުން މަހުލޫފް ބޭސްފަރުވާ އަށް ދެވަނަ ފަހަރަށް އިންޑިއާ އަށް ވަޑައިގަތީ މި މަހުގެ 21 ވަނަ ދުވަހުގަ އެވެ. މިދިޔަ ޑިސެމްބަރު މަހު ވެސް މަހުލޫފް ބޭސްފަރުވާ އަކަށް އިންޑިއާ އަށް ވަޑައިގަތެވެ.\nފަރުވާގެ ކަންތައް ކުރުމަށް ކަރެކްޝަނަލް ސާވިސް އިން މަހުލޫފަށް މި ފަހަރު ދިނީ ހަތް ދުވަހުގެ މުއްދަތެކެވެ.\nމަހުލޫފުގެ އަނބިކަނބަލުން ނަޒްރާ ނަސީމް (ނަޒޫ) ވިދާޅުވީ މިރޭ ހަތެއް ޖަހާކަށްހާއިރު ރާއްޖެ ވަޑައިގަތުމާއެކު، މޯލްޑިވްސް ކަރެކްޝަނަލް ސާވިސްގެ ބެލުމުގެ ދަށުން މަހުލޫފު މާފުށީ ޖަލަށް ގެންގޮސްފައިވާ ކަމަށެވެ.\nއެލާޖިކްގެ މައްސަލަތައް ދިމާވާތީ ތިން މަސް ވަންްދެން އިންޖެކްޝަން ޖަހަން ޑޮކްޓަރުން ވަނީ މީގެ ކުރިން މަހުލޫފަށް ލަފާދީފަ އެެވެ. އިންޖެކްޝަންގެ ފުރަތަމަ ޑޯޒް މިފަހަރު ޖަހާފައިވާއިރު، އަންނަ މަހުގައި ވެސް އިންޖެކްޝަން ޖަހަން މަހުލޫފް އިންޑިޔާ އަށް ވަޑައިގަންނަވަން ޖެހޭ ކަމަށް ނަޒޫ ވިދާޅުވި އެވެ.\n"ތިން މަސް ވަންދެން ޖެހޭ އިންޖެކްޝަން ޖަހަން. އެއަށް ފަހު ބަލި ރަނގަޅުވަމުން އަންނަ ކަން އެނގޭނީ،" ނަޒޫ ވިދާޅުވި އެވެ.\nއިތުރު ލިޔުންތައް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ކަރެކްޝަނަލް ސާވިސް


Manta Festival gai Art & Photography competition eh baavany\nމަންތާ ފެސްޓިވަލުގައި އާޓް އަދި ފޮޓޯގްރަފީ މުބާރާތެއް ބާއްވަނީ\n10 ނޮވެމްބަރ 2018\nމަޑީގެ ނަޞްލު ދެމެހެއްޓުމަށްޓަކާ ބައިނަލްއަޤުވާމީ ފެންވަރުގައި ދިރާސާތައް ކުރަމުންދާ އިނގިރޭސިވިލާތުގެ މަންޓާ ޓްރަސްޓް ޖަމިއްޔާއިން އިންތިޒާމުކޮށްގެން ބ. އަތޮޅުގައި ބާއްވާ މަންތާ ފެސްޓިވަލުގައި އާޓް ކޮމްޕެޓިޝަނަކާއި ފޮޓޯގްރަފީ އަދި މަންތާ ސްކަލްޕްޗާ މުބާރާތެއް ބާއްވަން ހަމަޖައްސައިފި އެވެ.\nދަ މަންތާ ޓްރަސްޓް އިން ބުނިގޮތުގައި މި މުބާރާތްތަކުގެ ތެރެއިން އާޓް ކޮމްޕެޓިޝަން އާއި ފޮޓޯގްރަފީ ކޮމްޕެޓިޝަން ހުޅުވާލާފައިވަނީ ސްކޫލު ކުދިންގެ ކެޓަގަރީގެ އިތުރުން އާއްމުންގެ ކެޓަގަރީ ހިމެނޭގޮތަށެ އެވެ. އަދި މަންޓާ ސްކަލްޕްޗާ (އުކާލެވޭ ތަކެތި ބޭނުންކޮށްގެން މަންތާ ސްކަލްޕްޗާ ހެދުން) ކޮމްޕެޓިޝަން ހުޅުވާލާފައިވަނީ ހަމައެކަނި މިއަތޮޅު ސްކޫލު ތަކަށެވެ.\nނޮވެމްބަރު 15 ވަނަ ދުވަހާ ހަމައަށް ފޮޓޯގްރަފީ މުބާރާތުގައި ބައިވެރިވުމަށް ފުރުސަތު ހުޅުވާލައިފައިވާއިރު އާޓް ކޮމްޕެޓިޝަންގައި ބައިވެރިވުމަށް ހުޅުވާލާފައިވަނީ ނޮވެމްބަރު 18ގެ ނިޔަލަށެވެ.\nއާޓް ކޮންޕެޓިޝަންގެ ތީމަކީ “ދި އަންޑަވޯޓާ ވޯލްޑް” އެވެ. އަދި ފޮޓޯގްރަފީ މުބާރާތުގެ ތީމަކީ “އޯޝަން އެންޑް ނޭޗާ” އެވެ. މުބާރާތުގައި ސްމާޓް ފޯން އަދި ޑިޖިޓަލް ކެމެރާއިން ނަގާ ފޮޓޯވެސް ހުށަހެޅޭނެ އެވެ. ޕްރޮފެޝަނަލް އަންޑަވޯޓާ ފޮޓޯގަރްފަރުން ޖަޖުކުރާ މި މުބާރާތުން ވަނަތަކަށް ހޮވޭ ފޮޓޯތައް މަންތާ ފެސްޓިވަލުގައި އާއްމުންނަށް ދައްކާލާނެ އެވެ.\nމި މުބާރާތްތަކުން ކޮންމެ ކެޓަގަރީ އަކުން ވެސް އެއްވަނަ، ދެވަނަ އަދި ތިންވަނަ އަށް ހޮވޭ ފަރާތްތަކަށްވަނީ އަގުހުރި އިނާމުތަކެއް ހުށަހަޅާފަ އެވެ. އޭގެ ތެރޭގައި ސްކޫބާ ޑައިވިން ތަޖުރިބާ ކުރުމާއި ސްނޯކްލިން ފީލްޑް ޓްރިޕާއި، އަދި ރިސޯތްތަކުންނާއި ގެސްޓްހައުންތަކުން ވެސް ތަފާތު އިނާމުތައް ހުށަހަޅައިފަ އެވެ.\nމުބާރާތްތަކުގެ އިތުރު މައުލޫމާތު ތިރިގައިއެވާ ފޭސްބުކް ޕޭޖުން ލިބޭނެ އެވެ.\nމަންތާ ފެސްޓިވަލް އޮންނާނީ މިމަހުގެ 24 ވަނަ ދުވަހު ބ. ދަރަވަންދޫގަ އެވެ. މި ފެސްޓިވަލުގެ ތެރެއިން ބ އަތޮޅުގެ ސްކޫލްތަކުގެ ދަރިވަރުންނަށް ސްނޯކަލް ކުރުމަށް ފުރުޞަތުވެސް ލިބިގެންދާނެ އެވެ. އަދި ޢާއްމުންނަށް ޤުދުރަތީ ދިރުންތަކާ، މިދިރުންތައް ރައްކާތެރި ކުރުވުމާބެހޭގޮތުން މިކަމާގުޅޭ ތަޖުރިބާކާރުން މައުލޫމާތުދޭނެ އެވެ.


18 ނޮވެމްބަރ 2018 - 07:58 12 comments\nރީނާ އެ ދައްކަނީ ކޮން އިރުކޮޅެއްގެ ވާހަކައެއް ހެއްޔެވެ؟ އޭނަގެ ނިދިފިލާނެ ކަމަކަށް އަހަންނަކަށް ގަބޫލެއްނުކުރެވެއެވެ. ރީނާގެ ބޭނުމަކީ އަހަރެންގެ މައިންބަފައިންނަށް ރީނާ ފެނުމެވެ. އޭނައަކީ އަހަރެންގެ ލޯބިވެރިޔާކަން ސާބިތުކުރުމެވެ. ލަދުވެތިކަމާ އަހަރެން ކުރިމަތިލާންޖެހި، ގޮތް ހުސްވެގެން ރީނާޔާ ކައިވެނިކުރުމެވެ. ހިތަށްއެރިއެވެ. އެހެން ވާކަށް ލާހިކެއް ނޫނެވެ. އަހަރެންގެ ކައިވެންޏަށް ރީނާއަކަށް ނުފޫޒެއް ނުފޯރުވޭނެއެވެ. ކޮންމެވެސް މަގެއް އަހަރެން ޖެހޭނީ ހޯދާށެވެ. ވިސްނަންއިންދައި މަންމަ ހޭލައިގެން ނުކުތް އަޑު އިވުނެވެ. އެއްޗަކަށް ފެންއަޅާ އަޑާއި، ތެލިތަށީގެ އަޑު ވެސް އިވެން ފެށިއެވެ. ވަގުތު ކުޑަތަން ވަނީއޭ ހިތަށްއެރިއެވެ. މަންމަ ހޭލާގޮތަށް އެންމެ ފުރަތަމަ ކުރާ ކަމަކީ ކޮފީ ބުއިމެވެ. ހިނގަމުންދަނީ އެ މަސައްކަތެވެ. އިރުކޮޅަކުން ބައްޕަ ނުކުންނާނެއެވެ. އަހަރެން ގޮސް މަޑުމަޑުން ދޮރު ހުޅުވައިލީމެވެ. އޭރު މަންމަ ހުރީ އަހަންނާ ދިމާއަށް ބަލަހައްޓައިގެންނެވެ. ބަދިގޭގައި ހުންނައިރު އަހަރެންގެ ކޮޓަރީގެ ދޮރު ފެންނާނެއެވެ.\n"ދަރިފުޅާ!" ހައިރާންވެފައި މަންމަ ބުންޏެވެ. "މިރޭ ހޭލާ ތިއުޅެނީ ކީއްވެ؟"\nއަހަރެން ދޭނީ ކޮން ޖަވާބެއް ހެއްޔެވެ؟ ތެދެއް ނުބުނެވޭނެއެވެ. މަންމައަށް ދޮގުހެދުމަކީ އަހަންނަށް ފަސޭހަކަމެއް ނޫނެވެ.\n"ކުޑަކޮށް ބޮލުގަރިއްސާތީ ނުނިދިގެން މިއުޅެނީ." އަހަރެން ބުނެލީމެވެ.\nއެއީ މުޅީން ދޮގަކަށް ނުވާނެއެވެ. ހަގީގަތުގައި ވެސް ރީނާއަކީ އަހަންނަށް ކުރިމަތިވި ބޮލުގަރިހުމެކެވެ.\n"އެހެންތަ!" އޯގާތެރިކަމާ އެކުގައި މަންމަ ބުންޏެވެ. "އޮށޯވެލަންވީނު! މަންމަ މި އަންނަނީ ބާމުފުޅި ހިފައިގެން."\nއަހަރެންގެ ދެފައި ދަށުން ބިންގަނޑު ދެމިގަތް ކަހަލައެވެ. މަންމަ ކޮޓަރިއަށް ވައްދާނީ ކިހިނެއް ހެއްޔެވެ؟\n"ނޫންނޫންނޫން! އެ ކަމާ ކޮންމެހެން އުޅުއްވާނެކަމެއް ނެތް،" އަހަރެން ބުނީމެވެ. "ކޮފީތަށްޓެއް ހަދައިދެއްވާ!"\nމަންމަ ހުއްޓުނެވެ. އަނބުރައިލައިފައި ގޮސް ކޮފީހަދަން ފެށިއެވެ. ބައްޕަ ކެއްސައިލި އަޑު އިވުނެވެ. އަހަރެން ނިތްކުރިން ދާ ފުހެލީމެވެ.\n"މިރޭ މި ގޭތެރެއިން ކޮން ސެންޓުވަހެއްތަ މި ދުވަނީ ދަރިފުޅާ؟" މަންމަ ސުވާލުކުރިއެވެ.\nރީނާ ހުރީ ވަރަށް ވަސްގަދަ ސެންޓެއްޖަހައިގެންނެވެ. އަހަރެން ބޭޒާރުކޮށްލަން ކުރެވެންހުރި ހުރިހައި ކަމެއް އޭނަ ކުރިއެވެ. އަހަރެން ކޮޓަރިން ނުކުމެފައި ދޮރު ލައްޕައިލީމެވެ. އޭރު ވެސް ހިތަށްއެރިއެވެ. މަންމަގެ އަޑުއިވިއްޖެއްޔާ ފަހަރެއްގައި ރީނާ ނުކުމެފާނެއެވެ. އޭނަ ލަދެއްނުގަންނާނެއެވެ. ކޮޓަރިއަށް ވަދެ އެނދުގައި ނިދަން ކެރުމަކީ ލަދުނުގަންނަކަމުގެ ވަރުގަދަ ހެއްކެކެވެ. ސޯފާގައި އިށީންނަން ދިޔައިރު، ބޭރު ދޮރުކައިރީގައި ހުރި ރީނާގެ ފައިވާން އަހަރެން ދުށީމެވެ. އެ ފައިވާން ފޮރުވަން އަހަރެން ހާދަ ބޭނުންވިއެވެ. އެކަމަކު މަންމަ ހުރީ ދާދި ގާތުގައެވެ.\n"ވަރަށް މީރުވަސްދުވާ ދެއްތޯ!" ގަމީހުން ވަސްބަލައިލަމުން އަހަރެން ބުނީމެވެ. "ވަރަށް ކަމުދާ ސެންޓެއް."\nއަހަރެން ގޮސް ސޯފާގައި އިށީނީމެވެ. އަހަރެންގެ މުޅި ހަޔާތުގައި ވެސް އެހާ ނުތަނަވަސްވި ދަނޑިވަޅެއް ނާދެއެވެ.\n"މަންމަ ހީކުރީ އަންހެން ސެންޓެއްކަމަށް،" ކޮފީތަށި ދީފައި ސޯފާގައި އިށީންނަމުން މަންމަ ބުންޏެވެ. "މިހާރަކު ނޭނގޭ އެޔެއްމިއެއް."\nއަހަރެން ކޮފީފޮދެއް ބޯލީމެވެ. މަންމަ ސޯފާއިން ތެދުވާ ޚިޔާލެއް ނުކުރިއެވެ. އެކިއެކި ވާހަކަދައްކަން އިނީއެވެ. ވައްކަޅިން އަހަންނަށް ބެލެނީ އަހަރެންގެ ކޮޓަރީގެ ދޮރަށެވެ. ދެން ގޭގެ ބޭރު ދޮރު ކައިރީގައި ހުރި ރީނާގެ ފައިވާނަށެވެ. ކުއްލިއަކަށް ރީނާ ނުކުމެއްޖެއްޔާ ލަދުގަންނާނީ އަހަރެން އެކަންޏެއް ނޫނެވެ. މަންމަގެ ހިތް ކުދިކުދިވާނެއެވެ. މަންމައަކީ ހިތުގެބަލި ހުންނަ މީހެކެވެ. ޝޮކެއްލިބުން ވެސް ގާތެވެ. އަހަރެންގެ ބޮލުގައި އަޅުވައިފައިވާ ޖެންޓަލް ބޯއީގެ ރަން ތާޖު، އަސުރުމަލެއްހެން މޯޅިވެގެންގޮސް ތާކިހަލަކަށް ބަދަލުވާނެއެވެ. ކޮންމެވެސް ގޮތެއްހަދައިގެން މަންމަގެ ކޮޓަރިއަށް މަންމަ ވައްދަން އަހަންނަށް މަޖުބޫރެވެ.\n"އެބަ އަންނަން!" އަހަރެން ބުނީމެވެ.\nކޮފީތަށި ބަހައްޓައިފައި އަހަރެން ގޮސް ކޮޓަރިއަށް ވަނީމެވެ. އޭރު ރީނާ ހޭލައްވަން އަހަރެން ނުކުރާ ކަމެއް ނެތެވެ. ހިތަށްއެރިއެވެ. އަހަރެންގެ އުކުޅު ބަދަލުކޮށްލަން ވެއްޖެއެވެ.\n"އަހަރެން ދެކެ ވަރަށް ލޯބިވޭތަ؟" ރީނާގެ ކަންފަތްދޮށުގައި އަހަރެން މަޑުމަޑުން ބުނީމެވެ.\nރީނާ ލޯހުޅުވައިލިއެވެ. އަހަންނާ ދިމާއަށް ބަލައިލިއެވެ. އަދި ބޯޖަހައިލިއެވެ. އޭގެ މާނައަކީ ރީނާ އޮތީ މަކަރުހަދައިގެން ހެއްޔެވެ؟\n"އެހެންވިއްޔާ ހޭލާ!" އަހަރެން ބުނީމެވެ. "ދެން އަހަރެން ބޭރަށް ނުކުމެފަ އަންނަންވާއިރަށް ރެޑީގަ ހުރޭ! ޕްލީޒް!"\nއަހަރެންގެ އުކުޅު ވަރަށް ކާމިޔާބެވެ. އެކަމަކު އެއީ ލޯބިވާތީ އަހަރެން ބުނި އެއްޗެއް ނޫނެވެ. އަހަރެން ވެސް ރީނާ ވިސްނާހެން ވިސްނަން ފެށީއެވެ. ސަލާމަތްވާނެ ހަމައެކަނި ގޮތަކީ އެއީކަން ވިސްނުނީއެވެ. ރީނާ ތެދުވިއެވެ. ނުކުންނަން ތައްޔާރުވިއެވެ. އަހަރެން ކޮޓަރިން ނުކުތީމެވެ. މަންމަ ސޯފާގައި އިނެވެ.\n"އަދިވެސް ބައްޕަ ނުނިކުންނަވާތޯ؟" އަހަރެން އެހީމެވެ.\n"އާނ! ބައްޕަ ވަރަށް ދަންވަންދެން އުޅެފަ ނިދީ." މަންމަ ބުންޏެވެ.\n"އެކަމަކު ފަތިސްނަމާދު ވަގުތު ޖެހެނީނޫންތޯ!" އަހަރެން ބުނީމެވެ. "ބައްޕައަށް ގޮވަންވާނެ ނޫންތޯ! ކޮފީތަށްޓެއް ހައްދަވައިފަ ބައްޕައަށް ދެއްވަބައްލަވަ!"\nމަންމަ ވަރަށް ފަސޭހައިން ތެދުވިއެވެ. ކޮފީތަށްޓެއް ހަދައިގެން ކޮޓަރިއަށް ވަނެވެ. އެއީ އަހަންނަށް ލިބުނު ފަހު ފުރުސަތެވެ. އެކަމަކު ބައްޕަ ކޮޓަރީގެ ދޮރު ހުރީ ކުޑަކޮށް ހުޅުވައިފައެވެ. މީހަކު އެ ދޮރު ހުރަސްކުރަންޏާ ފެންނަ ވަރަށެވެ. އަހަރެން ގޮސް ބައްޕަ ކޮޓަރިއަށް ބޯދިއްކޮށްލީމެވެ. ބައްޕައަށް ގޮވައިލީމެވެ. ދެން ދޮރު ލައްޕައިފައި، ދެ ފަޔަށް ބާރުލައިފައި ގޮސް އަހަރެންގެ ކޮޓަރިއަށް ވަނީމެވެ. ރީނާ ހުރީ ދޮރުކައިރީގައެވެ. ދިޔަގޮތަށް ގޮސް ރީނާގެ އަތުގައި ހިފައިގެން ގެއިން ނުކުތީމެވެ. އަހަރެންގެ ހިތް ބުންޏެވެ. ރީނާގެ ކިބައިން ސަލާމަތްވާށެވެ. މައިންބަފައިންގެ ކުރިމަތީގައި ފަޟީހަތްވާން ބޭނުން ނޫނިއްޔާ، އިތުރަށް އެންމެ ފަހަރަކު ވެސް ރީނާޔާ ބައްދަލުނުކުރާށެވެ. ފުރަތަމަ މައްސަލައަކީ އަހަރެން ދައުވަތުނުދެނީސް ގޭތެރެއަށް ރީނާ ވަނުމެވެ. ދެވަނަ މައްސަލައަކީ ރީނާގެ ކޮންޓުރޯލުގެ ދަށަށް އަހަރެން ގެންދަންއުޅުމެވެ. ތިންވަނަ މައްސަލައަކީ ލޯބިވާން އަހަންނަށް މަޖުބޫރުކުރަން މަސައްކަތްކުރުމެވެ. ރީނާ ނިދިގަދައީކީ ނޫނެވެ. މަކަރުގަދައީއެވެ.\nރީނާގެ ކެހިވެރި ދަންތުރައިން ސަލާމަތްވެވުމުން އަހަރެން ބެލީ ރީނާ ފެންނަ ހިސާބަށް ނުގޮސް ވޭތޯއެވެ. އޭނަގެ ގެ ހުންނަ މަގަށް ވެސް ނާރާވޭތޯއެވެ. އެކަމަކު ރީނާއަކަށް އެ ކަމެއް ނާންގަމެވެ. ހިތަށްއެރީ ދުރުވަމުން ދުރުވަމުންގޮސް އެ ބާބު ނިންމާލެވިދާނެކަމަށެވެ. ރީނާ ގުޅީމައި ފޯނު ނަގަމެވެ. މާ ގިނައިރެއް ނުކޮށް ބާއްވަނީއެވެ. ވީހާ ވެސް ޝައްކު ކުޑަވާނެ ގޮތަކަށް އެ ކަން ކުރެވޭތޯ އަހަރެން ބެލީމެވެ. ހަރުކަށިވެއްޖެއްޔާ އަހަރެން ފަހުން ހިތާމަކުރަން ޖެހިދާނެތީއެވެ.\nރީނާއަށް ފިލައިގެންއުޅެނިކޮށް އެއްދުވަހަކު މަގުމަތިން އަހަރުމެން ބައްދަލުވިއެވެ. ކަންދިމާވި ގޮތުން ރީނާއަށް ފިލާނެ ފުރުސަތެއް އަހަންނަކަށް ނުލިބުނެވެ. އެއްކޮޅަށް ދުއްވާ މަގެކެވެ. އަހަންނަށް ރީނާ ފެނުނު ދަނޑިވަޅަކީ ރީނާއަށް ވެސް އަހަރެން ފެނުނު ދަނޑިވަޅެވެ. އެ ވަރުން ވެސް ރެކެވޭތޯ ބެލީމެވެ.\n"އަމީން!" ރީނާ ގޮވައިލިއެވެ.\nކުއްލިއަކަށް ރީނާ ފެނުނުކަމަށް ހަދައިފައި އަހަރެން ހިނިތުންވެލީމެވެ. ހިތް ބުނަމުންދިޔައީ ސައިކަލު މަޑުނުކުރުމަށެވެ. ވާހަކަނުދެއްކުމަށެވެ. އެކަމަކު އަހަރެން ސައިކަލު މަޑުކުރީމެވެ. ރީނާ ކުއްލިއަކަށް ސައިކަލުގެ ތަޅުދަނޑި ދަމައިގަތެވެ. އެއީ ރީނާ ވަރަށް ކުޅަދާނަކަމާއެކު ކޮށްލާކަމެކެވެ.\n"ހިނގާ އައިސްކްރީމް ބޯން!" ރީނާ ދައުވަތުދިނެވެ.\nހޫނުގަދަ ދުވަހެކެވެ. އަހަރެން ހުރީ ފެންބޮވައިފައެވެ. އެވަރުން ވެސް ރީނާޔާ އެއްކޮށް ދާކަށް ބޭނުމެއް ނޫނެވެ. އެކަމަކު، ދާން ބޭނުންނުވާކަން އަންގާކަށް ވެސް ބޭނުމެއް ނޫނެވެ. އެހެންކަމުން އެ މަޅީގައި ޖެހުނީމެވެ. އެއްބަސްވީމެވެ. ރީނާ ތަޅުދަނޑި ދިނެވެ. އަހަރުމެން ވަނީ އަލަށް ހުޅުވި ތަނަކަށެވެ. އެ ތަނުގައި ވަރަށް ގިނަ ރަހަތައް ހުއްޓެވެ. އަހަރެން ބޭނުންވީ ވެނީލާއެވެ. ރީނާ ބޭނުންވީ އާ ރަހައެއް ތަޖުރިބާކުރާށެވެ. އެތައް އިރަކު ވިސްނުމަށް ފަހު ރީނާ އޯޑަރުދިނެވެ.\n"މާ ރަނގަޅުވީހެއްނު ގޮތް އެނގޭ އެއްޗެއް ނެގި ނަމަ،" އިށީންނަމުން އަހަރެން ބުނީމެވެ. "އާ އެއްޗެހި ގެނެސްގެން ނުކެވިއްޖެއްޔާ ކިހިނެއްހަދާނީ؟"\nއައިސްކިރިމު ގެނައުމުން އަހަރުމެން ކާންފެށީމެވެ.\n"މަ ގެންނަ އެއްޗެއް ވިއްޔާ މަ ހުސް ވެސް ކުރާނަން،" ޔަގީންކަމާ އެކުގައި ރީނާ ބުންޏެވެ. "އަހަރެން އަބަދުވެސް ބޭނުން އާ އެއްޗެހި ޓްރައިކުރަން. ލައިފްގަ ޖެހޭނެދޯ އެންޖޯއިކުރަން. އެހެންނޫނީ ކިހާ ފޫހި؟ ދޭތެރެއަކުން ރިސޯޓަކަށް ދެވުނަސް ކުޑަކޮށް ސިޕެއްޖަހާލަން."\nއަހަރެން އަނގަޔަށްލާން އުޅުނު ސަމުސާ ހުއްޓުނެވެ. އެއްކޮޅުން، ރިސޯޓަށް ރީނާ ދިޔުން ވެސް އަހަންނަކަށް ކަމަކުނުދިޔައެވެ. އަނެއްކޮޅުން ރާބުއިމަކީ އަހަންނަށް ބަލައިގަނެވޭނެކަމެއް ނޫނެވެ. އަހަންނަށް ލިބުނީ ރަނުގެ ފުރުސަތެކެވެ. ހަރުދަނާ ބަހަނާއެކެވެ. ރުޅިވާން ދައްކާނެ ރަނގަޅު ސަބަބެކެވެ.\n"ރީނާ ރާބޮންތަ؟" އަހަރެން އެހީމެވެ.\n"އަނެއްހެން ބުއީކީ ނޫނޭ،" ރީނާ ހީނގެންފައި ބުންޏެވެ. "ޖަސްޓް އަ ސިޕް!"\nހުއްޓުންއަރައިފައި އަހަންނަށް އިނދެވުނީއެވެ. އެހާ ބޮޑުކަމެއް އެހާ ލުއިކޮށް ރީނާއަށް ބުނަންކެރުނީ ކީއްވެގެން ހެއްޔެވެ؟ އަހަރެން ގޮނޑިން ތެދުވަން އުޅުމުން އަހަރެންގެ އަތްމަތީގައި ރީނާގެ އަތް ބާއްވައިލިއެވެ.\n"ޗިލް!" ރީނާ ބުންޏެވެ. "އަސްލު އަނެއްހެން އަހަރެން ބުއީކީ ވެސް ނޫނޭ. އޯވަނައިޓަކަށް ދިޔަ ރޭ ފަޔާ ގަދަކަމުން.."\n"ފަޔާ؟" އަހަންނަށް ބުނެވުނެވެ. "އެއީ ކާކު؟"\n"ކުރީގެ ބިޓު!" ރީނާ ޖަވާބުގައި ބުންޏެވެ. "ނުބުނެވޭތަ ފަޔާގެ ވާހަކައެއް؟"\nއެއް ފޮށީގެ މަތިނުޖެހި އުޅެނިކޮށް އަނެއް ފޮށި ހުޅުވުނެވެ. ލޯބިވެރިޔާއާ އެކުގައި ރިސޯޓުގައި ރޭކުރުމުގެ މިނިވަންކަން ވެސް ރީނާއަށް އޮވޭ ހެއްޔެވެ؟ ރީނާގެ މައިންބަފައިންނަކީ ކޮންކަހަލަ ވިސްނުމެއް ގެންގުޅޭ ބައެއް ހެއްޔެވެ؟ އަހަރެންގެ ލޯބިވެރިޔާ އެ ފަދަ ވާހަކައެއް ބުނި ނަމަވެސް އަހަރެން ފޫހިވީހެވެ. ރީނާއަކީ އަހަރެން ފޫހިވާ ކުއްޖެކެވެ.\n"ބިޓާއެއްކޮށް އޯވަނައިޓަކަށް ރިސޯޓަކަށް؟" އަހަރެން ބުނީމެވެ.\n"ދެން ސާބަހޭ އަމީން،" ރީނާ ހަމަޖެހިލައިފައި ބުންޏެވެ. "ކަމެއް ނުކުރަމޭ. ތިހާ ޝައްކުބަލި.."\n"ކޮންތާކު ނިދީ؟" އަހަރެން އެހީމެވެ.\nޖަވާބުދޭން ރީނާއަށް އުނދަގޫވާން ފެށިއެވެ. އެކަމަކު އަހަރެން ދުލެއްނުދެމެވެ. ކުއްލިއަކަށް މޭޒުމަތީގައި ޖެހީމެވެ. ރީނާ ސިއްސައިގެންދިޔައެވެ.\n"ދެ މީހުން ދެ އެނދުގަ ނިދީ،" ކުޑަކޮށް ނުތަނަވަސްވެފައި ރީނާ ބުންޏެވެ. "މާ ބޮޑު ކަމެއް ނުވެސް ކުރަން."\n"ކޮބާ ތީގެ މާނައަކީ؟" އަހަރެން އެހީމެވެ.


Emme bodu gonjehumakee hahdhun nettunu noosverikan mingandah heyovaru kurun: Raees Office | Mihaaru\nއެންމެ ބޮޑު ގޮންޖެހުމަކީ ހައްދުން ނެއްޓުނު ނޫސްވެރިކަން މިންގަނޑަށް ހެޔޮވަރުކުރުން: ރައީސް އޮފީސް\nރައީސް އަބްދުﷲ ޔާމީން: ރައީސް އޮފީހުގެ ތަރުޖަމާން މުއާޒު ވިދާޅުވީ ނޫސްވެރިކަމުގެ މިނިވަންކަމުގެ ދުވަހުގެ ތަހުނިޔާ ރައީސް ޔާމީން ވިދާޅުވި ކަމަށް -- ފޮޓޯ: ރައީސް އޮފީސް\nބައިނަލްއަގުވާމީ ނޫސްވެރިކަމުގެ މިނިވަންކަމުގެ ދުވަހާ ގުޅިގެން ރައީސް އޮފީހުގެ ތަރުޖަމާން އިބްރާހިމް މުއާޒް އަލީ ކުރެއްވި ޓުވީޓްތަކެއްގައި ވިދާޅުވީ މި ދުވަހުގެ މުނާސަބަތުގައި ރައީސް އަބްދުﷲ ޔާމީން ހުރިހާ ނޫސްވެރިންނާއި މީޑިއާގައި އުޅޭ ހުރިހާ ފަރާތްތަކަށް ތަހުނިޔާ އަރިސްކުރެއްވި ކަމަށެވެ.\nމުއާޒް ވިދާޅުވި ގޮތުގައި ދިވެހި ނޫސްވެރިކަމުގެ މިނިވަންކަން މީގެ އަހަރުތަކެއް ކުރިން ފެށިގެން އޮތީ އޭގެ ހައްދުން ނެޓިފަ އެވެ. ނޫސްވެރިކަމަށް މިއަދު ދިމާވެފައިވާ އެންމެ ބޮޑު ގޮންޖެހުމަކީ އެ ހައްދުން ނެއްޓުނު ނޫސްވެރިކަމުގެ މިނިވަންކަން މިންގަނޑަށް ފެއްތުން ކަމަށް އޭނާ ވިދާޅުވި އެވެ.\nނޫސްވެރިކަމުގެ ތެރެއިން މީހުންގެ އަބުރާއިި އިންސާނީ ކަރާމާތް ރައްކާތެރި ކުރުމުގައި ރާއްޖެ ވަނީ ބޮޑެތި ކުރިއެރުންތަކެއް ހާސިލްކޮށްފައި. --މުއާޒް\nNoosverikamuge minivan kamugai raajje5dharaja dhashah | Mihaaru\nއަބުރު ރައްކާތެރިކުރުމާއި ހިޔާލުފާޅުކުރުމުގެ މިނިވަންކަމުގެ ނަމުގައި އަމަލުކުރަން ފެށި ގާނޫނަކީ ނޫސްވެރިކަމުގެ މިނިވަންކަން މިންގަނޑަށް ފައްތަން ކުރަން ފެށި މަސައްކަތުގެ ތެރެއިން ސަރުކާރުން ހޯދި ކާމިޔާބީއެއްގެ ގޮތުގައި އޭނާ ފާހަގަކުރެއްވި އެވެ.\n"ނޫސްވެރިކަމުގެ ތެރެއިން މީހުންގެ އަބުރާއިި އިންސާނީ ކަރާމާތް ރައްކާތެރި ކުރުމުގައި ރާއްޖެ ވަނީ ބޮޑެތި ކުރިއެރުންތަކެއް ހާސިލްކޮށްފައި،" މުއާޒް ވިދާޅުވި އެވެ.\nNoosverikamuge minivankan emme dhah qaumuthakuge list ah raajje | Mihaaru\nއޭނާ ވިދާޅުވީ ނޫސްވެރިންނާއި ނޫސް އިދާރާތަކަށް ދިމާވެފައިވާ ހަމަލާތައް ސަރުކާރުން ކުށްވެރިކޮށް، މިނިވަން ނޫސްވެރިކަމަށް ސަރުކާރުން މަރުހަބާ ކިޔާ ކަމަށެވެ.\nނޫސްވެރިކަމުގެ މިނިވަންކަމަށް ކުރިއެރުންތައް ހޯދުނު ކަމަށް ސަރުކާރުން ސިފަކުރާއިރު، ރިޕޯޓާސް ވިތްއައުޓް ބޯޑާސް އިން ދުނިޔޭގެ 180 ގައުމުގެ ނޫސްވެރިކަމުގެ މިނިވަންކަން ބަލައި، ނެރޭ ވޯލްޑް ޕްރެސް ފްރީޑަމް އިންޑެކްސްގައި ވާ ގޮތުން ރާއްޖެ ވަނީ ދުނިޔޭގެ ނޫސްވެރިކަމުގެ މިނިވަންކަމުގައި ފަސް ދަރަޖަ ފަހަތަށް ޖެހިފަ އެވެ. އަދި ނޫސްވެރިކަމުގެ މިނިވަންކަން ނެތް ނުވަތަ އެ މިނިވަންކަން އެންމެ ދަށް ގައުމުތަކުގެ ލިސްޓަށް ވެސް ރާއްޖެ ވަނީ އަރައިފަ އެވެ.\nމީޑިއާ ނޫސްވެރިކަން ދިވެހި ސަރުކާރު ޕްރެސް ފްރީޑަމް ޑޭ ނޫސްވެރިން ރައީސް އަބްދުﷲ ޔާމީން\n24 ކޮމެންޓް, 129 ރިއެކްޝަންސް\nކަމެއްގެ ހަގީގަތް އޮޅުންފިލާގޮތަށް ތެދުބަހުން ލިޔާ ކޮންމެ ޚަބަރަކީ މިންގަނޑަށް ނުފެތޭ ޚަބަރެއްކަމަށްތޯ ތިޔަ ވިދާޅު ވަނީ. ނޫން އެހެނެއް އެކަމެއް ނުޥާނެ.\nކޮބައިތޯ ތިޔަ ވިދާޅުވާ މިންގަނޑަކީ. މަނިކުފާނަށް ހެޔޮކޮށް ލިޔާ ކޮންމެ ޚަބަރެއް އޯކޭ ދެއްތޯ؟\nއަޅެ މި 'ތަމެން' 'މަމެން' ކިޔާފަ ކޮމެންޓް ކުރާ މީހާގެ ކޮމެންޓް ތައް ނުޖަހަން ވެއްޖެ އެއްނު!! ކޮންމެ ތަނަކުން ކޮންމެ އާޓިކަލް އެއް ކިޔަސް މީނަގެ ކޮމެންޓް ތަކާއި ހެދީ ބޮލައް އުނދަގޫ ވާވަރުވޭ. މާ ދެން 'އަހަރުމެންގެ ރައީސް' ވެގެން އުޅޭ މީހެއް!\nއެހެންަޏާފަހެ، އެވަރަށް ޑިސްލައިކް ކުރާއިރުވެސް...\nކޮންމެ މީހަކު ވެސް އެމީހަކަށް ފެނުނު ގޮތަކަށް ކޮނެންޓު ކުރެވެން ޖެހޭ.. ޙިޔާލު ތަފާތު ވުމަކީ މައްސަލައެއް ނޫން\nމިއީ ހައުސް އޮފް ކާޑްސް ގެ ބައެއްތަ\nގޮންޖެހުމަކީ މަދުންނަމަވެސް ބުނާހާގޮތަށް ނުހަދާ ނޫސްވެރިން ތިބިކަން މިކަމަށް ހައްލުހޯދަން ދެވަނަ އަދީބެއް ހޯދަންޖެހޭ\nތަމެން ބޭނުން ގޮތަށް ނޫން ނޫސްވެރިކަން ކުރަން ޖެހޭނީ. އެކަން ކުރަން ޖެހޭނީ ގާނޫނީ އިމުގެ ތެރޭންނެވެ.\nމިޤައުމުގެ ނޫސްވެރިކަމަކީ ވިދާޅުވި ފުރައިވަޑައިގެންފި ވަޑއިގެންފި . ދެން ސޮއިކުރައްވައިފި. މަޤާމުހަވާލުކުރައްވައިފި ރަގަޅު ނިމުނީ\nއެއިރުން މާ ރަނގަޅު ވާނެއެވެ. އެއިރުން މިގައުމުގައި މާރާމާރީ އާއި ގަތުލު އާންމު ނުހިނގާނެއެވެ. ހޭޓް ނިއުސް ނުގެނެސްދިނުން އެއީ މުހިއްމު ކަމެކެވެ.\nހައްދުން ނެއްޓިފައިވާ ސަރުކާރާއި މަޖުލިހާއި ކޯޓުތައްވެސް އަދި ރައްޔިތުން ނުކުމެ މިންގަނޑަށް ހެޔޮވަރު ކުރާނަން!\nފުރުސަތު ލިބުނީމަކާ ތިހެނެއްނުވޭ.. އެދުވަހަކުން ތިބާ ބަލާނީ އެއަށްވުރެން ބޮޑު ރުފިޔާ ބަސްދާއެއް ކޮނޑަށްލައިން ދެވޭތޯ\nއެބަވިސްނޭތަ މިކިޔާ އެއްޗެއް ބައެއް މީހުންނަށް؟ ވަރަށް ފާޅުގަ އެބުނަނީ.\nމިންގަނޑަށް ހެޔޮވަރު ކުރެވިއްޖެތޯ؟ ކިހާދުވަހަކު ހިފެހެއްޓޭނެތޯ؟ މިޤައުމަކީ 800 އަހަރުވެފައިވާ ޤައުމެއް، 200 ވަރަކަށް ރަށުގައި މީހުން އެބައުޅޭ، ކިޔަވާމީހުންދަނީ ގިނަވަމުން، ޓެކްނޮލޮޖީދަނީ ނުހިފެހެއްޓިގެން، ރައީސްއަށް ދަންނަވާލަން ބޭނުންވަނީ ޓެކްނޮލޮޖީގައި ނުހިފެހެއްޓޭނެއޭ، ނޫސްވެރިކަން ދެން އޮންނާނީ ސޯޝަލް މީޑިއާގައޭ، ދުނިޔޭގެ ކޮންމެ ތަނެއްގައި ތިބެގެންވެސް މިނިވަން ނޫސްވެރިކަން ކުރިއަށް މިހާރު ގެންދެވިދާނެއޭ ދެން ރާއްޖޭގައި އެކަން ނުކުރެވެންޏާ މިނިވަން ރޭޑިއޯ ކުރިން އުފެއްދިގޮތަށް އެތަކެއް ސޯޝަލް މީޑިއާ ރޭޑިއޯތަކެއް އުފެދި ކޮންމެ ދިވެހި ރައްޔިތަކުވެސް އޭނާގެ ޝުރޫރު ދަން ފާޅުކުރާނީ ފޭސްބުކުގައިކަން އެކަން މިހާރުވެސް އެދަނީ ފެންނަމުން\nމި ސަރުކާރު ޤަބޫލު ނޫން ގޮތަކަށް އެއްޗެއް ލިޔާނަމަ، އެ ހައްދުން ނެއްޓީ! މީ ދެން ކިހާ ހެއްވާ ކަމެއް!\nމިހާރު އިދިކޮޅު ކްރިޓިކްސްގެ ބްރޯޑް ކާސްޓިންގް މީޑިއާ އެއޮތީ ހައްދުން ނައްޓާފައެވެ، އަދި ވެސް ސްޓްރީމް ލައިން ކުރަންވީ ޑިފަމޭޝަން ގާނޫނު،


B. Thulhaadhoo gai Airport alhaa dheynee bayaku hoadhan iulaan kohfi\nތުޅާދޫ އެއާޕޯޓު ކުރެހުމެއް\nބ.ތުޅާދޫގައި އެއާޕޯޓެއް އަޅައިދޭނެ ބަޔަކު ހޯދަން ފިނޭންސް މިނިސްޓްރީން އިއްޔެ އިއުލާނު ކޮށްފި އެވެ.\nއެ މިނިސްޓްރީން ކުރި އިއުލާނުގައި ބުނީ ޕްލޭނިން މިނިސްޓްރީގެ އެދުމުގެ މަތިން، ބ. ތުޅާދު އާއި ތ. ވިލުފުއްޓާއި ށ. ބިލެތްފަހީގެ އިތުރުން ހދ. މަކުނުދޫގައި އެއާޕޯޓު އަޅަން ޝައުގުވެރިވާ ފަރާތްތަކުން “އެކްސްޕްރެޝަން އޮފް އިންޓްރެސްޓް” (އީއޯއައި) ހުށަހެޅުމުގެ ފުރުސަތު ހުޅުވާލާ ކަމަށެވެ.\nމި މަސައްކަތަށް އެދި އީއޯއައި ހުށަހަޅަން ޖެހޭނީ އަންނަ މަހުގެ 15 ވަނަ ދުވަހުގެ މެންދުރު 2:00ގެ ކުރިންނެވެ.\nފިނޭންސް މިނިސްޓްރީން ބުނީ، މި މަސައްކަތްތަކަށް އީއޯއައި ހުށަހަޅާއިރު އެއް އެއް ފަރާތަކުން އެއަށްވުރެ އެއް އެއާޕޯޓަށްވުރެ ގިނަ އެއާޕޯޓަށް ޝައުގުވެރިކަން ފާޅުކޮށް ހުށަހެޅުމުގެ އިހްތިޔާރު ލިބިގެންވާ ކަމަށެވެ.\nފިނޭންސް މިނިސްޓްރީން ބުނީ މި މަސައްކަތްތަކާއި ގުޅޭ މައުލޫމާތު ހިމެނޭގޮތަށް ތައްޔާރުކުރެވިފައިވާ ޓާރމްސް އޮފް ރިފަރެންސް (ޓީއޯއާރް) މި މަހުގެ 31 ވަނަ ދުވަހުން ފެށިގެން އެ މިނިސްޓްރީގެ ވެބްސައިޓުން ޑައުންލޯޑް ކުރެވޭނެ ކަމަށެވެ. އަދި މި ޝައުޤުވެރިކަން ފާޅުކުރުމުގެ ދައުވަތާއި ގުޅިގެން ދޫކުރެވޭ އެންމެފަހުގެ މަޢުލޫމާތުތަށް ވެބްސައިޓް މެދުވެރިކޮށް ހޯދުމަކީ ޝައުޤުވެރިކަން ފާޅުކުރާ ފަރާތުގެ ޒިންމާއެއްކަމަށް ވެސް ފިނޭންސް މިނިސްޓްރީން ބުނެއެވެ.\nމި މަސައްކަތައް ޝައުގުވެރިކަން ފާޅު ކުރާ ފަރާތްތަކުގެ ތެރެއިން ޝޯޓް ލިސްޓް ކުރެވޭ ފަރާތްތަކަށް ޕްރޮޕޯސަލް ހުށަހެޅުމުގެ ދައުވަތު ލިބޭނެ ކަމަށް ވެސް ފިނޭންސްގެ އިއުލާނުގައި ވަނީ ބުނެފަ އެވެ. ޝޯޓް ލިސްޓް ކުރެވޭ ފަރާތްތަކުން ޕްރޮޕޯސަލް ހުށަހެޅުމުގެ ކުރިން ރަޖިސްޓްރީވުމަށް ކަނޑައަޅާފައިވާ ޝަރުތުތައް ފުރިހަމަވެފައިވާ ކަން ޔަގީންކުރަން ޖެހޭނެ އެވެ.\nމީހުން ދިރިއުޅޭ ކޮންމެ ރަށަކުން 20 މިނެޓުން ދެވޭނެ އިންތިޒާމު ހަމަޖެއްސުމަކީ މި ސަރުކާރުގެ ވައުދެކެވެ.\n04 މާރޗު 2021\n06 ފެބުރުވަރީ 2021\n05 ފެބުރުވަރީ 2021


އަތޮޅު ފައިބޯޅަ ދަނީ ކުރިއަށްތޯ؟ | Landhooinfo\nލޭފަވެތި6މަސްކުރިން\t2 ޚިޔާލު\nއަމިއްލަ ބޭނުމެއްގައި، މިދިޔަ ހަފްތާގައި މާލެދަތުރެއް ކޮށްފީމެވެ. ނޫނު އަތޮޅަށް އަލަށް ދަތުރުތައް ފަށައިގެންއުޅޭ އެނެކްސް،4އިންޖީނުއެޅި ލާންޗުގައި މެންދުރުފަހު ފުރައިގެން ހަވީރަށް މާލެ ދެވިއްޖެއެވެ. ކުރަންދިޔަ ބޭނުން ނިންމާ ހަމަ އެރޭ ފުރި މަންޒިލް ބޯޓުން އަތޮޅަށް އަންނަން ނައްޓާލައިފިމެވެ. ބޮޑު ޗުއްޓީ ދުވަސްވަރުކަމުން ބޯޓުގައި އިށީންދެލާނެ ތަންކޮޅެއްވެސް ނެތެވެ. އަރަން ގެންގުޅުނު ޓެނިސް ކޮތަޅަކަށްލައި، ދަބަސް ހިފައިގެން ބޯޓުގެ ޑެގު މަށްޗަށް އަރައިފީމެވެ. އެތަނުގައިހުރި ޖޯލިފައްޗެއްގައި، އެއްކޮޅުގައި ހުހަށް ހުރި ހަމައެކަނި ޖޯލީގައި ހަމަޖެހިލައިފީމެވެ. ހަނދުވަރު ރީތި، ވައިޖެހޭ ރެއެކެވެ. ވަޔާ ވިހުރެންފެށި އިސްތަށިގަނޑު ކިޔަމަންކުރެވޭތޯ އުޅެމުން ދަބަހުގައި އޮތް ކޯރިނަގާ ބޮލަށް މަހާލައި، ދަބަސްނަގާ އުނގަށްލައިގެން ދެލޯ ތަގުޅިކޮށް، ނިދޭތޯ އުޅެފީމެވެ. ނަމަވެސް އެތަނުގައި ދެކެވެމުންދިޔަ ވާހަކައާމެދު ޝައުގުވެރިވެ، ކުޑައިކޮށް މިކިޔާނުކިޔާއެއް އަޑުއަހަން ފަށައިފީމެވެ.\nވާހަކަ ފެށުނީ ބަޔަކު އުފެއްދި ޖަމިއްޔާއަކުންނެވެ. ޖަމިއްޔާ ހިންގާގޮތާމެދު ހިތްހަމަނުޖެހި، އެކަމާ ދުރުގައި ހުރިކަމަށް އެކަކު ބުންޏެވެ. އެތަނުގައި ތިބީ ނޫކަށިފުރައިގެ ޒުވާނުންތަކެކެވެ. އެހިސާބުން ފެށުނީ އަތޮޅު ފައިބޯޅައިގެ ވާހަކައެވެ. އާދެ ނިމިދިޔަ ސިޔާމް-މައުރޫފް ސޮކާ ކަޕްގެ ވާހަކައެވެ. ޖުމްލަގޮތެއްގައި ދެކެވުނީ ޓީމްތަކުގެ ހިންގުމުގެ ދޯދިޔާކަމާއި ކުޅުންތެރިންގެ ފަރުވާކުޑަ ވާހަކައެވެ.\nމިތަނުގައި، މިވާހަކައިން ދެކަމެއް ފާހަގަކޮށްލާނަމެވެ. ފުރަތަމަ ކަމަކީ ކުޅުންތެރިންގެމައްޗަށް ބަސްކިޔުމުގެ ބާރު ޓީމުގެ އިސް ހިންގުންތެރިންނަށް ނޯންނަކަމެވެ. ކުޅުންތެރިންނަށް ބުއްފުޅި ޖައްސައިގެން މިކަމެއް ނުވާނެކަމަށާއި، ނަމަަވެސް ފެންނަނީ އެމަންޒަރު ކަމުގައެވެ. މިކަމަށް މިސާލުޖަހަމުން އެޒުވާނާ ބުނީ ދަރިފުޅު މިވެނި އެއްޗެއް ބޭނުންވެގެން ރޯންފެށީމަ، މަސަލަސްކުރަން ކޮންމެވެސް އެއްޗެއްދީގެން ހުއްޓާލައްވާ އުސޫލުން ކުޅުންތެރިން ގެންގުޅޭ ވާހަކައެވެ.\nމިކަހަލަ އެހެން ވާހަކައެއް، މިފަހަރުގެ ސޮކާ ކަޕްގެ ސެމީ ފައިނަލާ ހިސާބުން ވަނީ އަޑުއިވިފައެވެ. މަނަދޫ ފައިބޯޅަ ޓީމުގެ ކޯޗާއި ކޯޗުގެ އެހީތެރިޔާ ޓީމާވަކިވި ހާދިސާއަށް އިޝާރާތްކޮށް، ގޮނޑިކެފޭގައި އިނދެ ކުރީގެ މަޝްހޫރު ކުޅުންތެރިޔާ އަލީ ނާޒިމް(ނާއްޓޭ) ބުނީ، “ވެލިދޫ، ހޮޅުދޫ ނަގާފަ މިސަރަހައްދުގެ އެއްވެެސް ޓީމެއްގައި، އަމިއްލަ ބަސްވިކޭ ކޯޗަކު ނުހުންނާނެ” ކަމުގައެވެ. 90 އިގެ އަހަރުތަކުގައި، އަތޮޅުގެ ގިނަޓީމްތަކާ ދެކޮޅަށް ކުޅުނު ކުޅުންތެރިޔާ އަމިއްލަ ތަޖުރިބާއަށް ބުރަވެ ބުނީ ބާކީހުރި ރަށްރަށުގެ ޓީމްތައް ހިންގަނީ ރަށުގެ ނުފޫޒުގަދަ ދެތިން މީހަކު ކަމުގައެވެ.\nމިވާހަކައިން ފާހަގަވި ދެވަނަ ކަމަކީ ކުޅުންތެރިންގެ ފަރުވާކުޑަ ކަމެވެ. ކަމަށް ކަމޭނުހިތުމާ އަމިއްލަ ހުނަރު ކުރިއަރުވަން އަކަށީގެންވާ މަސައްކަތެއް ނުކުރާކަމެވެ. ކުރިން ވާހަކަ ދެއްކި ޒުވާނާ ފާހަގަކުރިގޮތުގައި، ނިމިދިޔަ ސޮކާ ކަޕްގައި، ފަރުވާކުޑަވެގެން ވަރަށްގިނަ ކަންކަން ގޮސްފައި އެބަހުއްޓެވެ. “އެބަ އެނގޭ މި މަގާމަށްކުޅޭ އެހެން ކުޅުންތެރިޔަކު ނެތްކަން. ކޮންމެ ގޮތަކަށް ކަންތައްކުރިޔަސް ޓީމުން ޖާގަލިބޭނެކަން” އެޒުވާނާ ބުންޏެވެ.\nދަނޑުބޭރުން، ސަޕޯޓަރުންގެވެސް ފަހަތުން އަޅުގަނޑަށްފެންނަނީ، ކުޅުންތެރިން ވަކިއަމާޒެއްނެތި ކުޅެމުންދާ ތަނެވެ. ހަވީރުގެ ބޮޑުބައި ފާއިތުވާއިރު ކުޅެންނުފެށި، ހަކުރާގެއަށް ޒަންގީން ދާހެން، ހަވީރު 17:30 ވާއިރު ޓީމު ހަމަނުވާ މަންޒަރެވެ. މިކަމާ އަޅާލާނެ ހަމައެކަކުވެސް ނުވާކަހަލަ އެވެ. މީގައި ކުޅުންތެރިންގެ ފަރުދީޒިއްމާ ވަރަށްބޮޑެވެ. އަމުދުން ފައިބޯޅަ ކަހަލަ އަވަހަށް އޮއްސޭ ކަމެއްގައެވެ. އާއްމުކޮށް ގިނަކުޅުންތެރިންނަށް، މަތީފަންތީގައި ހިފަހައްޓާލެވެނީ 10 ވަރަކަށް އަހަރު އެވެ. އެއީވެސް ވަރަށް ގިނަ ގުރުބާނީތައް ވެގެންނެވެ. ކެއިންބުއިމާ އަރާމުކުރުން ވަކި އިމެއްގައި ހިފަހައްޓައިގެންނެވެ.\nއަޅުގަނޑުމެންގެ ވަރަށްގިނަ ކުޅުންތެރިން އާދަވެފަ ތިބެނީ، ސިނގިރޭޓު، އެނާޖީ ޑްރިންކްސް ބުއިމަށާ ދަންވަރު ހޭލާ ތިބުމަށެވެ. ބާރާބަރަށް ފަރިތަކުރުންތަކުގައި ބައިވެރި ނުވުމާއި، ގަޑިއަށް ފަރުވާތެރި ނުވުމަށެވެ. އިސް ހިންގުންތެރިންނާ ދެބަސްވެ، ތަފާތު ސުލޫކީ މައްސަލަތައްވެސް ދަނީ އިތުރުވަމުންނެވެ.\nފަހުގެ ތާރީހްގައި ޓީމްތަކަށް ހަރަދުކުރީ ރަށްރަށުގެ ރައްޔިތުންނޭ ބުނުމަކީ ދޮގަކަށް ނުވާނެއެވެ. މާލީ އެހީތެރިކަމާ ތަފާތު ޖާފަތްތައް ދީހަދަނީ، ހަގީގަތުގައި ޓީމާ މެދު ވަރަށްބޮޑު އުއްމީދެއް ކުރާތީއެވެ. ކުރަންހުރި ހުރިހާ މަސައްކަތެއް ހުއްޓައި، ހުރިހާ ދަރިން ފެންވަރުވާ ނަލަހައްދައިގެން، ޖެހިގެންއޮންން ރަށަށް މިދަނީކީ ހަމަ ގޮސްލަނީ އެއްނޫނެވެ. ނަމަވެސް ހިތާމާޔާއެކު ދަންނަވަން ޖެހެނީ، ޓީމްތަކަށް ނުވަތަ ކުޅުންތެރިންނަށް މިކަމެއް ނޭންގޭ ކަމުގައެވެ. އެންމެންގެ ކުރިމަތީ ސިނގިރޭޓް ބުއިމާ، މެޗް އޮންނަދުވަހުގެ ކުރީރޭ، ދަންވަރުހޭލާ، ރަށުތެރޭ އެނބުރުމަކީ، ޓީމަށް އެބައެއްގެ އަގުހުރި ވަގުތާ މާލު ހުސޮކޮށްގެންތިބި މީހުންގެ އުއްމީދުތައް ވިއްސިވިހާލި ކުރުމާ އެބައިމީހުންގެ ހުވަފެންތައް ބިލާހަކަށް ހެދުންނޫންތޯއެ؟ މޮޅަށްކުޅެ ބަލި ވުމާއި، ފެށުނީއްސުރެ ފަރުވާކުޑަކުރުމުގެ ސަބަބުން އަތުންދޫވުމުން އެމީހުންގެ ހިތުގައިލާ ލަކުނު ހާސްބައި ތަފާތު ވާނެއެވެ.\nލޭފަވެތި މީ އަމިއްލަ ޝައުގުގައި މިދާއިރާއިން ކުރިއަށްދާން މަސައްކަތްކުރާ ޒުވާނެކެވެ. އާއްމުކޮށް ހުރިހާ ދާއިރާއެއްގެ ހަބަރާ މައުލޫމާތު، ލިޔުންތައް ގެނެއެވެ.\nމިއަހަރުގެ ދެވަނަ ޓަރމުން ފެށިގެން ރާއްޖޭގެ ހުރިހާ ސްކޫލްތަކެއްގައި ޓެބްލެޓް ބޭނުންކޮށްގެން ކިޔަވައިދިނުމަށް އެޑިއުކޭޝަން މިނިސްޓްރީން ފަށާފައިވާ މަޝްރޫއުގެ ދަށުން، …\nAsluvess varah furihama liyumey\nވަރަށް ރަގަޅު ވާހަކައެއް މަގޭ ހަމަ ތާއީދު މިވާހަކަ ތަކަށް\nނ.އަތޮޅު ހަސްފަތާލުގެ ކަރަންޓު ހާލަތު ރަނގަޅުކުރުމަށް ކޭބަލެއް އަޅަނީ\nފުޓްސަލް ދަނޑު ބޭނުންކުރުމުގެ އުސޫލު އާއްމުކޮށްފި\nނ.ޅޮހީ ސްކޫލަށް ސިއްހީ އެހީތެރިޔަކު ހޯދަނީ\nހުރިހާ ލިޔުންތައް (67)


Dhuvvaafai Dhiya Car Ge Control Athulee "Jinni" Eh - Vaguthu\nދުއްވާފައި ދިޔަ ކާރުގެ ކޮންޓްރޯލް އަތުލީ "ޖިންނި"އެއް\nރޫހާނީ ކަމެއްގެ ސަބަބުން ދުއްވަމުން ދިޔަ ކާރެއްގެ ކޮނެޓްރޯލް ގެއްލި އުމުރުން 14 އަހަރުގެ ފިރިހެން ކުއްޖެއްގެ ހާލު ސީރިއަސް ވެއްޖެއެވެ.\nބޭރުގެ ނޫހަކުން ރިޕޯޓުކޮށްފައިވާ ގޮތުގައި ބްރާޑްލޭ ޑިޔުކް ނަމަކަށް ކިޔާ އެ ފިރިހެން ކުއްޖާ އިން ކަމަށް ވަނީ ދުއްވާފައި ދިޔަ ކާރުގެ ފަހަތު ޝީޓުގައެވެ. އޭރު އޭނާގެ މަންމަ މިސްރާބު ޖަހައިފައި ވަނީ ސުކޫލާއި ދިމާލަށެވެ. އެ ހާދިސާ ހިނގާފައި ވަނީ ހަމަ ކުއްލިޔަކަށް ދުއްވަމުން ދިޔަ ބީއެމްޑަބްލިއު ކާރުގެ ކޮންޓްރޯލުން ނައްޓާލައިގެން ގޮސް މަގުގެ އެއްފަރާތުގައި ޖެހިގެން ކަމަށް އެނޫހުން ވަނީ ރިޕޯޓުކޮށްފައެވެ.\nއޭނާ ،މަންމަ ބުނެފައިވާ ގޮތުގައި ކާރު ދުއްވަމުން ދިޔައީ ފުދޭވަރަކަށް މަޑުންނެވެ. އެހެން ނަމަވެސް ކޮންޓްރޯލުން ނެއްޓިގެން ދިޔައީ ކުއްލިޔަކަށް ކަމަށާއި އަދި އެމީހުން ކާރު ދުއްވި މަގަކީ މީގެ ކުރިންވެސް ބިރުވެރި ހާދިސާތަކެއް ހިނގައިފައިވާ މަގެއް ކަމުން، ބޮޑަށް ބެލެވޭ ގޮތުގައި އެ ހާދިސާ ހިނގަން މެދުވެރިވީ ރޫހާނީ ކަމެއްގެ ސަބަބުންނެވެ. ފުލުހުން ދަނީ އިތުރައް އެ މައްސަލަ ތަހުގީގު ކުރަމުންނެވެ.\nއެއީ ޖިންނިއެއް ކާރު ކޮންޓްރޯލް ކުރަމުން ދިއުމުން ކަމަށް ބައެއް މީހުން ބުނެފައި ވެއެވެ.\nއެ އެކްސިޑެންޓުގައި އަނިޔާ ވެފައި ވަނީ ބްރާޑްލޭގެ ބޮލުގެ ކަށިގަނޑަށް ކަމަށާއި އޭނާ މަރުން ސަލާމަތް ކުރެވުނީ ހަމަ ކިރިޔާ ކަމަށް އެ ނޫހުން ވަނީ ރިޕޯޓުކޮށްފައެެވެ. ކާރުގޮސް މަގުގެ އެއްފަރާތުގައި ޖެހުމާއެކު އޭނާގެ 40 އަހަރުގެ މަންމަ ކާރުން ބޭރަށް ވެއްޓިފައިވާކަމަށާއި އޭނާ ހޭވެރިކަން ވިއިރު އަންހެނެއްގެ އަޑު ކަންފަތަށް އިވެމުން ދިޔަކަމަށް އޭނާ ވަނީ ބުނެފައެވެ. އޭގެ ފަހުން އެތަނަށް އެއާ އެމްބިޔުލާންސެއް އައިސް އެމިހުންނަށް ވަނީ ފަރުވާ ދީފައެެވެ.\nއެ އެކްސިޑެންޓުގައި އަނިޔާ ލިބުނު މީހުންގެ ހާލު މިހާރު ރަނގަޅު ވަމުން އަންނަ ކަމަށް ހޮސްޕިޓަލާ ހަވާލާދީ ނޫސްތަކުން ވަނީ ރިޕޯޓުކޮށްފައެވެ.\nމިހާތަނަށް ރޫހާނީ ކަންކަމުގެ ސަބަބުން އެތަކެއް އެކްސިޑެންޓުތަކެއް ވަނީ ދުނިޔޭގެ އެކި ކަންކޮޅުތަކުގައި ހިނގާފައެވެ. އެ އެކްސިޑެންޓުތަކުގައި ކަމަކާ ނުލައި ކާރު އެއްލައިގެން ދިއުމާއި، ކާރުގެ ކޮންޓްރޯލް ނެއްޓިގެން ދިޔުމާއި، ދުއްވާފައިދާ ކާރުގައި ތިބޭ މީހުންނަށް ވާނުވާ ނޭންގި ތަންތަނުގައި ޖެހި އެކްސިޑެންޓުވުންފަދަ ހާދިސާތައް ވަނީ ހިނގައިފައެވެ.\nއޮކްޓޯބަރ 13, 2019 18:02\nއެއީ ވެސް އުޅޭ އެއްޗެއް އިންސާނުންގެ ތެރޭ ރަނގަޅު މީހުންނާ އި ނުބައި މީހުން އުޅޭ ގޮތަށް އެވެރިންގެ ތެރޭގައިވެސް އުޅޭ އިބުން ތައިމިއްޔާގެ ފޮތްތައް ކިޔާލަބަލަ\nޖުލައި 20, 2021 15:33\nކޮންޓްރޯލުން ނައްޓުވާނެ ކާރު ގިނަވާނެ ކަމުގެ އިންޒާރެއް ވަކުތުން ދީފި. ޖިންނި ގަބޫލު ކުރަންތަ


Hampu Aai Dhagandey Ge Goalun Raajje Molhu Vejje – adduLIVE\nހަމްޕު އާއި ދަގަނޑޭގެ ގޯލުން ރާއްޖެ މޮޅުވެއްޖެ\nOct 07, 2021, 22:51 ހަސަން ރަޝީދު\nއުރީދޫ ސާފް ޗެމްޕިއަންޝިޕްގައި މިރޭ 2-0 އިން ބަންގްލަދޭޝްގެ މައްޗަށް ރާއްޖެ އިން ކުރި ހޯދައިފިއެވެ.\nމިއީ މި މުބާރާތުގައި ރާއްޖެއިން ކުޅުނު ދެވަނަ މެޗު ކަމަށްވާއިރު ފުރަތަމަ މެޗުގައި ރާއްޖެ ވަނީ 1-0 އިން ނޭޕާލް އަތުން ބަލިވެފައެވެ. އަނެއްކޮޅުން މިއީ ބަންގްލަދޭޝް އިން މުބާރާތުގައި ކުޅުނު ތިންވަނަ މެޗެވެ. އެޓީމުގެ ފުރަތަމަ މެޗުގައި ސްރީލަންކާގެ މައްޗަށް 1-0 އިން ކުރި ހޯދިއިރު ދެވަނަ މެޗުގައި އިންޑިޔާއާ ބައްދަލުކޮށް ވަނީ 1-1 އިން އެއްވަރުކޮށްފައެވެ.\nގައުމީ ފުޓްބޯޅަ ދަނޑުގައި ކުޅުނު މި މެޗުގެ ފުރަތަމަ ހާފްގައި ރާއްޖެއިން ގިނަ ވަގުތު ބޯޅަ ހިފަހައްޓައިގެން ކުޅުނުއިރު ހާފްގެ ފަހު ވަގުތުކޮޅުތެރޭ ރާއްޖެއިން ވަނީ ބަންގްލަދޭޝްގެ ގޯލަށް ނުރައްކާތެރި ދެ ހަމަލާއެއް ފޮނުވާލާފައެވެ. އެގޮތުން އަލީ ފާސިރު (ސެންޓޭ) ބަންގްލަދޭޝްގެ ޕެނަލްޓީއޭރިއާ ތެރޭ ހުސްކޮށް ހުރެ ފޮނުވާލި ބާރު ހަމަލާ ބަންގްލަދޭޝްގެ ކުޅުންތެރިއަކު ދިފާއުކުރިއިރު އަލީ އަޝްފާގް (ދަގަނޑޭ) ފޮނުވާލި ނުރައްކާތެރި ހިލޭޖެހުން ދިފާއުކުރީ ބަންގްލަދޭޝްގެ ކީޕަރު އަނީސުރް ރަހުމާން އެވެ.\nފުރަތަމަ ހާފްގައި ގޯލެއް ފެނިގެން ގޮސްފައި ނުވި ނަމަވެސް މެޗުގެ 54 ވަނަ މިނެޓްގައި ހަމްޒާ މުހައްމަދު (ހަމްޕު) ވަނީ ރާއްޖެ އަށް ލީޑު ނަގާދީފައެވެ. ހަމްޕު މި ގޯލު ކާމިޔާބުކުރީ ބަންގްލަދޭޝްގެ ޕެނަލްޓީއޭރިއާގެ ތެރޭ ހުރެ ފޮނުވާލި އޯވަހެޑަކުންނެވެ. މިއީ މި މުބާރާތުގައި ރާއްޖެއިން ކާމިޔާބުކުރި ފުރަތަމަ ގޯލެވެ.\nމި ގޯލަށްފަހު ވެސް ރާއްޖެއިން ދިޔައީ ބަންގްލަދޭޝްގެ ފަހަތަށް ބާރުބޮޑު ކުރަމުންނެވެ. ނަތީޖާއަކަށްވީ މެޗުގެ 74 ވަނަ މިނެޓްގައި ރާއްޖެ އަށް ލިބުނު ޕެނަލްޓީއަކުން އިތުބާރު ފޯވާޑް އަލީ އަޝްފާގް (ދަގަނޑޭ) ރާއްޖޭގެ ދެވަނަ ގޯލު ކާމިޔާބުކޮށްދިނުމެވެ. ރާއްޖެ އަށް މި ޕެނަލްޓީ ލިބުނީ ހަސަން ނާއިޒު (ދާދު) އަށް ބަންގްލަދޭޝްގެ ކުޅުންތެރިއަކު ފަހަތުން ކުރި ފައުލަކާ ގުޅިގެންނެވެ.\nލީޑު ފުޅާކޮށްލަން ރާއްޖޭގެ ސެންޓޭ އަދި ހަމްޕު އަށް ރަނގަޅު ފުރުސަތުތައް ލިބުނު ނަމަވެސް އޭގެ ބޭނުން އެންމެ ރަނގަޅަށް ވަނީ ހިފޭގޮތް ނުވެފައެވެ. މި މެޗުގައި ބަންގްލަދޭޝް އަށް ރާއްޖޭގެ ގޯލަށް މާބޮޑު ނުރައްކަލެއް ކުރެވިފައެއް ނުވެއެވެ.\nމުބާރާތުގައި ރާއްޖެ ދެން ބައްދަލުކުރާނީ މުބާރާތުން މިހާރު ކަޓާފައިވާ ސްރީލަންކާއާ އެވެ. އަދި ބަންގްލަދޭޝް ނިކުންނާނީ ނޭޕާލްއާ ދެކޮޅަށެވެ.


Kaiveni roolhidhaanethy samaalukan dheyn jehey baeh kankan! | dhuvasmv ކައިވެނި ރޫޅިދާނެތީ ސަމާލުކަން ދޭން ޖެހޭ ބައެއް ކަންކަން! – dhuvasmv\nކައިވެނި ރޫޅިދާނެތީ ސަމާލުކަން ދޭން ޖެހޭ ބައެއް ކަންކަން!\nއެއްވެސް ކައިވެންޏަކީ މައްސަލަތަކެއް ނުޖެހި ކުރިިޔަށް ދާނެ ކައިވެންޏެއް ނޫނެވެ. ދެމަފިރިންގެ ދެމެދުގައި ކަންކަމުގައި ހިޔާލުތަފާތުވާތަން އުފެދޭނެ އެވެ.\nދެމަފިރިން ކަންކަމުގައި ދެބަސްވެ ޒުވާބު ކުރުމަކީ ސިއްހަތަށް ފައިދާ ކުރާ ކަމެއްކަމަށްވެ އެވެ. އެކަމަކު ދެ ބަސްވުންތައް ދިގުދެމި ކައިވެނި ރޫލުމާއި ހިސާބަށް ނުދާނެ ގޮތެއް ހެދުމަކީ ދިމަފިރިންގެވެސް ޒިންމާ އެކެވެ.\nއެފަދަ ހާލަތަކަށް ހިނގައިދާނެ ކަމަށް ބަލައި ކުރެވިދާނެ ކަންކަން އެބަހުއްޓެވެ.\nއޭގެ ތެރޭގައި ކިތަންމެ ހިތްހަމަ ނުޖެހިގެން ދެމީހުން ވާހަކަ ދެއްކިޔަސް ނިދާތަން ބަދަލު ކުރުމުގެ ވިސްނުން ގެންގުޅެގެން ނުވާނެ އެވެ. ދެމީހުން ވަކިން ނިދަން ފަށައިފި ނަމަ ވަރިވުމަށް ލިބޭ ހިތްވަރަކަށް ވެއެވެ.\nއަބަދު ދެމީހުން ޒުވާބުކޮށް ދެބަސްވާން ޖެހުނަސް އެ ދެބަސްވުންތައް އެހާ ދިގު ދެމިގެން ނުދާނެ ގޮތެއް ފިރިމީހާ ނުވަތަ އަނބިމިހާ ހަދަން ޖެހޭނެ އެވެ. ކޮންމެސް އެކަކު ގޮތް ދޫކޮށް ހަމަޖެހިގެން ވާހަކަ ދައްކަން ފަށަން ޖެހޭނެ އެވެ.\nދެބަސްވާން ޖެހުނަސް ދެ ދެމަފިރިންގެ ދެމެދުގައި އިހްތިރާމް ކުރުން އޮންނަން ޖެހޭނެ އެވެ. އާންމުތަންތަނުގައި ދެބަސް ވުމާއި މީހުން ކުރިމަތީގައި ދެމީހުންގެ ދެމެދުގައި މައްސަލަ ޖެހިގެން އުޅޭކަން ދެއްކުމަކީ ކައިވެނި ނިމުމަކަށް ދިއުމަށް މަގުފަހިވާނެ ކަމެކެވެ.\nދެމަފިރިން ދެމެދުގައި އުފެދޭ ހިޔާލުތަފާތުވުންތަކުގައި އެކަކު އަނގައިން ނުބުނެ ހުރުމަކީވެސް ބައެއް ފަހަރު ކައިވެނިތައް ރޫޅެން ދިމާވާ ކަމެކެވެ. ހިޔާލުތަފާތުވާ ކަމެއް އުޅޭނަމަ ދެމީހުން އެކަމުގައި ވާހަކަދައްކައިގެން ހައްލު ހޯދަން ޖެހޭނެ އެވެ.


mivaguthu aa veyrienteh raahjeygai ulheydhaane: dr. nazlaa – Iru\nމިވަގުތު އާ ވޭރިއެންޓެއް ރާއްޖޭގައި އުޅޭދާނެ: ޑރ. ނަޒްލާ\nލަހޫ· 29 އެޕްރީލް 2021\nރާއްޖޭގައި މިވަގުތު ކޮވިޑް ޕޮޒިޓިވް ކޭސްތައް އިތުރުވަމުން އަންނާތީ މިވަގުތު އާ ވޭރިއެންޓެއް ރާއްޖޭގައި އުޅޭދާނެ ކަމަށާއި އެ ކަމަށް އާންމުން ސަމާލުވެ ރައްކާތެރިވުމުގެ ގޮތުން އެޗްޕީއޭއިން އަންގާ ގޮތަށް އަމަަލު ކުރުމަށް ގޮވާލައިފިއެވެ.\nހެލްތު އިމަޖެންސީ އޮޕަރޭޝަން ސެންޓަރ (އެޗްއީއޯސި) އިން ބޭއްވި ނޫސްވެރިންގެ ބައްދަލުވުމުގައި ޑރ. ނަޒްލާ މުސްތަފާ ވިދާޅުވީ ރާއްޖޭގެ ކޯވިޑް-19 ގެ ހާލަތު އެއް ދުވަހުން އަނެއް ދުވަހަށް ނުރައްކާތެރި ހާލަތަކަށް ބަދަލުވަމުން ދާއިރު ވެކްސިނަށް ނުގުޑާ ވޭރިއެންޓެއް ފެތުރިދާނެ ކަމަށް ބަލައިގެން އަމަލުތައް ބަހައްޓަން ޖެހޭ ކަމަށެވެ.\nކޯވިޑް-19 އާއި ގުޅިގެން އެކުލަވާލާފައިވާ ޓެކްޓިކަލް އެޑްވައިޒަރީ ގްރޫޕު (ޓެގް) ގެ މެމްބަރު ޑރ. ނަޒްލާ މުސްތަފާ ވިދާޅުވީ ރާއްޖޭގެ ކޯވިޑްގެ ހާލަތު މިހާރު އޮތީ ވަރަށް ނުރައްކާތެރި ހާލަތެއްގައި ކަމަށެވެ. އަދި މާލޭގައި ކޮވިޑުގެ ބޮޑު އައުޓް ބްރޭކެއް އެބަ އޮތް ކަމަށް ކޮވިޑާ ގުޅޭ ކަންކަމުގައި ލަފާ ދޭ ”ޓެގް“ ޓީމުން ލަފާދީފައިވާ ކަމަށެވެ.


ނިއުމަތްތައް ބީވެގެން ދަނީ ނިއުމަތްތައް ދެއްވިފަރާތް އޮޅި އެފަރާތަށް ޝުކުރުވެރިނުވުމުން :ޚުތުބާ | Sandhaanu\nނިއުމަތްތައް ބީވެގެން ދަނީ ނިއުމަތްތައް ދެއްވިފަރާތް އޮޅި އެފަރާތަށް ޝުކުރުވެރިނުވުމުން :ޚުތުބާ\nއިންސާނުންނަށް ދެއްވާ ނިއުމަތްތައް އެމީހުންގެ އަތުން ބީވެގެން ދަނީ އެނިއުމަތް ދެއްވިފަރާތްތައް ޝުކުރުވެރި ނުވުމުން ކަމަށް މިއަދުގެ ޚުތުބާގައި ބުނެފިއެވެ.\nކޮވިޑް-19 ގެ ބަލިމަޑިކަމާއި ގުޅިގެން ތިން މަހަށްވުރެ ގިނަ ދުވަސްވަންދެން ޖަމާއަތުގައި ހުކުރުކުރުން މެދުކެޑުމަށްފަހު މިއަދު ޖަމާއަތުގައި ކުރަންފެށި ހުކުރުގައި އިއްވި ޚުތުބާގައި ބުނީ ނިއުމަތްތައް ދެމި އޮންނާނީ އެ ނިއުމަތަކާއި މެދު ޝުކުރުވެރިވާނަމައެވެ.\n” ތިޔަބައިމީހުން މާތްﷲގެ ނިއުމަތްތަކަށް ޝުކުރުވެރިވެލައްވާ. އުރެދުންތަކާއި ދުރުހެލިވެލައްވާ. ނިއުމަތްތައް ބީވެގެންދަނީ ނިއުމަތްތައް ދެއްވިފަރާތް އޮޅި އެ ފަރާތަށް ޝުކުރުވެރިނުވުމުގެ ސަބަބުން” ޚުތުބާގައި ބުންޏެވެ.\nމާތް ﷲ އަޅުގަނޑުމެންނަށް ދެއްވިއެންމެބޮޑު ނިއުމަތަިކީއިސްލާމް ދީން ކަމުގެ ނިއުމަތް ކަންފާހަކޮށް ޚުތުބާގައި ބުނީ ރާއްޖެ އަކީ މުސްލިމް ގައުމެއްގެ ގޮތުގައިބޭވުމަކީ އެންމެންގެ ޒިންމާއެއްކަމަށެވެ.\n“މާތް ﷲ ދެއްވިނިއުމަތަށް އަޅުގަނޑުމެން ޝުކުރު އަދާކުރަން ޖެހެއެވެ. އަޅުގަނޑުމެންގެ ކާބަފައިން ވަނީ މި ދީން ރައްކާތެރިކަމާއެކު އަޅުގަނޑުމެންނާ ހަމައަށް ވާސިލް ކޮށްދެއްވުމަށްޓަކައި އެބައިމީހުންގެ ނަފްސުތަކުން ގުރުބާންވެލައްވާފަ. އެހެންކަމުން ސައްތައިން ސައްތަ އިސްލާމީ ގައުމެއްގޮތުގައި ދެމެހެއްޓުމަށްޓަކާ މަސައްކަތްކުރުމަކީ ކޮންމެ ދިވެހި ފަރުދެއްގެ މަށްޗަށް އޮތް ވާޖިބުކަމެއް” ޚުތުބާގައި ބުންޏެވެ.\nމާތް ﷲ އަޅުގަނޑުމެންނަށް ދެއްވާފައިވާ ނިއުމަތް ތަކުގެ ތެރޭގައި ހަށިގަނޑުގެ ދުޅަހެޔޮކަމާއި ސިއްޚަތާއި އާފިޔަތުގެ ނިޔުމަތް ހިމެނޭކަމަށްވެސް ޚުތުބާގައި ބުންޏެވެ.\n” އިންސާނުން ކުރަމުން އައިނޭދެވޭ އެތައްކަމަކުން ދުރުވެ ދިރިއުޅުމުގެ އާދަ އާއި ވައްޓަފާޅިއަށް ބޮޑެތި ބަދަލުތަކެއް ގެނެސް ސާފްތާހިރުކަމުގެ މިންގަނޑު ތަކަށް އިހުތިރާމްކުރަން މަޖުބޫރުކުރުވީ ކޮންކަމެއްތޯ؟ ކޮވިޑް -19. ލޮލަށް ނުފެންނަ ކުޑަކުޑަ މަޚްލޫގެއްގެ ސަބަބުން ބިރުވެރިކަމާއި ނާމާންކަން ވެރިވެ އާންމު ޚިދުމަތްތައް ހުއްޓި އިގްތިސާދީ ބޮޑު ގެއްލުންތަކާއި ކުރިމަތިލާން ޖެހި އިންސާނުންނަށް ލިބިގެން ދިޔައީކޮންފަދާ ބޮޑު އިބުރަތެރި ފިލާވަޅެއްތޯ؟” ޚުތުބާގައި ބުންޏެވެ.\nޚުތުބާގައި ބުނީ ވިސްނާ ފިކުރުކުރާ ބަޔަކަށް ކޮވިޑް 19އަކީ އިބުރަތެއް ކަމަށެވެ. މި ބަލިމަޑުކަމުގެ ސަބުން އެގިގެން ދިޔައީ އިންސާނާގެ ނިކަމެތިކަމާއި އެއްވެސް އާރެއްބާރެއް ނެތްކަން ކަމުގައި ވެސް ޚުތުބާގައި ފާހަގަ ކޮށްފައިވެއެވެ.\n” މިކަމުން އެގިގެން ދަނީ ﷲ ސުބުހާނަހޫ ވަތައާލާގެ ކުޅަދުން ވަންތަކަމާއިބާރުގަދަކަން\nﷲގެ މަގަށް ރުޖޫއަވެ އިސްލާމް ދީނުގެ މަތިވެރި އަސާސްތަކުގައި ހިފެހެއްޓުމުގެ މުހިންމުކަން” ޚުތުބާގައި ބުންޏެވެ.\nކޮވިޑްގެ ބަލި މަޑުކަމާއި ގުޅިގެން ރައްކާތެރިކަމުގެ ފިޔަވަޅެއްގެ ގޮތުން ޖަމާއަތުގައި ހުކުރު ކުރުން މީގެ 16 ހަފްތާކުރިން މެދުކަޑާލުމުން އެތަށް ބަޔަކަށް ވަނީ ފުން އަސަރުތަކެއްކޮށްފައެވެ.\nމާތް ﷲ ތަނަވަސް ރަހުމަތުން މިއަދު މިސްކިތްތައް ހުޅުވި ރައްކާތެރިކަމުގެ ފިޔަވަޅުތަކާއި އެކުގައި ފަރުޟުފަސް ނަމާދާއި ހުކުރުނަމާދު ޖަމާއަތުގައި ކުރުމުގެ ފުރުސަތު ގާއިމުވެގެންދިއުމުން ގިނަ ބަޔަކު ދަނީ އެކަމުގެ އުފާ ފާޅުކޮށް އެކަމުގެ ޝުއޫރުތަށް ސޯޝަލް މީޑިއާގައި ފާޅުކުރަމުންނެވެ.


Guideline ah vure harukashikoh council thakun amalu kurey\nރަސްމީ ގައިޑްލައިނަށްވުރެ ހަރުކަށިކޮށް ބައެއް ކައުންސިލްތައް އަމަލު ކުރާ ކަމަށާއި ސާމްޕަލް ނަގާއިރު އެޗްޕީއޭގެ ގައިޑްލައިނާ އެއްގޮތަށް އަމަލު ކުރަން ޑިރެކްޓަރު ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު ގޮވާލައްވައިފި އެވެ.\nމައިމޫނާ އަބޫބަކުރު މިއަދު ވިދާޅުވީ އަތޮޅުތަކުގައި ކޮންޓެކްޓް ޓްރޭސިން ހަދަމުން އަންނަ އިރުގަ އާއި ބައްޔަށް ޝައްކު ވެގެން ސާމްޕަލް ނަގާއިރު ބައެއް ކައުންސިލްތަކުން އެޗްޕީއޭގެ ގައިޑްލައިނަށް ވުރެ ހަރުކަށިކޮށް އަމަލު ކުރަމުންދާ ކަމަށެވެ. އަދި އެ ގޮތަށް އެކަން ނުކުރަން އެކަމަނާ އެދި ވަޑައިގަންނަވަ ކަމަށެވެ.\n"ބައެއް ރަށްތަކުގެ ކައުންސިލްތަކުންނާއި ޓާސްކްފޯސް ޓީމުން ހަރުކަށިކޮށް ވެސް އަމަލު ކުރަމުން އެބަދޭ. މިހާލަތުގަ އެ މީހާ ނޫން އެހެން މީހަކަށް ވެސް އެއްވެސް ހާލަތެއް އެއްވެސް ތާކަށް ނުދެވޭ ގޮތަށްވެސް އެބަހަދާ. މިފަދަ ކަންކަމުގަ އަޅުގަނޑުމެން އަމަލު ކުރަން އަންގާފައިވާ ގޮތަށް އަމަލު ކުރުމަށް އެދެން،" މައިމޫނާ ވިދާޅުވި އެވެ.\nއެކަމަނާ ވިދާޅުވީ އެޗްޕީއޭގެ ގައިޑްލައިން އެކުލަވާފައިވަނީ ގިނަ ހާލަތްތަކުގަ ފަސޭހަ ކަމާއެކު ރައްޔިތުންނަށް ދިރިއުޅުމުގެ ކަންކަން ކުރަން މަގުފަހިވާނެ ގޮތަށް ކަމަށެވެ.\nއެޗްޕީއޭގެ ގައިޑްލައިންގައިވާ ގޮތުން ކޮވިޑް-19 އަށް ޕޮސިޓިވް ވެފައިވާ ފަރާތަކާ އެއްވެސް ގޮތަކުން ކޮންޓެކްޓް ވެފައިވާ ފަރާތެއް ނަމަ އަމިއްލައަށް އައިސޮލޭޓް ވާން ޖެހޭނެ އެވެ. އަދި އަލާމާތެއް ފެނިއްޖެ ނަމަ ވަގުުތުން އެކަން ކަމާބެހޭ ފަރާތްތަކަށް އެކަން އަންގަން ޖެހޭނެ އެވެ. އަދި މިފަދަ ހާލަތްތަކުގައި އެމީހަކު ދިރިއުޅޭ ގެއެއް މޮނިޓަރިންގެ ހާލަތަށް ގެންދެވޭނެ އެވެ.\nމިނިސްޓްރީ އޮފް ހެލްތު ކޮވިޑް-19 އެލްޖީއޭ + އެޗްޕީއޭ ކޮރޯނާ ވައިރަސް ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް


އަލަތު ކައިވެންޏަށް އާދައިގެ ހެދުމެއް ލައިގެން ދިއުމުން ބޭރުކޮށްލާ ހިސާބަށް - އަންހެނާގެ ޖަވާބުން އެންމެންގެ ސާބަސް!\nއެއީ ހަމަ އަހަރެންގެ ހަމަ އަލަތު ކައިވެންޏެވެ! ކައިވެންޏަށް އަގު ބޮޑު، އައު ހެދުން ހޯދައިގެން ލުމަކީ އަދި ވީހައި ގިނަ ގަހަނާ އެޅުމަކީ މިހާރަކަށް އައިސް ކޮންމެހެން ކުރަން މަޖުބޫރު ކަމެކެވެ. އިންޑިއާގައި މިކަމުގެ ޘަޤާފަތް އޮންނަގޮތުން ކައިވެނީގައި ބޭނުންކުރަން އަގު ބޮޑު ހެދުމާއި ގަހަނާ ކުއްޔަށް ހިފުމަކީވެސް ކުރަމުން އަންނަ ކަމެކެވެ.\nއަހަރެންގެ ވިސްނުން ވަރަށް ތަފާތެވެ. އަހަރެންގެ ވާން އުޅޭ ފިރިމީހާ އާއި މަންމަ މެންނާއި މަޝްވަރާ ކުރުމަށްފަހު އަހަރެން ކައިވެނީގެ ހެދުމަކަށް ބޭނުންކުރީ ދައްތަގެ ކައިވެންޏަށް ބޭނުންކުރި ހެދުމެވެ. އައު އެއްޗެއްގެ ގޮތް ދައްކާލަން ހެނދުމުގައި ބައެއް ރޭނދާ ކޮޅުތައް ހަރުކޮށް 2،3މަލެއްވެސް ހަރުކޮށްލީމެވެ.\nކައިވެނީގެ ހަފްލާއަށް އަހަރެން ދިއުމުން ގިނަ ބައެއްގެ ނަފްރަތާއި ފޫހި މޫނުތައް އަހަރެންނަށް އަމާޒުކުރިއެވެ. އަދި އެއީ އަހަރެންގެ ފެންވަރު ނޫން ކަމަށްބުނެ ގްރޫޕުތަކުގެ މެދުގައި ވާހަކަ ދައްކަންވެސް ފެށިއެވެ. އެވާހަކަތައް އަޑު އިވިފައި ޅިޔަން ފަހަރިން ރަތަށް އަރައި ޒުވާބުވެސް ކުރަން ފެށިއެވެ.\nއަހަރެންގެ ގައިގައި ހުރި ގަހަނާ އެމީހުންނަށް މަދުވީއެވެ. ހެދުން ކަމު ނުދިއައީއެވެ.3އަހަރު ކުރީގެ ޑިޒައިނަކަށްވުމުން ޑިޒައިން ވެސް ކަމު ނުދިއައީއެވެ. ހެދުން ބައު ހެންވެސް ހީވަނީއެވެ.\nކަންތައް އެންމެ މައްޗަށް ދިއުމުން ފިރިމީހާގެ ހުއްދައާއިއެކު އަހަރެން ވާހަކަ ދައްކަން ފެށީމެވެ. "ހުރިހާ މެހްމާނުންނޭވެ! އަހަރެންގެ ފިރިމީހާ ކައިވެނި ކުރީ އަގު ބޮޑު ގަހަނާތަކަކާއި ހެއްޔެވެ؟ ނުވަތަ އެންމެ ފަހުގެ އަގު ބޮޑު ކައިވެނީގެ ހެދުމާއި ހެއްޔެވެ؟ އެހެން ކަމަށްވާނަމަ އަހަރެންގެ އޮތީ ކޮން ބޭނުމެއް ހެއްޔެވެ؟ އެތަކެއްޗާއި ކައިވެނި ކުރަންވީ ނޫން ހެއްޔެވެ؟\nކައިވެނި ކުރީ އަހަރެންނާއި ކަމަށްވާނަމަ އަހަރެންގެ ގައިގައި ކޮންމެހެން ކިލޯތަކުން ރަން އެލުވިފައި ހުންނަން ޖެހޭ ހެއްޔެވެ؟ ލައިގެން ހުންނަން ޖެހެނީ ކުރޯޑުން އަގު ކުރެވޭ ހެދުމެއް ހެއްޔެވެ؟\nއަހަރެން މިގޮތަށް ކަންތައް ކުރީ ޤަޞްދުގައެވެ. ތިއަ ބުނާ ޘަޤާފަތް ދޫކޮށްލަން ޖެހިފައިވާކަން އެންގުމަށެވެ. ގަހަނާ އާއި ހެދުމުން ނަމަވެސް އިސްރާފުކުރުމަކީ ކިހައިވަރެއްގެ ޙަރާމްކަމެއްކަން ހަމަ ނުއެނގެނީ ހެއްޔެވެ؟ އެހެން ދީނެއްގެ ނަން ކިޔާކަށް ނެތީމެވެ. ނަމަވެސް އެހެން ދީނެއްގެ ނުވަތަ އެހެން ދީންތަކެއްގެ ބައަކު އެގޮތަށް ކަންތައް ކުރާތީ އަހަރެމެން މުސްލިމުން ވެސް ހަމަ އެގޮތަށް ކަންތައް ކުރަން ޖެހޭ ހެއްޔެވެ؟\nގަހަނާއިން ކުރި ނަމަވެސް ފޭރާމުން ކުރި ނަމަވެސް އިސްރާފު އެއީ ހަމަ އިސްރާފެވެ. ޤިޔާމަތް ދުވަހު އަހަރެން އިސްރާފްކުރި ތަކެތި އަލިފާނުގެ ގޮތުގައި ހުންނާނީ އަހަރެންގެ ގައިގައެވެ. ކަލޭމެންގެ ގައަކު ނޫނެވެ. އެއިގެ އަލިފާނުން އަނދާނީ އަހަރެންނެވެ. އެ ހާލަތުގައި އަހަރެން ސަލާމަތްކުރަން ކަލޭމެންނަށް އާދެވޭނެ ހެއްޔެވެ؟\nއަހަރެންގެ ފިރިމީހާ ބޭނުންވަނީ އޭނާއަށް ތެދުވެރި ވަފާތެރި، ޚިދުމަތްތެރި އަންބެއް ކަމަށްވާނަމަ އެކަމުގައި އަހަރެން ދުނިޔެއަށްވެސް ނަމޫނާ ދައްކާނަމެވެ. ތިއަ ބުނާ ރަންތައް އެލުވައި އަގުބޮޑު ހެދުން ލައިގެން ރަސްމިއްޔާތު ބޭއްވުމަށްފަހު އަންބެއްގެ ކިބައިން ފިރިމީހާ އެދޭނެ މިބުނި ޚިދުމަތްތައް ނުލިބުނީމާ އެވީ ކޮންގޮތެއް ހެއްޔެވެ؟ ނިކަން ޖަވާބު ދީބަލާށެވެ!'\nއެންމެންނަށް ލިބުނީ ކުއްލި ޙައިރާން ކަމެކެވެ. ހިނދުކޮޅަކަށްފަހު އިވެންފެށީ ތަޢްރީފްގެ ބަސްތަކެވެ. އަތްތިލަބަޑީގެ އަޑުން މުޅިތަން ގުގުމައިލިއެވެ. ގިނަ ބައަކު އައިސް ބައްދަލުކޮށް ތަޢްރީފްކުރިއެވެ.\nމިފަދަ ނުބައި ޘަޤާފަތް ބަދަލުކުރަން ތަނަވަސް އަންހެނުން ކުރިމަތިލާން އެބަޖެހެއެވެ. ފަޤީރުންނަށް މިފަދަ ނުބައި ކަންކަން ކުރަން މަޖުބޫރު ކުރުވަނީ މުއްސަނދިންނެވެ. ފަޤީރަކު މިފަދަ ކަމެއް ކުރި ނަމަ ރޮލާ ކައިލާނެއެވެ. އަހަރެން އެދެނީ އަހަރެންގެ މިއަމަލާއިމެދު އެންމެންވެސް ވިސްނުމެވެ. ދެކޭ ގޮތް އެންމެންވެސް ހާމަކުރުމެވެ.\n1 ޖެނުއަރީ 2019


ޑޭވިޑް ބެކަމް އާއި ވިކްޓޯރިއާގެ ކައިވެނި ދިގުދެމިގެން ދިއުމުގެ...\nބެކަމްއާއި ވިކްޓޯރިއާގެ ކައިވެނި\nޑޭވިޑް ބެކަމް އާއި ވިކްޓޯރިއާގެ ކައިވެނި ދިގުދެމިގެން ދިއުމުގެ ސިއްރަކީ މިއީ\nމިދެމީހުނަށް ވަނީ4ކުދިން ލިބިފައި\nމިދެމީހުން ކައިވެނި ކޮށްފައިވަނީ 1999 ގައި\n15 ޖުލައި 2020 | ބުދަ 18:46\nޑޭވިޑް ބެކަމް އާއި ވިކްޓޯރިއާ ބެކަމް\nމަޝްހޫރު ފުޓްބޯޅަކުޅުންތެރިޔާ ޑޭވިޑް ބެކަމް އާއި ލަވަކިޔުންތެރިޔާ ވިކްޓޯރިއާ ބެކަމްގެ ކައިވެންޏަށް މިވަނީ 21 އަހަރު ފުރިފައެވެ.\nއާންމުކޮށް ސެލްބްރިޓީންގެ ކައިވެނިތައް ދިގުދެމިގެން ނުގޮސް ވަރަށް އަވަހަށް ކައިވެނިތައް ރޫޅިގެން ދިޔަ ނަމަވެސް މި ދަމަފިންގެ ކައިވެނި މިހާ ދުވަހު ނުރޫޅި ދިގުދެމުންގެ ދިއުމުގެ ފަހަތުގައި ވަރަށް ގިނަ ސިއްރުތަކެއް ވެއެވެ.\nއަބަދުވެސް ޒާތީ ދިރިއުޅުމުގެ ކަންކަން އެހާބޮޑަށް އާންމުންނާއި ހިއްސާ ނުކުރިނަމަވެސް އެދެމީހުންގެ ދެމެދުގައި އޮންނަ ގުޅުމާއި ކަންކަން ހައްލު ކުރަމުންދާގޮތް މިވަނީ ހިއްސާ ކޮށްފައެވެ. އަދި މި ކައިވެނި ދިގުދެމުގްނެ ދިއުމުގެ ސިއްރުވެސް މިވަނީ ހިއްސާ ކޮށްފައެވެ.\nދެމީހުން އެކުގައި އުފާވެރި ވަގުތު ހޭދަކުރުން\nބެކަމް އާއި ވިކްޓޯރިއާގެ ކައިވެނީގެ ކާމިޔާބީގެ އަސްލަކީ ދެމީހުން އެކުގައި މަޖާކޮށް އުފާވެރި ވަގުތުތައް ހޭދަކުރުން ކަމަށް ވަނީ ބުނެފައެވެ. ދުނިޔޭގެ އެކި ކަންކޮޅުތަކަށް ކުރާ ދަތުރުތަކުގައިވެސް ދެމީހުން އެކުގައި ވީހާވެސް ގިނަ ވަގުތު ހޭދަކޮށް ޑޭޓް ނައިޓް ހެދުމާއި، ހިނގާލަން ދިއުން ނުވަތަ ބައިކް ދުއްވަން ދިއުން އަދި އެކުގައި ނެށުންފަދަ ކަންތައްތައް ކުރެއެވެ.\nކައިވެނި ދެމެހެއްޓުމަށް އެކުގައި މަސައްކަތް ކުރުން\nމި ދެމަފިރިން ވެސް ބިޒީ ޝެޑިއުލްއެއްގައި މަސައްކަތް ކުރަން ޖެހުނު ކަމުގައިވީނަމަވެސް ލިބޭ ހުސްވަގުތުތައް ދަރިންނާއި އެކު ހޭދަކޮށް ދެމީހުން އެކުގައި ހުރިހާ ކަމެއްގައި މަޝްވަރާކުރުން ކަމަށެވެ. އެލް މެގަޒިންއަށް ދިން އިންޓަވިއު އެއްގައި ވިކްޓޯރިއާ ބުނެފައިވަނީ މަސައްކަތް ނިންމުމަށްފަހު ގެއަށް ދިއުމަށް ފަހު ފޯނާއި ދުރުވާ ކަމަށެވެ. މަންމައެއްގެ ޒިންމާ އާއި އަންބެއްގެ ޒިންމާ އެންމެ ފުރިހަމައަށް އަދާކުރެވޭތޯ މަސައްކަތް ކުރާކަމަށް ވިކްޓޯރިއާ ވަނީ ބުނެފައެވެ،\nއާއިލާގެ ކަންކަމަށް އިސްކަންދިނުން\nވިކްޓޯރިއާ އާއި ބެކްމް އަށް ހަތަރު ކުދިންލިބިފައެވެ. މިހަތަރު ކުދިންގެ ތެރެއިން އެންމެ ބޮޑު ފިރިހެން ދަރިފުޅު ވަނީ ދާދިފަހުން އެންގޭޖް ކޮށްފައެވެ. ބެކްމް ބުނެފައިވަނީ އަބަދުވެސް އެންމެ އިސްކަމެއް ދެނީ ދަރިންގެ ދިރިއުޅުމުގެ ކަންކަމަށެވެ. ދަރިން ހިތްހަމަ ޖައްސައިދުނުމަށް ކުރަންޖެހޭ ހުރިހާ ކަމެއްވެސް ކޮށްދެމުންދިނުމާއި ދަރިންގެ ދިރިއުޅުމުގައި ވަރަށް ބޮޑަށް ޝާމިލުވާކަމަށް ވަނީ ބުނެފައެވެ.\nހަމަހަމަކަމާއި އެކު ޒިންމާ އަދާކުރުން\nއެލް މެގަޒިންއަށް ދިން އިންޓަވިއު އެއްގައި ވިކްޓޯރިއާ ބުނެފައިވަނީ އޭނާ މަސައްކަތުގައި ބިޒީ ވެއްޖެ ނަމަ އެދުވަހެއްގައި ދަރިން ސްކޫލަށް ގެންދިއުމުގެ ތައްޔާރީ ތަކާއި ކެއްކުމުގެ ކަންކަންވެސް ކުރާނީ ބެކަމް ކަމަށެވެ. ބެކަމް އަކީ ވަރަށް ސަޕޯޓިވް ފިރިއެއް ކަމަށާއި ދަރިންގެ ކަންކަމުގައިވެސް އަދި ގޭތެރޭގެ ކަންކަމުގައިވެސް ދެމީހުން ހަމަހަމައަށް އެހީތެރިވާކަމަށް ވަނީ ބުނެފައެވެ. ބެކަމް އާއި ވިކްޓޯރިއާ ކައިވެނި ކޮށްފައިވަނީ 1999 ވަނަ އަހަރުގެ ޖުލައި މަހުގެ4ގައެވެ.


ތިބާގެ ޙަޔާތުން އުފާވެރިކަން ޙާޞިލުކުރައްވާ –6– DhiSalafiyyah\nތިބާގެ ޙަޔާތުން އުފާވެރިކަން ޙާޞިލުކުރައްވާ – 6\nތަފާތު ދެމީހެކެވެ. މި ދެމީހުން އަބަދުވެސް ކަމަކާމެދު މަޝްވަރާކުރާ ކަމުގައިވާނަމަ، ޒުވާބަކުން މެނުވީ އެ މަޝްވަރާ ނިމިގެނެއް ނުދެއެވެ. އެހެން ދެމީހެކެވެ. މި ދެ މީހުން ކޮންމެކަމަކާ ބެހޭގޮތުން މަޝްވަރާ ކުރިކަމުގައި ވިޔަސް، އެ މަޝްވަރައެއް ނިންމާލަނީ އިޙްތިރާމާއި ކެތްތެރިކަމާއި އެކީގައެވެ. ކީއްވެބާވައެވެ؟ ހަމަޔަޤީނުންވެސް އެއީ މުޢާމަލާތުކުރުމުގެ ހުނަރެވެ.\nދެމީހަކު ޚުތުބާއެއް ދިނެވެ. އެ ދެ ޚުތުބާގައިވެސް އެއްވެސް ތަފާތެއް ނެތެވެ. އެންމެ ފަހު ބަހާ ހަމަޔަށްވެސް މެއެވެ. ނަމަވެސް އެންމެ ފުރަތަމަ މީހާގެ ޚުތުބާއަށް ހާޟިރުވި މީހުން އާފުރި، ނިދިއަންނަ ގޮތް ވިއެވެ. އަދި ބޭކާރު، ކަންތައްކޮށް ހެދިއެވެ. ނަމަވެސް ދެވަނަ މީހާގެ ޚުތުބާއަށް ހާޟިރުވެތިބި މީހުންގެ ހުރިހާ ސަމާލުކަމެއް ވެސް ހުއްޓިފައިހުރީ އެ ޚުތުބާއަށެވެ. ކީއްވެ ހެއްޔެވެ؟ ޝައްކެއް ނެތެވެ. އެއީ އެ ޚުތުބާ ހުށަހަޅައިދިން މީހާގެ ވާހަކަދެއްކުންތެރިކަމުގެ ހުނަރެވެ.\nވަކި މީހެއް ވާހަކަދައްކަމުން ގެންދާ ވަގުތުގައި އަޑުއަހާ މީހުން އެމީހުންގެ ނަޒަރުތައް އެމީހަކާއި ދިމާލަށް ހުއްޓާލާ، އެމީހުންގެ ފުރިހަމަ ސަމާލުކަން އެމީހަކަށް ދެއެވެ. މީގެ އިދިކޮޅަށް، އެހެން މީހެއް ވާހަކަ ދައްކާއިރު އެހެނިހެން މީހުން އެމީހުންގެ އަމިއްލަ ވާހަކަތަކާއި، ފޯނުން މެސެޖްކުރުމާއި ކިޔުމުގައި މަޝްޣޫލު ވެއެވެ. ކީއްވެތޯއެވެ؟ އެއީ ވާހަކަދެއްކުންތެރިކަމުގެ ހުނަރުގެ ސަބަބުންކަން ޝައްކެއް ނެތެވެ.\nވަކި ޓީޗަރެއް މަދަރުސާގެ ތެރެއިން ހިނގާފައި ދާއިރު އޭނާގެ ވަށައިގެން އޭނާގެ ދަރިވަރުން ޖަމާވެފައިވެއެވެ. އެއް ދަރިވަރަކު އޭނާއާއި ސަލާމްކުރާ ކަމުގައިވާނަމަ، އަނެއް ދަރިވަރަކު އޭނާގެ ހެޔޮ ނަސޭޙަތެއް އަޑުއިވޭތޯ މަސައްކަތްކުރަމުން ގެންދެއެވެ. އަދި ތިންވަނަ ދަރިވަރެއް އޭނާއަށް ކުރިމަތިވެފައިވާ މައްސަލައެއް އެ އުސްތާޛަކަށް ކިޔާދެމުން ދެއެވެ. އޭނާއަށް ޚާއްސަކުރެވިފައިވާ ކޮޓަރިކޮޅުގައި (އޮފީހުގައި) ހަމަޖެހިލުމަށް ފަހު ދަރިވަރުންނަށް އެ ކޮޓަރިކޮޅަށް ވަނުމުގެ ހުއްދަ ދެއްވައިފިކަމުގައި ވާނަމަ، ކުޑަ ހިނދުކޮޅެއްގެ ތެރޭގައި، އެ ކޮޓަރިކޮޅު އޭނާއާއި އެކުގައި ވުމަށް ލޯބިކުރާ ދަރިވަރުންތަކުން ފުރެއެވެ.\nމިއާއި ޚިލާފަށް އެހެން ޓީޗަރެއް ސްކޫލު ނިންމާލާފައި ދަނީ އެކަންޏެވެ. އަދި މިސްކިތުން ނިމިގެންވެސް ދަނީ އެކަންޏެވެ. ހިނިތުންވުމަކާއި އެކުގައި އޭނާއާއި ސަލާމްކުރާކަށް އެއްވެސް ދަރިވަރަކު ނާދެއެވެ. އަދި ކިއެއް ހެއްޔެވެ؟ އެއްވެސް ދަރިވަރަކު އޭނާގެ ގާތަށް އެ ދަރިވަރުންނަށް ކުރިމަތިވެފައިވާ މައްސަލަތަކުގެ ޝަކުވާތައް ކުރާކަށް އަދި އެ އުސްތާޛެއްގެ ހެޔޮ ނަޞޭޙަތެއްގެ ދަހިވެތިކަމުގައެއްވެސް އައިސް ނޫޅެއެވެ. އޭނާއަށް ޚާއްސަވެފައިވާ ކޮޓަރިކޮޅު (އޮފީސް) އިރުއަރާ އޮއްސިއްޖައުމަށް ދާންދެން ހުޅުވާފައި ބެހެއްޓިކަމުގައި ވިޔަސް، އެ ކޮޓަރިކޮޅަށް ވަންނާނޭ ދަރިވަރަކު ނުވެއެވެ. ކީއްވެ ހެއްޔެވެ؟ މީހުންނާ މުޢާމަލާތްކުރުމުގެ ހުނަރުގެ ސަބަބުންނެވެ.\nވަކި މީހެއް ޙަލަޤާއަކަށް ވަދެއްޖެނަމަ މީސްތަކުން އޭނާއާއި ބައްދަލުވުމުން އުފާފާޅުކޮށް ހަދައެވެ. ކޮންމެ މީހެއްވެސް ބޭނުންވަނީ އޭނާ ގާތުގައި އިށީނުމަށެވެ. އެއީ ކީއްވެގެން ހެއްޔެވެ؟\nއެހެން މީހެއް ވަންނައިރު މީހުން އެއްވެސް އިޙްސާސެއް ނެތި އޭނާއާއި ދިމާލަށް ބޯ ޖަހާލައެވެ. އެއީވެސް ހަމައެކަނި ޘަޤާފަތަށް ބޯލަނބާ، އިޙްތިރާމް ކުރުމަށްޓަކައެވެ. އޭނާ އިށީނުމަށް ތަންކޮޅެއް ހޯދައެވެ. ނަމަވެސް އޭނާ އިށީންނަން ޖާގަކޮޅެއް ހުސްކޮށްދޭން އުޅޭ މީހަކު އޭނާޔަކަށް ނުފެނެއެވެ. ކީއްވެ ބާވައެވެ؟ އެއީ މީހުންގެ ހިތްތައް ދަމައިގަތުމާއި އެހެންމީހުންނަށް އަސަރު ފޯރުވުމުގެ ހުނަރެވެ.\nބައްޕަޔަކު ގެއަށް ވަންނަތަނުން އޭނާގެ ދަރިން އުފާވެރިކަމާއި އެކީގައި އޭނާއަށް މަރުޙަބާ ކިޔުމަށް ކެތްމަދުވެފައިވާ ޙާލުގައި އަންނަތަން ފެނެއެވެ. ނަމަވެސް އެހެން ބައްޕަޔަކު އޭނާގެ ދަރިން ތިބި ތަނަކަށް ވަނަސް އެ ކުދިން އެ ބައްޕައާއި ދިމާލަށް ބަލައެއްވެސް ނުލައެވެ. މިއީ ދަރިންނާއި މެދު ކަންތައް ބަހައްޓާނެ ގޮތުގެ ހުނަރެވެ.\nމި ކަންތައް މިސްކިތާއި ކައިވެނީގެ ހަފްލާތަކާއި މިނޫންވެސް ތަންތަނުގައި ދިރާސާކޮށް ބަލާށެވެ. އެމީހުންގެ ހުނަރުތަކާއި، އެހެނިހެން މީހުންނާ މެދު ކަންތައްކުރާ ގޮތްތަކުގައި އެހެން މީހުންނާ ތަފާތުވެއެވެ. މިކަމަށް ބިނާކޮށް އެހެން މީހުން މި މީހުންނަށް މަރުޙަބާ ކިޔާ، ޢަމަލުތައް ބަހައްޓާ ގޮތްތައް ތަފާތު ވެއެވެ.\nއެހެން މީހުންނަށް ނުފޫޒު ފޯރުވާ އެމީހުންގެ ހިތްތައް އަތުލައިގަތުމީ ނުހަނު ފަސޭހަ ކަމެކެވެ. މި ވާހަކަ އަހަރެން މި ދައްކަނީ ކަން އޮތްވަރަށް ވުރެ، އިތުރުކޮށްގެންނެއް ނޫނެވެ. އަހަރެން ވަނީ މިކަން އެތައް ފަހަރެއްގެ މަތިން ތަޖުރިބާކޮށްފައި ވެސް މެއެވެ. އަހަރެންނަށް ފާހަގަކުރެވިފައިވާ ގޮތުގައި ގިނަ މީހުންގެ ހިތްތަކަކީ ވަރަށް އަސާސީ ހުނަރުތަކެއް ބޭނުންކޮށްގެން އަތުލައިގަނެވިދާނެ ހިތްތަކެކެވެ. ވަކި ވަކި އަފުރާދުން އެ ހުނަރުތައް އެމީހުންގެ ނަފްސުތަކުގައި އަށަގެންނެވުމަށް ތެދުވެރިކަމާއި އެކު ގަދައަޅާ މަސައްކަތް ކޮށް، އެ ހުނަރުތައް ފުރިހަމަ ކުރުމަށް މަސައްކަތްކުރާ ކަމުގައި ވާނަމައެވެ.\nމީގެ އިތުރުންވެސް، އަހަރެމެން އެހެނިހެން މީހުންނާއި މުޢާމަލާތް ކުރާ ގޮތުގެ ސަބަބުން އެމީހުންނަށް ވެސް އަސަރުތަކެއް ކުރާނެއެވެ. އެކަން އަހަރެމެންނަށް ނޭނގުނު ކަމުގައިވިޔަސް މެއެވެ.\nއަހަރެންނާއި ދޮރުވާނާއި ދެމެދު ހިނގާދިޔަ ޙާދިޘާ\nއެއީ މީގެ ތޭރަ އަހަރު ކުރިންނެވެ. އަސްކަރީ މަދަރުސާއެއްގެ މިސްކިތުގެ އިމާމަކަށް އަހަރެން ޢައްޔަނު ކުރެވުނެވެ. އެ މިސްކިތަށް ދެވެން އޮންނަ މަގުގައި ބޮޑު ދޮރާށްޓެއް ހުރެއެވެ. އަދި އެ ދޮރާށި ހުޅުވާ، ލައްޕަން ޙާއްސަ ދޮރުވާނެއް އެ ދޮރާށި ކައިރީގައި ހުރެއެވެ. އަހަރެންނަށް އެ މިސްކިތަށް ވާޞިލުވެވެނީ އެ ދޮރާށި ފަހަނައަޅާފައެވެ. ކޮންމެ ދުވަހަކުވެސް، އެ ދޮރާށި ފަހަނައަޅާދާ ހިނދު އަހަރެން މި ދޮރުވާނާ ސަލާމްކޮށް، ވަރަށް ހޫނު ހިނިތުންވުމެއް ހަދިޔާ ކޮށްލަމެވެ.\nނަމަވެސް، ނަމާދުކޮށް ނިމިގެން އަނބުރާ ގެއަށްދާ ގަޑީގައި ޢާންމު ގޮތެއްގައި އަހަރެންގެ ފޯނު ވާނީ ނަމާދު ކުރަމުން ދިޔަ ގަޑީގައި އައިސްފައިވާ މެސެޖުތަކާއި ފޯނުކޯލުތަކުން ފުރިފައެވެ. އެހެންކަމުން، ގެއަށް އެނބުރިދާ މަގުމަތީގައި އެއްކަލަ ދޮރުވާނު އަހަރެންނަށް ދޮރޯށި ހުޅުވައިދޭ ގަޑީގައި އަހަރެން ހުންނަނީ ފޯނުގައި މަޝްޣޫލުވެގެންނެވެ. މިކަމުގެ ސަބަބުން މި ދޮރުވާނު ފަހަނައަޅާ ދާ ހިނދު، އާދައިގެ މަތިން އަހަރެން އޭނާއާމެދު ކަންތައްކުރާ ފަދައިން އޭނާއަށް ހިނިތުންވެ، ސަލާމްކުރަން ހަނދާން ނެތިދެއެވެ. މިގޮތަށް ކަންތައްވަމުން ދަނިކޮށް، އެއްދުވަހަކު މި ދޮރުވާނު އަހަރެން މަޑުކުރުވުމަށް ފަހު އަހަރެން ގާތު އެއްސެވެ. “އޭ ޝެއިޚެވެ. ޝެއިޚް ތިޔަ ހުންނެވީ އަހަރެންނާ މެދު ހިތްހަމަނުޖެހިފައި ތޯއެވެ؟”\nއޭނާގެ މި ސުވާލުގެ ރައްދުގައި އަހަރެން އޭނާ ގާތު އަހާލީމެވެ. “ކިހިނެއްވީ ހެއްޔެވެ؟”\nއޭނާ ޖަވާބު ދިނެވެ. “ޝެއިޚް މި ދޮރާށިން ވަދެގެން ދަނީ އަހަރެންނަށް ހިނިތުންވެލާފައެވެ. އަދި ޝެއިޚްގެ މޫނުމަތިން އަހަރެންނަށް ފެންނަނީ އުފާވެރިކަމެވެ. ނަމަވެސް، ޝެއިޚް މި ދޮރާށިން ނުކުންނަ އިރު ޝެއިޚް އަހަރެންނަށް ހިނިތުންވުމެއް ނުދެއެވެ. އަދި ޝެއިޚްގެ މޫނުމަތީގައި އުފާވެރިކަމެއް ވެސް ނުވެއެވެ.”\nއަދިވެސް، މި ނިކަމެތި ދޮރުވާނު އޭނާއަށް އަހަރެން، ވަރަށް ކަމުދާ ކަމާ އަދި އަހަރެން ދުށުމަކީ އޭނާ ވަރަށް އުފާވާ ކަމެއްކަމުގައި ހުވާކޮށްފައި ބުންޏެވެ. އަހަރެން އޭނާ ގާތުން މާފަށް އެދުނީމެވެ. އަދި އަހަރެން ދޮރާށިން ނުކުންނަ އިރު ފޯނުގައި މަޝްޣޫލުވެފައިވާ ސަބަބު އޭނާއަށް ކިޔައިދިނީމެވެ.\nއެ ކުޑަ ޙާދިޘާއިން އަހަރެންނަށް އެއްކަމެއް އެނގިގެން ދިޔައެވެ. އެއީ އަހަރެމެންގެ ހުނަރުތައް އާދައަކަށް ވެފައިވަނިކޮށް، އަހަރެމެން އެ ހުނަރުތައް ދޫކޮށްލައިފިނަމަ އެހެން މީހުންނަށް އެކަން ފާހަގަވާނޭ ކަމެވެ.\nފައިސާ ހޯދަން މަސައްކަތްކުރުމުގެ ތެރެއިން މީހުން ގެއްލުވާ ނުލާށެވެ.\nއެހެނީ މީހުންގެ ހިތްތައް އަތުލައިގަތުމަކީ ފައިސާ ހޯދުމަށް އޮންނަ މަގެކެވެ.


ލޯބިންއެކުގާ (10) – Esfiya – Dhivehi Vaahaka Site\n- by Neei - 67- September 13, 2020\nއިމާދުގެ މޫނުމަތިން ފެންނަނީ އިންތިހާ ދަރަޖައިގެ ރުޅިވެރިކަމެވެ. ދެންމެ އޭނާގެ ކުރިމަތިން ޒަޔާންއާ އައިނާ ހިނިތުންވެތިބެ ހުރަސްކުރުމުން އޭނާއަށް ކެތްނުވީއެވެ. އައިނާގެ ދިރިއުޅުމަށް ބުރޫއަރުވަން ކުރިކަމުން އަސަރެއް ނުކުރޭތާއޭ އޭނާގެ ހިތައްއެރިއެވެ. އެހެނަސް އައިނާއާ ޒަޔާންގެ ގުޅުން އެހާރަނގަޅުނޫންކަން އިމާދުއަށް އެނގެއެވެ. ދެންއޮތީއޭނާގެ ދެވަނަ ހަމަލާއެވެ. ޒަޔާން އައިނާގެ މަތިންއެށްކޮށް ފޫހިކޮށްލާވަރު އޭނަކުރާނެއެވެ. އޭނައަށް އެހާބޮޑު ލަނޑެއް ދިނުމަށްފަހު އައިނާއަށް އުފަލުގައުޅުނަ އޭނަނުދޭނެއެވެ.\nޒަޔާން ހެނދުނު އޮފީހަށް ދިޔައީ ޗުއްޓީދުވަހެއް ވިޔަސް ނިންމަންޖެހޭ މުހިއްމު ކަމެއްއޮތުމުންނެވެ. ރާދުވެސް ކައިވެންޏަށް ރެޑީވަމުންދާތީ މިހާރު ޒަޔާންގެ މަސައްކަތް މާބުރީއެވެ. ޒަޔާން އޮފީހުގަ އިނުމަށްފަހު ގެއަށްދިޔައީ މުހިންމު ފައިލެއް ބޭއްވިފަ އޮތީމައެވެ. ޒަޔާން ލިފްޓުން މަށްޗަށް އެރިއިރު އިމާދު ލިފްޓުގެ އިންތިޒާރުގައި ހުއްޓެވެ. ޒަޔާން ފެނުމުން ކުޑަކޮށް މޫނުނިވާ ކޮށްލަމުން ސިޑިންފައިބާގެ ދިޔަކަމުގައި ވިޔަސް އެއީ އިމާދުކަން ޒަޔާންއަށް އެނގުނެވެ. މިހާރަކަށް އައިސް އިމާދު އެބިލްޑިނގްއިން ފެންނަވަރު ވަރަށް ގިނައެވެ. ޒަޔާން ރޭގަނޑު ލަހުން ގެއަށްއަންނަ ރޭރޭގައިވެސް އިމާދުފެނެއެވެ. ޒަޔާންއެކަމާ މާބޮޑަށް އަޅާނުލަނީ އައިނާ އިމާދުއާ އިތުރަށް ގުޅުންނުބާއްވާނެކަމަށް އޭނާގަބޫލު ކުރާތީއެވެ. ގެއަށް ވަތްއިރު އައިނާ ފެންވަރައިގެން ނިކުތީއެވެ. ޒަޔާންފެނުމުން ސިއްސައިގެންގޮސް ފާހަނާއަށް ވަނުމުން ޒަޔާންއަށް ހެވުނެވެ. އައިނާގެ މައުސޫމުކަންފެނީ ޒަޔާންގެ ހިތްފުރެއެވެ. ފައިލްނަގައިގެން ދަމުން ފާހަނާގައި ޖަހާލަމުން ޗުއްޓީއެއް ނަގުމަން އައިނާއަށް ހަނދާންކޮށްދިނެވެ. ފަރީދާމެން އައުމުން އެމީހުން އާއިލާއާއެކު އުފާވެރި ވަގުތުކޮޅެއް ހޭދަކޮށްލުމަށް ރިޒޯޓަކަށް ދާން ރާވައިފައިވަނީ އައިނާމެން ވެސް ގޮވައިގެނެވެ. އެމީހުންދަނީ ހަފްތާއަކަށް ކަމަށް ވުމުން ޒަޔާން ބޭނުންވީ އެގޮތެވެ. އައިނާއާ އެކުގައި ވަގުތުކޮޅެއް ހޭދަކޮށްލަން އޭނަ ބޭނުންވެއެވެ. އައިނާ މިހާރު އާނައާ އެކުވެރިކަން ބާއްވާތީ އިތުރަށްއެގުޅުން ކުރިއެރުވިދާނެކަމަށް ޒަޔާން ގަބޫލުކުރެއެވެ.\nދުވަސްތައް ވޭތުވަމުންގޮސް ފަރީދާމެން ރިޒޯޓަށް ދާންޖެހޭ ދުވަސް ޖެހިއްޖެއެވެ. އެދަތުރުގައި އާއިލާގެ އެންމެން ބައިވެރި ވިއެވެ. ލަމްޝާ ހުރީ ރިޒޯތަށް ދެވޭތީ ވަރަށް އުފަލުންނެވެ. ރާދުއައީ ޗުއްޓީ ދެދުވަހަށެވެ. ރާދު ޗުއްޓީ ނުނެގީ ކައިވެނިކުރަން އެހާކައިރި ވެފައޮތުމުންނެވެ. ރިސޯޓައް ދެވުމާއެކު ހުރިހައިއެންމެން ދިޔައީ މެންދުރު ދިމާވާނެކަމަށް ބުނަމުން ރެސްޓުކޮށްލާށެވެ. އައިނާއާ ޒަޔާން އެމީހުންގެ ކޮޓަރިއަށް ދިޔައީ ޖައްސާލާށެވެ. އޭރު އެމީހުންގެފަހަތުގައި އެމީހުންގެ ހަރަކާތްތަކަށް ފާރަލަމުން ދިޔަމީހަކު ހުރިކަމެއް އެމީހުނަމަށް ނޭނގެއެވެ. އެމީހުން ކޮޓަރިއަށް ވަނުމާއެކު އެމީހަކު ފޯނުނަގާ މީހަކާ ގުޅާލިއެވެ. “ބުރޯ އެމީހުން އައިސްސި.. ދެން ކުރަންވީ ކަމެއް މަށަށް އަންގާ” އެމީހަކު ބުންޏެވެ. “ހެހެ.. އޯލްރައިޓް.. ކީޕްމީ އަޕްޑޭޓެޑް.” އިމާދުގެ އަޑުއައެވެ. އިމާދު މިހާރު އައިނާއުފަލުގައި އުޅޭތަން ބަލާކަށް ބޭނުމެއް ނޫނެވެ. މިފަހަރު އޭނާގެ ޕުލޭން ކުރިއަށްގެންދަން ލިބުނު ރަނުގެ ފުރުސަތެކެވެ. މިފަހަރު އައިނާއަށް ސަލާމަތް ނުވެވޭވަރު އޭނަކޮށްލާނެއެވެ. އޭނާގެ ގާތްއެކުވެރިއަކު އެރިޒޯޓުގައި އުޅުންއެއީ އޭނައަށް ލިބުނުއެންމެ ބޮޑު ހިތްހަމަ ޖެހުމެވެ.\nކޮޓަރިއަށް ވަނުމާއެކު އައިނާގޮސް ވެއްޓިގަތީ އެނދުމަށްޗަށެވެ. އައިނާގެ ފަހަތުން ވަތް ޒަޔާންއަށް މިމަންޒަރު ފެނުމުން ހިނިތުންވެލިއެވެ. އައިނާބާލީހުގަ ބައްދާލުމަށްފަހު ލޯމަރައިލައިގެން އޮށްވާ މީހެއްގެ ހިލަމެއްވުމުން ލޯހުޅުވާ ބަލައިލިއިރު ޒަޔާންއޮތީ އޭނާގެ މޫނާމޫނު ޖެހޭ ހިސާބުގައެވެ. ހިނިތުންވެލައިގެންއޮތް ޒަޔާންފެނުމުން އައިނާ ނޭވާލާންވެސް ހަނދާން ނެތުނެވެ. އައިނާގެ އަތްފައި ފިނިވެގެން ދިޔައެވެ. ޒަޔާން ކުޑަކޮށް ހީލަމުން އައިނާގެ ނިއްކުރިއަށް ބޮސްދިނެވެ. އައިނާއެއޮތް ގޮތައް ގުޑިލަންވެސް ނުކެރިއޮތީއެވެ. “ރެސްޓް ކޮށްލަނީތަ؟؟ ރާދު ކުޑަކަމަކު ގުޅައިގެން ދާންޖެހިއްޖެ.. ވެއިޓް ފޯ މީ..” ޒަޔާން އެއްލޯމަރާލަމުން އެހެންބުނެލުމަށް ފަހު ނިކުމެގެން ދިޔައެވެ. އައިނާ ޒަޔާންދިއުމުން އޭނާގެ މޭގައި އަތްއަޅާލިއެވެ. ޒަޔާން އެހާކައިރިވުމުން ބުނެދޭން ނޭންގޭ އިހުސާސެއް އައިނާއަށް ކުރެވެއެވެ. އެވަގުތުކޮޅު ދެމިގެންދިއުމަށް އެދެވެއެވެ. ރާދުގެ ކަންތަކޭ ހިތައްއެރުމުން ލޯހަނިކޮށްލެވުނެވެ. “ދިސް ރާދު ރުއިނިން މައި ރޮމޭންސް” އެހެންބުނުމަށްފަހު ބާލީހުން މޫނު ފޮރުވާލީ ދެންމެވީ ކަންކަން ހަނދާންވުމުންނެވެ.\nއަތިރިމަތީ އިންގޮނޑިއެއްގަ އިން ރާދުއަށް ކިނބިއްސެއް އެޅުނެވެ. “މިހާރު ކާކު މަށަށް އެއްޗެހި ކިޔަނީ” ރާދު ފުންމައިގެން ތެދުވެ ދެފަރާތް ބަލާލަމުން ބުނެލިއެވެ. “ދެން މީހަކު ރާދުއާ ކިޔާނެތަ” ޒަޔާން އައިސް ރާދުގެ ބޯހާވާލިއެވެ. ދެމީހުނަށް އެކަނިވަގުތު ކޮޅެއް ލިބިއްޖިއްޔާ އަބަދުވެސް އެކަހަލަގެ ކޮންމެސް ކަމެއްކުރާނެއެވެ. “ބުރޯ.. މަވަރަށް ގިލްޓްވޭ ހަނީމޫނަށް ދާން.. ތިމީހުންވެސް ނުދަމެއްނު..” ރާދު ކުޑަކޮށް ހަމަޖެހިލަމުން ވާހަކަ ފެށިއެވެ. “ވަޓް.. ރާދުއަށް ވެސް އެނގެއެއްނު އަހަރުމެންގެ ސިޗުއޭޝަން ” ޒަޔާން ރާދުގެ ކޮނޑުގައި ޖަހާލަމުން ބުނެލިއެވެ. “އެކަމަކުވެސް ދޯ.. ހިނގާ ދެމީހުންވެސް ދާން..” ރާދު އަނެއްކާވެސް ބުންޏެވެ. “ތިދާންތިއުޅެނީ ހަނީމޫނަކަށްނޫން އެހެންވީރު..” ޒަޔާން ލާނެއްރާގަކަށް ބުނެލިއެވެ. “މިހާރު އައިނާވެސް އޯކޭ އެއްނު.. ސޯ އިޓްވިލްބީ ފަން..” ރާދުކުރުނުކުރުމުން ޒަޔާން އައިނާއާ ވާހަކަ ދައްކާނެކަމަށް ބުނެލިއެވެ. އައިނާގޮވައިގެން އެކަނިވަގުތު ހޭދަކުރުމަކީ ޒަޔާން ވަރަށް ބޭނުންކަމެކެވެ. އައިނާމިހާރު ކުރިއަށްވުރެ ގާތްވުމުން ޒަޔާންހުންނަނީ އުފަލުން ފޮޅިފައެވެ. މެންދުރު ނުވަނީސް ހުރިހާއެންމެން ނިކުމެ ކުޅުމުގައި އުޅުނެވެ. ރައުފިއްޔާއާ ފަރީދާ ކުޅެންއުޅުނުއިރު ހަމަ ކުޑަކުދިންތަކަކާ އެއްވަރެވެ. ރާދު އެމީހުނަށް ޖެއްސުންކޮށް ދުވަމުން ދިޔައިރު ލަމްޝާ ދުވަމުންދިޔައީ ރާދު ހުއްޓުވޭތޯއެވެ. ޒަޔާން ބޯޅަހިފައިގެން ހުރިއިރު އައިނާހުރީ ރައުފިއްޔާގެ އަތުގައި ހިފައިލައި ގެނެވެ. ބައި ބަހާލުމަށްފަހު ބީޗް ވޮލީކުޅެން ތައްޔާރުވެލިއެވެ. ފަރީދައާއި ރައުފިއްޔާ އަދި ޒަޔާން އެއްޓީމެކެވެ. އައިނާއާއި ރާދު އަދި ލަމްޝާ އެއްޓީމެކެވެ. ކުޅުންފޯރިގަދަވެގެން ގޮސް ގަޑިންވި ވަރެއް އެއްވެސް މީހަކަށް ނޭންގެއެވެ. އެންމެންގެ މޫނުމަތިން ފެންނަނީ އުފާވެރިކަމެވެ. މިއުފާވެރިކަން ދެމިގެންދާނީ ކިހާދުވަހަކު ބާއެވެ؟\nI'm neei.. I love to read and write stories.. hope you guys enjoy my stories.. appreciate your support\nހަތަރު އުދަރެސް (11)\nވީމޭ ތި ލޯތްބަށްޓަކައި- ޓްރެއިލަރ\nunknown queen says:\nWow old let that imaadh’s plan fail and keep their family safe😍👍💯♥\nNot old pls 😅\nLet’s see dho unknown queen.. aina balaign ulhegen dho vaane.. stay safe\nYowwwwwww Mi part vess hama superb!!! ❤💙💚💛💜 I loved it 😻 I wonder what happens next 🤔🙄 When is next part coming up?\nއިންތިހާ – 2\nބީޓީއެސް އެންޑް ބެންގްޓަން ގަރލްސް (ޓީޒަރ)


ޝަރުތު ހަމަވާނަމަ އެންމެ ބިޑެއް ހުށަހެޅިޔަސް މަސައްކަތް ޙަވާލުކުރެވޭނެ ޝަރުތު ހަމަވާނަމަ އެންމެ ބިޑެއް ހުށަހެޅިޔަސް މަސައްކަތް ޙަވާލުކުރެވޭނެ\nހއ. ކެލާ ބަނދަރު ހެދުމުގެ މަޝްރޫޢުގެ ތެރެއިން / ފޮޓޯ: އެމް.ޓީ.ސީ.ސީ\nސަރުކާރުގެ މަޝްރޫޢުތަކަށް އެންމެ ބިޑެއް ހުށަހެޅިޔަސް މަޝްރޫޢު ހަވާލުކުރެވޭ ގޮތަށް ދައުލަތުގެ މާލިއްޔަތު ޤަވާއިދު އިސްލާހުކޮށްފިއެވެ.\nމިމަހުގެ4ވަނަ ދުވަހު ގެޒެޓްކުރެވުނު ދައުލަތުގެ މާލިއްޔަތު ޤަވައިދަށް ގެނެވުނު ތިން ވަނަ އިސްލާހާއިއެކު ސަރުކާރުގެ ޕްރޮކިއުމަންޓު ޕޮލިސީއަށް ބޮޑެތި ބަދަލުތަކެއް ވަނީ ގެނެސްފައެވެ.\nމާލިއްޔަތު ޤަވާއިދަށް ގެނެސްފައިވާ އިސްލާހުގައިވާ ގޮތުން އާންމުކޮށް ބީލަމަށް ހުޅުވާލާއިރު3ބިޑުގެ ބަދަލުގައި އެންމެ ބިޑެއް ހުށަހެޅުނަސް، ހުށަހަޅާފައިވާ ބީލަމަކީ ޝަރުތުހަމަވާ އަދި ހުށަހެޅިފައިވާ އަގަކީ އެކަށީގެންވާ އަގެއް ކަމުގައި ވާނަމަ އެބީލަން ހުށަހެޅި ފަރާތާއި މަސައްކަތް ހަވާލު ކުރެވޭނެއެވެ. އަދި އާންމުކޮށް ހުޅުވާލާ ބީލަންތައް ހުށަހެޅުމަށް އިންނަ މުއްދަތު ވަނީ7ދުވަހުގެ ބަދަލުގައި ރަސްމީ ބަންދު ނޫން7ދުވަހަށް ބަދަލުކޮށްފައެވެ.\nޤަވާއިދަށް ގެނެސްފައިވާ އެހެން ބަދަލުތަކުގެ ތެރޭގައި ބިޑް ހުށަހަޅާ ފަރާތްތަކަށް މަޝްރޫއެއް ހިންގަން ފަރާތެއް ހޮވާފައިވާ ގޮތާއިބެހޭ ގޮތުން މައްސަލަ ހުށަހަޅަން ބޭނުންނަމަ5ދުވަހުގެ މުއްދަތު ދިނުން ހިމެނެއެވެ. އަދި ބީލަމާއި ގުޅިގެން މައްސަލައެއް އޮތްނަމަ، އެމައްސަލަ ނިމުމުން ނޫނީ ކޮންޓްރެކްޓްގައި ސޮއިނުކުރެވޭ ގޮތަށްވެސް ޤަވާއިދު ވަނީ އިސްލާހުކޮށްފައެވެ.\nމީގެއިތުރުން ޕްރޮކިއުމަންޓް ހިންގާ ސިޔާސަތުތައް ކަނޑައަޅާ، އުސޫލުތައް ހެދުމަށް ޕްރޮކިއުމަންޓް ޕޮލިސީ ބޯޑެއް އެކުލަވާލާނެއެވެ.7މެންބަރުންގެ މިބޯޑުން ބަލަހައްޓާނީ5މިލިއަނަށްވުރެ ބޮޑެތި މަޝްރޫތަކުގެ ޕްރޮކިއުމަންޓެވެ. އަދި 35 ހާހާއި5މިލިއަން ރުފިޔާގެ މަޝްރޫތައް ވަކިވަކި އޮފީސްތަކުގެ ޕްރޮކިއުމަންޓް ބަލަހައްޓާ ސެކްޝަންތަކުން ބިޑްކޮށް ކުރިޔަށް ގެންދެވޭނެއެވެ. މީގެއިތުރުން ކޯޕަރޭޓް ޖަމިއްޔާތަކާއި، ޤައުމީ ޖަމުޢިއްޔާ ޖަމާއަތްތަކަށް ބިޑްކުރުމަކާއި ނުލާ މަޝްރޫތައް ނުދެވޭނެކަމަށްވެސް މި އިސްލާހުގައިވެއެވެ.\nޤަވާއިދަށް ގެނެސްފައިވާ އެހެން ބަދަލުތަކުގެ ތެރޭގައި ބިޑް ސެކިއުރިޓީގެ ގޮތުގައި ނަގާ 250000 ރުފިޔާ ވަނީ 500000އަށް ބަދަލުކޮށްފައެވެ. އަދި ރިޓެންޝަން ފައިސާ ނަގާނީ ކުރުވާ މަސައްކަތަށް އެކަނިކަމަށްވެސް މިއިސްލާހުގައިވެއެވެ.\nޤަވާއިދުގައިވާ އެހެން ކަންކަމުގެ ތެރޭގައި މަޝްރޫޢުތައް ދިނުމުގައި މަސައްކަތްކުރާ ގޮތް ހަރުދަނާކުރުމަށް ވަކި ދާއިރާއަކާއި ގުޅުން ހުރި ފަރާތްތަކަށް ފުރުސަތު ދިނުމާއި، އެއް ކުންފުންޏަކަށް ދެވޭ މަޝްރޫތަކުގެ އަދަދު ލިމިޓްކުރުމާއި، ބަނޑޭ ރިޕޭ މެދުވެރިކޮށް ޕްރޮޖެކްޓް ފީ އޮންލައިންކޮށް ދެއްކޭނެ ނިޒާމް ހަމަޖެއްސުންވެސް ހިމެނެއެވެ.


Social app thakuge therein enme rangalhee WhatsApp | Mihaaru\nސޯޝަލް އެޕްތަކުގެ ތެރެއިން ރަނގަޅީ ވަޓްސްއެޕް\n04 ޖުލައި 2019 - 07:393comments\nސޯޝަލް ޕްލެޓްފޯމްތައް ބޭނުންކުރާ މީހުންނަށް މިހާރު ކިތަންމެ އިހުތިޔާރެއް އެބަ ހުއްޓެވެ. އޭގެ ތެރޭގައި އެންމެ ނަގާކިޔާ އެއްޗިއްސަކީ ފޭސްބުކާއި ޓްވިޓާ އާއި ސްނެޕްޗެޓެވެ. އެކަމަކު މި ފްލެޓްފޯމްތަކުގެ ސަބަބުން ދިރިއުޅުމުގެ ހަގީގީ މައިދާނުން އެކަހެރިވުން ބޮޑު ކަމަށް ދިރާސާތަކުން ދައްކަ އެވެ. އަދި މިކަމުގެ ސަބަބުން ދިމާވާ އެކި ކަހަލަ ސިއްހީ މައްސަލަތައް ވެސް ގިނަ އެވެ. ހާއްސަކޮށް ނަފުސާނީ މައްސަލަތަކެވެ.\nނަމަވެސް މި ޒަމާނުގެ ސޯޝަލް އެޕްތައް އިހުތިޔާ ކުރާ އިރު، ބޭނުންކުރާނީ ކޯއްޗެއްތޯ ވިސްނައިލުން ބުއްދިވެރި އެވެ. އެގޮތުން އާ ދިރާސާއެއްގައި ބުނި ގޮތުގައި ވަޓްސްއެޕަކީ އެހެން އެޕްތަކަށް މާ ރަނގަޅު އެޕެކެވެ.\nއިންޓަނޭޝަނަލް ޖާނަލް އޮފް ހިއުމަން-ކޮމްޕިއުޓާ ސްޓަޑީޒް ޖާނަލްގައި ޝާއިއުކޮށްފައިވާ އިންގްލެންޑުގެ އެޖްހިލް ޔުނިވަސިޓީގެ ދިރާސާގައި ބުނީ އެހެން އެޕްތަކާ ހިލާފަށް ވަޓްސްއެޕަކީ އާއިލާ އާއި ގާތް ރައްޓެހިންނާ ގުޅުން ބަދަހިކޮށް، އެ ގުޅުން ދެމެހެއްޓުމަށް މާ ބޮޑަށް ވެސް މުހިއްމު ރޯލެއް އަދާކުރާ އެއްޗެއް ކަމަށެވެ. އަދި އެ އެޕްގެ ޒަރީއާ އިން އިޖުތިމާއީ ގުޅުން ވަރަށް ބޮޑަށް ބަދަހިކޮށްދޭ ކަމަށް ބުންޏެވެ.\nއޭގައި ފާހަގަކޮށްފައިވާ ގޮތުގައި ވަޓްސްއެޕް ބޭނުންކުރާ މީހުންނަކީ އަމިއްލަ ނަފުސަށް އިތުބާރު ބޮޑު، އެކަނިވެރިކަން އިހުސާސް ކުރެވޭލެއް އެހެން އެޕްތައް ބޭނުން ކުރާ މީހުންނަށް ވުރެ ކުޑަ ބައެކެވެ.\n"ފާހަގަ ކުރުން މުހިއްމު އެއް ޕޮއިންޓަކީ ސޯޝަލް މީޑިއާގައި ވަގުތު ހޭދަކުރުމަކީ ވެސްއެހާ ގޯސް ކަމެއް ނޫންކަން. އެކަމަކު މުހިއްމު ކަމަކީ ބޭނުންކުރާ އެޕަކީ ތިމާ އަށް ކިހާ ވަރެއްގެ ހިތްހަމަޖެހުމެއް ގެނެސްދޭ އެއްޗެއްތޯ ވަޒަން ކުރުން،" އެޖް ހިލް ޔުނިވަސިޓީގެ ސީނިއާ ލެކްޗަރާ ޑރ. ލިންކާ ކަޔޭ ވިދާޅުވި އެވެ.\nމީހަކު ވަޓްސްއެޕް ބޭނުން ކުރަނީ.\nއޭނާ ވިދާޅުވި ގޮތުގައި ބޭނުންކުރަން މިހާރު އެންމެ ރަނގަޅު އެޕަކީ ވަަޓްސްއެޕެވެ.\n"އޭގެ ސަބަބުން އާއިލާ އާއި ރައްޓެހިންގެ މެދުގައި ހަދާފައި ހުންނަ ވަޓްސްއެޕް ގްރޫޕްތަކުން މާ ކޮލިޓީ ވަގުތު ގިނަ ބަޔަކާ އެކު ހިއްސާކޮށްލެވޭ،" ލިންޑާ ވިދާޅުވި އެވެ.\nދިރާސާގައި ބުނީ އެހެން އެޕްތައް ބޭނުން ކުރާ މީހުންނަށް ކުރިމަތިވާ އިންސިކިއުރިޓި އާއި ޖެލަސި އާއި އަދި މި ނޫން ވެސް ނެގަޓިވް އިމޯޝަންތަކުގެ މައްސަލަތައް ބޮޑު ކަމަށެވެ. އެކަމަކު ވަޓްސްއެޕްގެ ސާދާކަމުގެ ސަބަބުން އެ ބޭނުން ކުރާ މީހުން ނަފުސާނީ މައްސަލަތަކުން ސަލާމަތްކޮށް، އިޖުތިމާއީ ގޮތުން އެ މީހަކާއި އެ މީހުންނާ އޮންނަ ގުޅުން އިތުރުކޮށްދޭ ކަމަށް ބުންޏެވެ.\nމީގެ 10 އަހަރު ކުރިން ވުޖޫދަށް އައި ވަޓްސްއެޕަކީ އިންސްޓަގްރާމް ވެސް މިހާރު ކޮންޓްރޯލް ކުރާ ފޭސްބުކްގެ ބައެކެވެ. ވަޓްސްއެޕް ބޭނުން ކުރާ މީހުންގެ އަދަދު މިހާރު 1.5 ބިލިއަނަށް ވުރެ ގިނަ އެވެ.\nއިތުރު ލިޔުންތައް ދިރާސާ ސޯޝަލް މީޑިއާ


Faanabasadhu; alaamaai, sababu adhi faruvaa | Dhiislam\nއިބްރާހިމް ޞާދިޤް ޖުލައި 8, 2017\nފާނަބަސަދަކީ ވެރިސެލާ ޒޮސްޓާ (varicella zoster) ކިޔާ ވައިރަސް އަކުން ޖެހޭ އަދި ވަރަށް ފަސޭހައިން ފެތުރޭ ބައްޔެކެވެ. ކުޑަކުދިންނަށް ވުރެއް ބޮޑެތިމީހުންނަށް މި ބަލި ޖެހުން ގިނައެވެ. ހަށިގަނޑުގެ ތެރޭގައި މި ބަލި އާންމު ގޮތެއްގައި7ދުވަހާއި 10 ދުވަހުގެ މުއްދަތަކަށް ދެމިހުރެއެވެ. ފުރަތަމަ މިބަލީގެ އަލާމާތެއްގެ ގޮތަށް ފެންނަނީ ހުންއައުމާއި ރޯގާ އަދި ވަރުބަލިކަން އިހުސާސްވުމެވެ. ބައެއް ކުޑަކުދިންގެ ފުރަތަމަ އަލާމާތެއްގެ ގޮތަށް ބިހި ނެގުންވެސް ވެއެވެ. އާންމު ގޮތެއްގައި ބިހި ނަގަނީ އަދި ގިނައިން ބިހި ނަގާނީ މޭމަތީގައެވެ. ދެން މޫނާއި ބޮލުގައެވެ. ބައެއްފަހަރު ގައިގެ އެކި ތަންތާގައިވެސް ނަގައެވެ. ނަމަވެސް ހުދު ހަމުގައި ނެގުން ވަރަށް ދުރެވެ.\nބިހި ފުރަތަމަ ފެންނާނީ ކުޑަކޮށް އަދި ރަތް ކުލައަކަށެވެ. ހިރުވައި ކަހާގޮތް ވާނެއެވެ. ދެން އެއަށް ފެން އެރުމަށްފަހު ފެންފޮޅެއް ގޮތަށް ބޮޑުވެއެވެ. ފޮޅުގެ މަތި ހަލާކުވެ ފެންތައް ދިޔުމުން ކުރަލާން ފަށައެވެ. ކުރަތައް ނެއްޓުމަށް5ދުވަހާއި7ދުވަސް ނަގައެވެ. އެކި ދުވަސް މަތިން ފޮޅުތައް ނެގުމުގެ ސަބަބުން ބަލި މުޅިން ރަނގަޅުވާން ދުވަސް ނަގައެވެ. މި ވައިރަސް ފެތުރެނީ ބަލިމީހާ ކެއްސައި ކިނބިހި އެޅުމުންނާއި ފޮޅުގައާއި ފޮޅުން ނުކުކުން ފެނުގައި އަތްލުމުންނާއި އަދި ބަލިމީހާ ގެންގުޅޭ އެއްޗެހީގައި އަތްލުމުން ނުވަތަ ފޮޅުގައާއި ފޮޅުން ނުކުކުން ފެން ޖެހިފައި ހުންނަ ތަކެތީގައި އަތްލުމުންނެވެ. ވަރަށް މަދުހާލަތެއްގައި ށިންގަލްސް (shingles) ޖެހިފައި ހުރި މީހެއްގެ ފޮޅުން އަންނަ ފެނުންވެސް ފާނަބަސަދު ޖެހެއެވެ.\nބަލިމީހާގެ ފަރާތުން މި ބަލި ފެތުރެނީ ބަލިވުމަށްފަހު (ބިހިތައް ނެގުމުގެ 1 ނުވަތަ2ދުވަސް ކުރިން) ހުރިހާ ބިހިތަކެއް ނަގައި5ނުވަތަ7ދުވަހުގެ ތެރޭގައެވެ. އައު ބިހި ނެގުން ހުއްޓި ހުރިހާ ފޮޅެއްގައި ކުރަލައި އެއްކޮށް ހިކުމުން، ބަލިމީހާގެ ކިބައިން ފާނަބަސަދު ފެތުރުން ހުއްޓެއެވެ. މިއީ ވަރަށް ފަސޭހައިން ޖެހޭ ބައްޔެކެވެ. ވެކްސިން ޖަހާފައި ނުވާނަމަ މާބޮޑަށް ކައިރީގައި އުޅޭ ގިނަ މީހުންނަށް ޖެހެއެވެ. ފާނަބަސަދު ޖެހިފައި ހުރި މީހަކާ އެކު އުޅުމަށްފަހު އޭގެ 10 އާއި 21 ދުވަހުގެ ތެރޭގައި އެމީހެއްގެ ހަށިގަނޑަށް ވައިރަސް އަރާފައިވާނަމަ ފާނަބަސަދު ޖެހެއެވެ.\nފޮޅުތައް ހިރުވައި ކަހާގޮތްވާނެއެވެ. ކަހައިފި ނަމަ ބެކްޓިރިއާގެ ސަބަބުން އިންފެކްށަން އުފެދިދާނެއެވެ. ފޮޅުތައް ރަނގަޅުވުމަށް ފަހު ލަކުނު ލައެވެ. މި ބައްޔަކީ ދިފާއީބާރު ދަށްމީހުންނަށް (އެޗް.އައި.ވީ/އެއިޑްސް، ކެންސަރު ނުވަތަ ނޭވައިހިއްލުން ފަދަ ބަލިތައް) ނުރައްކާތެރި ބައްޔެކެވެ. މިފަދަ މީހަކު ފާނަބަސަދު ޖެހިފައި ހުރި މީހަކާ މާބޮޑަށް ކައިރިވެއްޖެ ނަމަ ވީހާވެސް އަވަހަކަށް ޑޮކްޓަރަށް ދައްކަންވާނެއެވެ. މާބަނޑު އަންހެނުންގެ ފަރާތުން ދަރިފުޅަށް މި ބަލި ޖެހުމުގެ ފުރުސަތު އޮވެއެވެ. ވިހެއުމުގެ5ދުވަސް ކުރިންނާއި ވިހާތައި2ދުވަސް ތެރޭގައި ފާނަބަސަދު ޖެހިއްޖެނަމަ ދަރިފުޅުގެ ފުރާނައަށް ނުރައްކާވެއެވެ. މިފަދަ މީހަކު ފާނަބަސަދު ޖެހިފައި ހުރި މީހަކާ މާބޮޑަށް ކައިރިވެއްޖެ ނަމަ ވީހާވެސް އަވަހަކަށް ޑޮކްޓަރަށް ދައްކަންވާނެއެވެ.\nމި ބައްޔަށް ވަކިން ހާއްސަ ފަރުވާއެއް ނޯވެއެވެ. ނަމަވެސް ވައިރަސް އިތުރުވިޔަ ނުދިނުމަށާއި ބަލިން އަވަހަށް ސަލާމަތްވުމަށް، ބަލި ޖެހޭތާ 24 ގަޑި އިރުގެ ތެރޭގައި ބޭސް ނެގިދާނެއެވެ. ހުމަށާއި ތަދަށް ބޭސްކައި ގިނައިން ފެންބުއިމަށް ޑޮކްޓަރުން ބާރުއަޅައެވެ. އަނގާގައި ފޮޅު ހުރިނަމަ އެސިޑް އަދި ލޮނު ހިމެނޭ ކާނާ ކެއުމުން ދުރުވާންޖެހެއެވެ. ޑޮކްޓަރަށް ދައްކައިގެން ކެހުމަށާއި ހިރުވުމަށް ބޭސް (ކަލަމިން ލޯށަން ނުވަތަ ތެޔޮ) ބޭނުންކުރެވިދާނެ އެވެ. ފެންވަރާއިރު އޯޓްމީލް ނުވަތަ ހިތިފަތް ބޭނުން ކުރުމުން ކެހުމަށް ލުޔެއް ލިބިދެއެވެ.\nކުޑަކުދިން ދެ ފަހަރެއްގެ މަތިން ވެކްސިން ޖަހަންޖެހެއެވެ. އަންހެނުން މާބަނޑުވުމުގެ ކުރިން، ދިފާއީބާރު ދަށްމީހުން، ގިނަ ބަޔަކަށް ހިދުމަތެއްދޭ މީހުން ވެކްސިންޖެހުމަށް ބާރުއަޅައެވެ. ވެކްސިން ޖެހިނަމަވެސް %10 މީހުންނަށް ބަލިޖެހުމުގެ ފުރުސަތު އޮވެއެވެ. ނަމަވެސް ބަލިން ކުރާ އަސަރު ވަރަށް ކުޑަވާނެއެވެ.\nށިންގަލްސް ޖެހެނީ ފާނަބަސަދުގެ ވައިރަސް ނާރުގެ ސެލްތަކުގައި ހުރުމުން އެ ވައިރަސް ފަހުން ހަރަކާތްތެރިވާން ފެށުމުންނެވެ. މި ބަލި ޖެހެނީ ކުރިން ފާނަބަސަދު ޖެހިފައިވާ މީހުންނަށެވެ. އަދި އާންމުކޮށް ޖެހެނީ 70 އަހަރުން މަތީގެ މީހުންނަށެވެ.